text:
ກອງປະຊຸມໃຫຍ່ຄັ້ງທີ 13 ຂອງພັກ: ຫວຽດນາມໄດ້ກາຍເປັນຈຸດພົ້ນເດັ່ນຂອງອາຊີ
ຜູ້ແທນບັນດາປະເທດ, ອົງການຈັດຕັ້ງສາກົນ ມີບັນດາຄຳເຫັນຕີລາຄາທີ່ດີງາມ ແລະ ມີຄວາມເຊື່ອໝັ້ນຕໍ່ກອງປະຊຸມໃຫຍ່ຄັ້ງທີ 13 ຂອງພັກກອມມູນິດ ຫວຽດນາມ ທີ່ພວມດຳເນີນຢູ່ຮ່າໂນ້ຍ ຈະປະສົບຜົນສຳເລັດ, ປະກອບສ່ວນສຳຄັນເຂົ້າໃນການພັດທະນາ, ຄວາມກ້າວໜ້າ ແລະ ວັດທະນາຖາວອນ ຂອງ ຫວຽດນາມ ໃນອະນາຄົດ.
ກອງປະຊຸມໃຫຍ່ຄັ້ງທີ 13 ຂອງພັກກອມມູນິດ ຫວຽດນາມ (ພາບ: TTXVN)
ທ່ານ Jamale Chouaibi ເອກອັກຄະລັດຖະທູດ ມາຣົກປະຈຳ ຫວຽດນາມ ໄດ້ຕີລາຄາສູງວຽກງານຈັດຕັ້ງກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 13 ຂອງພັກກອມມູນິດ ຫວຽດນາມ. ເມື່ອເຕື້ອງເຖິງການປະຕິບັດບັນດາເປົ້າໝາຍເຊິ່ງກອງປະຊຸມໃຫຍ່ຄັ້ງທີ 13 ຊອງພັກວາງອອກ, ທ່ານ Jamale Chouaibi ໄດ້ກ່າວວ່າປີ 2020 ແມ່ນປີທີ່ເຕັມໄປດ້ວຍຄວາມຫຍຸ້ງຍາກແຕ່ກໍ່ແມ່ນປີທີ່ປະສົບຜົນສຳເລັດໃນອາຍຸການທີ່ຜ່ານມາ, ເມື່ອຫວຽດນາມ ໄດ້ແກ້ໄຂທຸກໆຄວາມຫຍຸ້ງຍາກ, ສິ່ງທ້າທ້າຍ, ບັນລຸໄດ້ຜົນງານສຳຄັນ ແລະ ໄດ້ຮັບການຮັບຮູ້ ແລະ ຕີລາຄາສູງຈາກເພື່ອນມິດສາກົນ. ທ່ານ ກໍ່ເນັ້ນໜັກເຖິງຄວາມສຳຄັນ ແລະ ຜົນສະທ້ອນຂອງໝາກຜົນກອງປະຊຸມໃຫຍ່ຄັ້ງທີ 13 ຕໍ່ ເສດຖະກິດ - ສັງຄົມຂອງ ຫວຽດນາມໃນອະນາຄົດ. ທ່ານເອກອັກຄະລັດຖະທູດຢັ້ງຢືນວ່າ ຫວຽດນາມ ມີທີ່ຕັ້ງສຳຄັນຂອງປະເທດທີ່ຫາກໍ່ພົ້ນເດັ່ນຂຶ້ນ ແລະ ມີການພົວພັນຄູ່ຮ່ວມມືຍຸດທະສາດກັບບາງປະເທດໃຫຍ່ຢູ່ອາຊີ - ປາຊີຟິກ.
ທ່ານ Nadav Eshcar ເອກອັກຄະລັດຖະທູດ ອິດສະລາແອັນ ປະຈຳ ຫວຽດນາມ ໃຫ້ຮູ້ວ່າ ໃນຕະຫຼອດໄລຍະ 20 ປີທີ່ຜ່ານມາ, ຫວຽດນາມ ໄດ້ບັນລຸການເຕີບໂຕຢູ່ລະດັບສູງ ແລະ ສະໝ່ຳສະເໝີ ແລະ ນັບມຶື້ນັບຢັ້ງຢືນໄດ້ອິດທິພົນຊື່ສຽງ, ທີ່ຕັ້ງບົດບາດຂອງຕົນໃນເວທີສາກົນ.
ທ່ານ Mohamed Djouadj ປະທານສະຫະສະມາຄົມ Vovinam ອາຟຼິກກາ, ທັງເປັນປະທານ ສະຫະສະມາຄົມ Vovinam ອານເຊຣີ ຢັ້ງຢືນວ່າ ກອງປະຊຸມໃຫຍ່ຄັ້ງທີ 13 ຂອງພັກກອມມູນິດ ຫວຽດນາມ ຈະບັນລຸໄດ້ໝາກຜົນທີ່ຕັ້ງໜ້າຫຼາຍຢ່າງ ເພື່ອຮັບໃຊ້ໃຫ້ແກ່ປະຊາຊົນ ຫວຽດນາມ, ປະກອບສ່ວນເຂົ້າໃນການພັດທະນາ, ກ້າວໜ້າ ແລະ ວັດທະນາຖາວອນຂອງປະເທດຊາດ.
(ແຫຼ່ງຄັດຈາກ VOV)


c: text/html

text:
ພິທີຮັບມະຫາຊົນກ້າວໜ້າ ເຂົ້າເປັນສະມາຊິກພັກປະຊາຊົນ ປະຕິວັດລາວ ສະໄໝສໍາຮອງຂອງ ສະຫາຍ ນາງ ມະນີໃສ ວິລະຈິດ ຂອງໜ່ວຍພັກຮາກຖານ ຄະນະກໍ່ສ້າງພັກ ແລະ ປະຫວັດສາດພັກ-ຄະນະປັດຊະຍາທີ່ໄດ້ຈັດຂຶ້ນໃນຕອນແລງຂອງວັນທີ 10 ກັນຍາ 2021 ໂດຍການເຂົ້າຮ່ວມເປັນປະທານຂອງສະຫາຍ ປທ ນ. ບຸນມີ ຈຸນລະຈັກ ຮອງເລຂາຄະນະບໍລິຫານງານພັກ, ປະທານກວດກາ, ຮອງຫົວໜ້າ ສມປຊ ແລະ ທ່ານ ປທ ແສງທອງ ພຸດທະວົງ ເລຂາໜ່ວຍພັກຮາກຖານ ຄະນະກໍ່ສ້າງພັກ ແລະ ປະຫວັດສາດພັກ-ຄະນະປັດຊະຍາ, ມີແຂກຖືກເຊີນ ແລະ ສະມາຊິກພັກສົມບູນ-ສໍາຮອງ ຂອງໜ່ວຍພັກຮາກຖານຕ່າງໆພາຍໃນ ສມປຊ.
ສະຫາຍ ວິໄລສິດ ພິມພັກດີ ຮອງຫົວໜ້າພະແນກພັກ ແລະ ປ້ອງກັນພັກ ຂຶ້ນຜ່ານມະຕິຕົກລົງຂອງຄະນະບໍລິຫານງານພັກ ສມປຊ ວ່າດວ້ຍຮັບມະຫາຊົນກ້າວໜ້າເຂົ້າເປັນສະມາຊິກພັກສຳຮອງຄື: ສະຫາຍ ນາງ ມະນີໃສ ວິລະຈິດ ທີ່ສັງກັດຢູ່ໜ່ວຍພັກດັ່ງກ່າວ ເຂົ້າເປັນສະມາຊິກພັກສຳຮອງ ເຊິ່ງທີ່ຜ່ານມາສະຫາຍໄດ້ຜ່ານການຝຶກຝົນຫໍ່ຼຫຼອມຕົນເອງໃນຂະບວນການຕ່າງໆ ຢ່າງມີຜົນສໍາເລັດ, ໄດ້ຜ່ານການຮໍ່າຮຽນສະໜັບສະໜູນ ແລະ ກົດລະບຽບພັກ ແລະ ຖືກຕ້ອງຕາມກົດລະບຽບພັກປະຊາຊົນ ປະຕິວັດລາວ ວາງອອກ, ພ້ອມນີ້ ສະຫາຍ ປທ ແສງທອງ ພຸດທະວົງ ເລຂາໜ່ວຍພັກຮາກຖານ ຄະນະກໍ່ສ້າງພັກ ແລະ ປະຫວັດສາດພັກ-ຄະນະປັດຊະຍາ ຂຶ້ນກ່າວຮັບເອົາມະຫາຊົນກ້າວໜ້າເຂົ້າເປັນສະມາຊິກພັກສຳຮອງຢ່າງເປັນທາງການ.
ສະຫາຍ ປທ ນ. ບຸນມີ ຈຸນລະຈັກ ໄດ້ຍ້ອງຍໍຊົມເຊີຍຕໍ່ຜົນງານການກໍ່ສ້າງ ແລະ ຝຶກຝົນຫຼໍ່ຫຼອມຂອງສະຫາຍ ນາງ ມະນີໃສ ວິລະຈິດ ມີຄວາມໜັກແໜ້ນທາງດ້ານທາດການເມືອງ, ເອົາໃຈໃສ່ຄົ້ນຄວ້າຮ່ຳຮຽນ ແລະໄດ້ເນັ້ນໜັກໃຫ້ສະມາຊິກພັກໃໝ່ ກຳແໜ້ນແນວທາງນະໂຍບາຍ, ກົດລະບຽບຂອງພັກ, ກົດໝາຍຂອງລັດໃຫ້ເລິກເຊິ່ງ, ມີຄວາມຫ້າວຫັນຕໍ່ໜ້າທີ່ວຽກງານ ແລະ ບຸກບືນຜ່ານຜ່າທຸກຂໍ້ຫຍຸ້ງຍາກໃນການປະຕິບັດໜ້າທີ່ວຽກງານຂອງຕົນເອງດ້ວຍຄວາມຮັບຜິດຊອບສູງ, ມີນ້ຳໃຈເສຍສະຫຼະ, ມີຄວາມອົດທົນ, ຖືຜົນປະໂຫຍດສ່ວນລວມສູງກວ່າຜົນປະໂຫຍດສ່ວນຕົວ, ມີຄວາມເປັນແບບຢ່າງໃນການດຳລົງຊີວິດທີ່ປອດໃສຂາວສະອາດ, ຮູ້ໃຫ້ກຽດ, ຮູ້ໃຫ້ອະໄພເຊິ່ງກັນ ແລະ ກັນ, ມີຄວາມສາມັກຄີເປັນປຶກແຜ່ນ, ຍຶດໝັ້ນປະກອບສ້າງລະບອບປະຊາທິປະໄຕປະຊາຊົນ ກ້າວສູ່ຈຸດໝາຍສັງຄົມນິຍົມ.
ຂ່າວ/ພາບ: ຕາອັອດ ແສນທະວີສຸກ
ບັນນາທິການ: ປທ ບຸນປັນ ສຸມຸນທອງ

robotstxt: allowed

filter: keep


text:
Maria Hantzopoulos & Monisha Bajaj (2021). ການສຶກສາເພື່ອສັນຕິພາບແລະສິດທິມະນຸດ: ການແນະ ນຳ. Bloomsbury.
ລາຍລະອຽດ
ໃນໄລຍະ XNUMX ທົດສະວັດທີ່ຜ່ານມາ, ທັງການສຶກສາສັນຕິພາບແລະການສຶກສາດ້ານສິດທິມະນຸດໄດ້ເກີດຂື້ນຢ່າງໂດດເດັ່ນແລະແຍກຕ່າງຫາກເປັນຂະ ແໜງ ການການສຶກສາແລະການປະຕິບັດໃນທົ່ວໂລກ. ສົ່ງເສີມໂດຍຜ່ານຄວາມພະຍາຍາມຫຼາຍຢ່າງ (ອົງການສະຫະປະຊາຊາດ, ສັງຄົມພົນລະເຮືອນ, ນັກການສຶກສາຂັ້ນພື້ນຖານ), ທັງສອງຂົງເຂດເຫຼົ່ານີ້ພິຈາລະນາເນື້ອໃນ, ຂະບວນການ, ແລະໂຄງສ້າງການສຶກສາທີ່ພະຍາຍາມ ທຳ ລາຍຄວາມຮຸນແຮງໃນຮູບແບບຕ່າງໆ, ພ້ອມທັງກ້າວໄປສູ່ວັດທະນະ ທຳ ແຫ່ງສັນຕິພາບ, ຄວາມຍຸດຕິ ທຳ ແລະສິດທິມະນຸດ . ການສຶກສາເພື່ອສັນຕິພາບແລະການສຶກສາກ່ຽວກັບສິດທິມະນຸດ ແນະ ນຳ ນັກຮຽນແລະນັກການສຶກສາກ່ຽວກັບສິ່ງທ້າທາຍແລະຄວາມເປັນໄປໄດ້ໃນການຈັດຕັ້ງປະຕິບັດການສຶກສາສັນຕິພາບແລະສິດທິມະນຸດໃນສະຖານທີ່ຕ່າງໆໃນໂລກ. ປື້ມຫົວນີ້ບໍ່ມີແນວຄວາມຄິດຫຼັກທີ່ ກຳ ນົດທັງສອງດ້ານ, ກຳ ຈັດປະຫວັດແລະພື້ນຖານດ້ານແນວຄິດ, ແລະ ນຳ ສະ ເໜີ ຮູບແບບແລະຜົນການຄົ້ນຄວ້າທີ່ ສຳ ຄັນເພື່ອຊ່ວຍພິຈາລະນາການຕັດກັນ, ການປ່ຽນແປງແລະຄວາມແຕກຕ່າງຂອງພວກມັນ. ລວມທັງປື້ມບັນນານຸກົມທີ່ຖືກບັນລະຍາຍ, ປື້ມດັ່ງກ່າວໄດ້ ກຳ ນົດວາລະການຄົ້ນຄ້ວາທີ່ສົມບູນແບບ, ໃຫ້ໂອກາດນັກຄົ້ນຄວ້າທີ່ພົ້ນເດັ່ນແລະຕາມລະດູການສາມາດຕັ້ງ ໜ້າ ຄົ້ນຄ້ວາຂອງພວກເຂົາໃນການສົນທະນາກັບຂົງເຂດການສຶກສາສັນຕິພາບແລະສິດທິມະນຸດທົ່ວໂລກ.ກົດບ່ອນນີ້ເພື່ອຊື້ປື້ມ
ສາລະບານ
1. ການສຶກສາສັນຕິພາບ: ພື້ນຖານແລະທິດທາງໃນອະນາຄົດຂອງສະ ໜາມ
2. ການສຶກສາສັນຕິພາບໃນການປະຕິບັດຕົວຢ່າງ: ຕົວຢ່າງຈາກສະຫະລັດອາເມລິກາ
3. ການສຶກສາດ້ານສິດທິມະນຸດ: ພື້ນຖານ, ກອບແລະທິດທາງໃນອະນາຄົດ
4. ການສຶກສາດ້ານສິດທິມະນຸດໃນການປະຕິບັດຕົວຢ່າງ: ຕົວຢ່າງຈາກອາຊີໃຕ້
5. ການເຊື່ອມໂຍງຂົງເຂດ: ການເຮັດແນວຄວາມຄິດເພື່ອການສຶກສາເພື່ອສັນຕິພາບແລະສິດທິມະນຸດ
6. ສະຫລຸບຄວາມຄິດແລະວິທີການໃນຕໍ່ ໜ້າ
ເອກະສານຊ້ອນທ້າຍ A: ບັນຊີລາຍຊື່ທີ່ບໍ່ໄດ້ລະບຸຂອງການອ່ານຕໍ່ໄປໃນການສຶກສາສັນຕິພາບແລະສິດທິມະນຸດ
ດັດຊະນີ


text:
ອິດສະຣາແອັນ ແມ່ນຄູ່ຮ່ວມມືສຳຄັນຂອງ ຫວຽດນາມ ຢູ່ ພາກພື້ນຕາເວັນອອກກາງ
ທ່ານນາຍົກລັດຖະມົນຕີ ຫວຽດນາມ ຫງວຽນຊວັນຟຸກ ຢັ້ງຢືນວ່າ ຫວຽດນາມ ຖືເປັນສຳຄັນການພົວພັນຮ່ວມມືກັບ ອິດສະຣາແອັນ.
ທ່ານນາຍົກລັດຖະມົນຕີຫວຽດນາມ ຫງວຽນຊວັນຟຸກ ຕ້ອນຮັບທ່ານ Nadav Eshcar ເອກອັກຄະລັດຖະທູດ ອິດສະຣາແອັນ ປະຈຳ ຫວຽດນາມ (ພາບ:VGP)
ຕອນບ່າຍວັນທີ 7 ຕຸລາ, ຢູ່ສຳນັກງານລັດຖະບານ, ທີ່ການຕ້ອນຮັບທ່ານ Nadav Eshcar ເອກອັກຄະລັດຖະທູດ ອິດສະຣາແອັນ ປະຈຳ ຫວຽດນາມ, ທ່ານນາຍົກລັດຖະມົນຕີ ຫວຽດນາມ ຫງວຽນຊວັນຟຸກ ຢັ້ງຢືນວ່າ ຫວຽດນາມ ຖືເປັນສຳຄັນການພົວພັນຮ່ວມມືກັບ ອິດສະຣາແອັນ, ທ່ານສະແດງຄວາມປິຕິຊົມຊື່ນຕໍ່ບັນດາບາດກ້າວພັດທະນາການພົວພັນລະຫວ່າງສອງປະເທດ, ພິເສດແມ່ນໃນບັນດາຂົງເຂດການຄ້າ, ກະສິກຳ, ວິທະຍາສາດ - ເຕັກໂນໂລຢີ, ການປ້ອງກັນຊາດ - ປ້ອງກັນຄວາມສະຫງົບ… ບັນດາບາດກ້າວພັດທະນາທີ່ໜ້າຮັບຮູ້ດັ່ງກ່າວ ໄດ້ນຳ ອິດສະຣາແອັນ ກາຍເປັນໜຶ່ງໃນບັນດາຄູ່ຮ່ວມມືສຳຄັນຂອງ ຫວຽດນາມ ຢູ່ ພາກພື້ນຕາເວັນອອກກາງ.
ຕາມທ່ານນາຍົກລັດຖະມົນຕີແລ້ວ, ເມື່ອມີເງື່ອນໄຂຢ່າງຄົບຖ່ວນ, ສອງຝ່າຍຈະດຳເນີນບັນດາການເຄື່ນໄຫວແລກປ່ຽນຄະນະຜູ້ແທນ ແລະ ບັນດາກົນໄກຮ່ວມມືຄື ຄະນະກຳມະການປະສົມໂດຍ, ການປຶກສາຫາລືດ້ານການເມືອງລະຫວ່າງ ກະຊວງການຕ່າງປະເທດສອງປະເທດໂດຍໄວ. ຄຽງຄູ່ກັນນັ້ນ, ຕ້ອງຊຸກຍູ້ການເຄື່ອນໄຫວແລກປ່ຽນຄະນະຜູ້ແທນລະຫວ່າງບັນດາກະຊວງ, ຂະແໜງການ, ທ້ອງຖິ່ນສອງປະເທດ. ສອງຝ່າຍຄວນສູ້ຊົນນຳວົງເງິນການຄ້າສອງສົ້ນເພີ່ມຂຶ້ນ 2 – 3ເທົ່າໃນທ້າຍປີ 2025, ສົ່ງເສີມບັນດາວິສາຫະກິດ ອິດສະລາແອັນມາຢ້ຽມຢາມ ແລະ ເຂົ້າຮ່ວມງານງາງວະແດງ, ຕະຫຼາດນັດຢູ່ ຫວຽດນາມ, ໜູນຊ່ວຍບັນດາວິສາຫະກິດຫວຽດນາມຜັນຂະຫຍາຍບັນດາການເຄື່ອນໄຫວສົ່ງເສີມຢູ່ ອິດສະລາແອັນ…
ສ່ວນທ່ານ Nadav Eshcar ເອກອັກຄະຖະທູດອິດສະລາແອັນຫວັງວ່າ ສອງຝ່າຍຈະບັນລຸໄດ້ບັນດາບາດກ້າວສຸດທ້າຍເພື່ອລົງນາມສັນຍາການຄ້າເສລີ ລະຫວ່າງ ຫວຽດນາມ - ອິດສະລາແອັນໂດຍໄວ ກໍ່ຄືສາມາດສາຍການບິນໂດຍກົງລະຫວ່າງ ຮ່າໂນ້ຍ ແລະ ໂດຍໄວ, ຜ່ານນັ້ນ ຈະຊຸກຍູ້ການພົວພັນແລກປ່ຽນ, ການຄ້າ, ການລົງທຶນລະຫວ່າງສອງປະເທດ.
(ແຫຼ່ງຄັດຈາກ VOV)


text:
ປາຖາກະຖາ ວັນຄ້າຍວັນເກີດຂອງປະທານ ສຸພານຸວົງ ແລະ ວັນເຊັນສົນທິສັນຍາມິດຕະພາບ ການຮ່ວມມືລາວ-ຫວຽດນາມ.
ໃນວັນທີ 15 ກໍລະກົດ 2016 ຜ່ານມາ. ຄະນະໂຄສະນາອົບຮົມແຂວງສະຫວັນນະເຂດ ໄດ້ຈັດຕັ້ງການປາ ຖະກະຖາ ເນື່ອງໃນໂອກາດວັນຄ້າຍວັນເກີດຂອງທ່ານ ສຸພານຸວົງ ຄົບຮອບ 107 ປີ, ວັນເຊັນສົນທິສັນຍາ ມິດຕະພາບ ການຮ່ວມມືລາວ-ຫວຽດນາມ, ຄົບຮອບ 39 ປີ ແລະ ວັນສ້າງຕັ້ງສາຍພົວພັນກາຍທູດລາວ
-ຫວຽດນາມຄົບຮອບ 54 ປີ. ຂຶ້ນຢູ່ທີ່ ສະໂມສອນຫ້ອງວ່າການປົກຄອງແຂວງ. ໃຫ້ກຽດຂຶ້ນປາຖະກະຖາ ໂດຍ ທ່ານ ປິ່ງແກ້ວ ເຮື່ອງປັນຍາ ຮອງຄະນະໂຄສະນາອົບຮົມແຂວງ ສະຫວັນນະເຂດ, ເຂົ້າຮ່ວມມີ: ທ່ານ ຄໍາເຜີຍ ຜັນທະຈອນ ຮອງເລຂາພັກແຂວງ ສະມາຊິກສະພາ ປະທານສະພາປະຊາຊົນຂັ້ນແຂວງ, ມີບັນ ດາ ຄະນະພັກ ເລຂາ, ຮອງເລຂາ, ຄະນະພັກຮາກຖານ, ໜ່ວຍພັກ, ຫົວໜ້າ, ຮອງຫົວໜ້າພະແນກກາ ນ-ກົມກອງ, ອົງການແນວລາວສ້າງຊາດ, ອົງການຈັດຕັ້ງມະຫາຊົນ, ຄະນະບັນຊາການກໍາລັງປ້ອງກັນ ຊາດ-ປ້ອງກັນຄວາມສະເຫງົບ, ຕະຫຼອດຮອດບັນດາສະຖາບັນການສຶກສາພາກລັດ ແລະ ເອກະຊົນ, ບໍ ລິສັດວິສະຫະກິດອ້ອມຂ້າງແຂວງເຂົ້າຮ່ວມທັງໝົດ 289 ຄົນ, ຍິງ 65 ຄົນ.
ໃນພິທີ ທ່ານ ປິ່ງແກ້ວ ເຮື່ອງປັນຍາ ຮອງຄະນະໂຄສະນາອົບຮົມແຂວງສະຫວັນນະເຂດ ໄດ້ເລົ່າຄືນເຖິງ ຊີວິດ ,ພາລະກິດຜົນງານການເຄື່ອນໄຫວ ແລະ ຄຸນງາມຄວາມດີຂອງປະທານ ສຸພານຸວົງ ທີ່ມີຕໍ່ປະເທດ ຊາດ ແລະ ປວງຊົນລາວເຮົາ. ຫຼັງຈາກນັ້ນ ທ່ານ ຄໍາເຜີຍ ຜັນທະຈອນ ຮອງເລຂາພັກແຂວງ ສະມາຊິກ ສະພາ ປະທານສະພາປະຊາຊົນຂັ້ນແຂວງ ໄດ້ສືບຕໍ່ປາຖະກະຖາວັນເຊັນສົນທິສັນຍາມິດຕະພາບການ ຮ່ວມມືລາວ-ຫວຽດ ຄົບຮອບ 39 ປີ. ທ່ານໄດ້ຍົກໃຫ້ເຫັນເຖິງສະພາບແວດລ້ອມແຫ່ງການກໍາເນີດ ແລະ ເຕີບໃຫຍ່ຂະຫຍາຍຕົວຂອງຄວາມສາມັກຄີພິເສດ ພ້ອມທັງໝາກຜົນອັນພົ້ນເດັ່ນ ຂອງການພົວພັນ ມິດຕະພາບ ແລະ ການຮ່ວມມືຮອບດ້ານລະຫວ່າງລາວ- ຫວຽດນາມ.
ໃນໂອກາດດັ່ງກ່າວ ທ່ານຍັງໄດ້ຮຽກຮ້ອງໃຫ້ສະມະຊິກພັກ, ພະນັກງານ, ປະຊາຊົນທຸກຄົນ ຈົ່ງພ້ອມກັນ ສືບຕໍ່ເສີມຂະຫຍາຍເພີ້ມພູນຄູນສ້າງ, ຮໍ່າຮຽນເອົາແບບຢ່າງຄຸນງາມຄວາມດີຂອງ ປະທານ ສຸພານຸວົງ ແລະ ສືບຕໍ່ເສີມຂະຫຍາຍ ສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງລາວ- ຫວຽດນາມໄວ້ໃຫ້ໝັ້ນຄົງ, ຈົ່ງມີສະຕິລະວັງຕົວ, ມີຄວາມເອກະພາບ, ເປັນເຈົ້າການສະກັດກັ້ນ-ຕີຖອຍທຸກກົນອຸບາຍມ້າງເພທໍາລາຍຂອງອິດທິກໍາລັງປໍລະປັກ; ແລະ ພ້ອມກັນນັ້ນກໍເພີ້ມທະວີການຮ່ວມມື, ປະສານສົມທົບກັບການ ເຄື່ອນໄຫວໃນເວທີພາກພຶ້ນ ແລະ ສາກົນຢ່າງຄ່ອງແຄ້ວ.
ມີ 10 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌


text:
ກອງປະຊຸມຝຶກອົບຮົມສ້າງຄວາມເຂັ້ມແຂງໃນວຽກງານຕ້ານການສໍ້ລາດບັງຫຼວງ, ການແກ້ໄຂຄໍາຮ້ອງ, ການຕ້ານການຟອກດງິນ ແລະ ການສະໜອງທຶນໃຫ້ແກ່ຜູ້ກໍ່ການຮ້າຍ ຊຶ່ງຈັດຂຶ້ນໃນລະຫວ່າງວັນທີ 2 – 4 ມີນາ 2021 ທີ່ຜ່ານມາ ຢູ່ເມືອງວັງວຽງ, ແຂວງ ວຽງຈັນ.
ກອງປະຊຸມຈັດຂຶ້ນໂດຍກົມກວດກາ ອົງການໄອຍະການປະຊາຊົນສູງສຸດ ເປັນກຽດເຂົ້າຮ່ວມເປັນປະທານກອງປະຊຸມຂອງ ທ່ານ ບຸນຍັງ ຈັນດາລະສານ ຮອງຫົວໜ້າອົງການໄອຍະການປະຊາຊົນສູງສຸດ ແລະ ທ່ານ ຈອນ ຄອນລໍລີ ຜູ້ອໍານວຍການສະຖາບັນຊ່ວຍເຫຼືອທາງດ້ານກົດໝາຍ ຈາກປະເທດລຸກຊໍາບວກ.
ກອງປະຊຸມຝຶກອົບຮົມເທື່ອນີ້ ມີຜູ້ເຂົ້າຮ່ວມມາຈາກອົງການໄອຍະການປະຊາຊົນ 6 ແຂວງ ພາກກາງ. ນອກນີ້, ກໍຍັງມີການເຂົ້າຮ່ວມຈາກອົງການໄອຍະການປະຊາຊົນສູງສຸດ, ຈາກອົງການໄອຍະການທະຫານຂັ້ນສູງ, ຈາກອົງການໄອຍະການປະຊາຊົນພາກກາງ ແລະ ມີນັກວິທະຍາກອນທີ່ມາຈາກອົງການໄອຍະການປະຊາຊົນສູງສຸດ, ຈາກອົງການກວດກາລັດຖະບານ ເຂົ້າຮ່ວມລວມທັງໝົດ 57 ທ່ານ.
ກອງປະຊຸມຝຶກອົບຮົມແມ່ນເພື່ອສ້າງຄວາມຮັບຮູ້ ແລະ ເຂົ້າໃຈໃຫ້ພະນັກງານອົງການໄອຍະການປະຊາຊົນແຕ່ຂັ້ນສູງກາງລົງຮອດທ້ອງຖິ່ນ ກ່ຽວກັບວຽກງານກວດກາ ໂດຍເນັ້ນກົດໝາຍວ່າດ້ວຍການຕ້ານການສໍ້ລາດບັງຫຼວງ, ການດໍາເນີນຄະດີສໍ້ລາດບັງຫຼວງ ຢູ່ ສປປ ລາວ, ກົດໝາຍວ່າດ້ວຍການແກ້ໄຂຄໍາຮ້ອງ, ການຕ້ານການຟອກເງິນ ແລະ ການສະໜອງທຶນໃຫ້ແກ່ຜູ້ກໍ່ການຮ້າຍ.
ໃນກອງປະຊຸມຝຶກອົບຮົມ ທ່ານ ບຸນຍັງ ຈັນດາລະສານ ຮອງຫົວໜ້າອົງການໄອຍະການປະຊາຊົນສູງສຸດ ປະທານກອງປະຊຸມ ໄດ້ມີຄໍາເຫັນຊີ້ນໍາໃຫ້ພະນັກງານໄອຍະການແຕ່ສູນກາງຮອດທ້ອງຖິ່ນທີ່ເຮັດວຽກງານກວດກາ ຕ້ອງໄດ້ຍົກສູງຄວາມຮັບຜິດຊອບ ແລະ ໜ້າທີ່ຂອງຕົນ ເພື່ອນໍາເອົາບົດຮຽນຄັ້ງນີ້ໄປຈັດຕັ້ງເຂົ້າສູ່ວຽກງານຕົວຈິງໃຫ້ເກີດຜົນປະໂຫຍດສໍາເລັດ ຕາມລະດັບຄາດໝາຍ
ກອງປະຊຸມຄັ້ງນີ້ ເປັນການສືບຕໍ່ກອງປະຊຸມປະກອບຄຳເຫັນໃສ່ຮ່າງກົດໝາຍວ່າດ້ວຍການປົກຄອງໃນເດືອນຜ່ານມາທີ່ເມືອງວັງວຽງ ໃນເດືອນມັງກອນຜ່ານມາ ໂດຍສືບຕໍ່ຄົ້ນຄວ້າ ປະກອບຄຳຄິດເຫັນໃສ່ຮ່າງກົດໝາຍວ່າດ້ວຍການປົກຄອງໃຫ້ມີ ເນື້ອໃນຄົບຖ້ວນ ແລະ ອຸດົມສົມບູນຂຶ້ນເທື່ອລະກ້າວນີ້ ຊຶ່ງຈະສຸມໃສ່ປະກອບຄຳເຫັນບັນດາເນື້ອໃນຂອງແຕ່ລະມາດຕາໃຫ້ສຳເລັດ ເປັນຮ່າງທີ 1 ເພື່ອເປັນພື້ນຖານໃຫ້ແກ່ການປະກອບຄຳເຫັນ, ການສະເໜີຂອງອົງການປົກຄອງ, ອົງການນິຕິບັນຍັດ, ສະພະຊາຊົນຂັ້ນແຂວງ ແລະ ພາກສ່ວນທີ່ກ່ຽວຂ້ອງຂອງການຈັດຕັ້ງພັກ-ລັດໃນຂັ້ນສູນກາງ ແລະ ທ້ອງຖິ່ນໃນອັນດັບຕໍ່ໄປ ແລ້ວນຳເອົາຄຳເຫັນ, ຂໍ້ສະເໜີນັ້ນດັ່ງກ່າວ ມາຄົ້ນຄວ້າ ປັບປຸງກົດໝາຍ ເປັນຮ່າງທີ 2, ຮ່າງທີ 3 ແລະ ຮ່າງທີ 4 ຈົນກວ່າຈະເປັນຮ່າງສົມບູນ ເພື່ອສາມາດນຳສະເໜີຕໍ່ກະຊວງຍຸຕິທຳ ກໍຄື ລັດຖະບານພິຈານາໃຫ້ທິດຊີ້ນຳໃນກາງປີໜ້າ.


text:
ມິເດຍລາວເມືອງທ່າແຕງ ແຂວງເຊກອງ ຂ່າວ: ເຈີນ ແດນວົງວິຈິດ ພິທີປິດຊຸດຝຶກອົບຮົມກົດໝາຍໄລຍະສັ້ນ 45 ວັນ ໃຫ້ແກ່ພະນັກງານຫລັກແຫລ່ງຂອງເມືອງຊຸດທີ II ໄດ້ຈັດຂຶ້ນໃນວັນທີ 2 ມີນາ 2021 ຢູ່ທີ່ສະໂມສອນເມືອງທ່າແຕງໂດຍການເປັນກຽດເຂົ້າຮ່ວມຂອງ ທ່ານ ແສງລາຕີ ຫຼອມຍະເດດ ຄະນະປະຈຳພັກເມືອງ,ມີທ່ານ ຄຳມິ່ງ ໄຊຍະຈັກຄະນະພະແນກຍຸຕິທຳແຂວງເຊກອງ, ມີບັນດາ ຫົວໜ້າຫົວໜ້າຫ້ອງການ, ຄະນະຮັບຜິດຊອບ, ຄູອາຈານ ແລະ ນັກຝຶກອົບຮົມເຂົ້າຮ່ວມ.
ທ່ານ ອະນຸຊາ ຈັນທະວີໄລ ຮອງຫົວໜ້າຫ້ອງການຍຸຕິທຳເມືອງທ່າແຕງໄດ້ລາຍງານຕໍ່ພິທີວ່າ: ການສອນແມ່ນໄດ້ປະຕິບັດຕາມໂຄງການຫຼັກສູດຂອງກະຊວງຍຸຕິທຳກຳນົດອອກຢ່າງຄົບຖ້ວນ ແລະ ຖືກຕ້ອງຕາມກຳນົດເວລາຢູ່ໃນຕາຕະລາງການສອນ – ການຮຽນຄື: ຫຼັກສູດການສອນ-ການຮຽນຊຸດນີ້ມີທັງໝົດ 34 ວິຊາ, ມີ 22,5 ໜ່ວຍກິດ, ມີ 360 ຊົ່ວໂມງ,ມີ 4 ກຸ່ມວິຊາຮຽນຄື: ກຸ່ມວິຊາທິດສະດີການເມືອງ – ການປົກຄອງ,ກຸ່ມວິຊາກົດໝາຍ,ກຸ່ມວິຊາວຽກງານຍຸຕິທຳຮາກຖານ ແລະ ກຸ່ມວິຊາເຕັກນິກການແຕ່ງເອກະສານ , ຜ່ານການຝຶກອົບຮົມຄັ້ງນີ້ ເຮັດໃຫ້ນັກຝຶກອົບຮົມມີຄວາມຮູ້ພື້ນຖານດ້ານກົດໝາຍຫລາຍຂຶ້ນກວ່າເກົ່າ ແລະ ສາມາດນຳເອົາບົດຮຽນດັ່ງກ່າວ ໄປເຮັດໜ້າທີ່ຊີ້ນຳໆພາການຄຸ້ມຄອງລັດຄຸ້ມຄອງເສດຖະກິດ – ສັງຄົມ ໃຫ້ມີຄວາມສອດຄ່ອງກົມກຽວໄປຕາມລັດຖະທຳມະນູນ ແລະ ກົດໝາຍ, ເປັນພື້ນຖານອັນສຳຄັນ ໃຫ້ແກ່ການສ້າງລັດແຫ່ງກົດໝາຍຂອງປະຊາຊົນ ໂດຍປະຊາຊົນ ແລະ ເພື່ອຜົນປະໂຫຍດຂອງປະຊາຊົນ,ທັງເປັນການຍົກລະດັບທາງດ້ານກົດໝາຍສາມາດບຸກທະລຸການພັດທະນາດ້ານຊັບພະຍາກອນມະນຸດ ແລະ ປະກອບສ່ວນເຂົ້າໃນວຽກງານ 03 ສ້າງອີກບາດກ້າວໜຶ່ງ, ເປັນການເສີມສ້າງນັກຝຶກອົບຮົມທາງດ້ານການເມືອງ – ແນວຄິດດ້ານວິຊາການກົດໝາຍ ແລະ ທາງດ້ານທັດສະນະຄວາມເປັນແບບຢ່າງ,ຍົກສູງ ແລະ ເຊີດຊູບົດບາດຄວາມສາມາດໃນການນຳພາຄຸ້ມຄອງໃຫ້ມີປະສິດທິພາບ ແລະ ມີປະສິດທິຜົນສູງຂຶ້ນຕື່ມອີກ.
ຜ່ານການປະເມີນຈາກໃບເກັບກ່ຽວຂອງນັກຝຶກອົບຮົມຈໍານວນ 44 ທ່ານ,ຍິງ 9 ທ່ານ ເຫັນວ່າມີຄວາມເຂົ້າໃຈ 80 % ຂື້ນໄປ ແລະ ມີເງື່ອນໄຂໄດ້ຮັບໃບຢັ້ງຢືນທ້ງໝົດ 100 %, ການຝຶກອົບຮົມຊຸດນີ້ສາມາດຈັດປະເພດດີມີຈຳນວນ 39 ທ່ານ,ຍິງ 9 ທ່ານ, ແລະ ປະເພດກາງ 5 ທ່ານ.


text:
ເຫດການໂດຍກະຊວງຖະແຫຼງຂ່າວ ແລະ ການສື່ສານ ຫວຽດນາມ ແລະ ສະຫະພາບໂທລະຄົມມະນາຄົມ ສາກົນ (ITU) ຈັດຕັ້ງໃນລະຫວ່າງວັນທີ 12 ຕຸລາ - 12 ພະຈິກ ບົນພື້ນຖານດີຈີຕອນ ໂດຍ ຫວຽດນາມ ຄົ້ນຄ້ວາ, ສ້າງສາ. ນີ້ແມ່ນເຫດການທົ່ວໂລກ, ແມ່ນສະຖານທີ່ເພື່ອໃຫ້ບັນດາວິສາຫະກິດ ໂທລະຄົມມະນາຄົມ ແລະ ເຕັກໂນໂລຢີຂໍ້ມູນຂ່າວສານໃນທົ່ວໂລກ ແນະນຳຜະລິດຕະພັນ, ການບໍລິການ, ບັນດາມາດຕະການເຕັກໂນໂລຢີ ທີ່ກ້າວໜ້າທີ່ສຸດ.
ເວທີປາໄສລັດຖະມົນຕີ, ບັນດາກອງປະຊຸມສຳມະນາວິຊາສະເພາະ ໃນຂອບເຂດເຫດການຈະສຸມໃສ່ປຶກສາຫາລືບັນດາທ່າອ່ຽງພັດທະນາ, ນະໂຍບາຍຄຸ້ມຄອງ, ວິທີການເຕັກໂນໂລຢີເພື່ອຊຸກຍູ້ເສດຖະກິດດີຈີຕອນ ແລະ ສັງຄົມດີຈີຕອນ. ງານວາງສະແດງໂທລະຄົມມະນາຄົມ ໂລກ (ITU Telecom World) ໄດ້ປ່ຽນຊື່ເປັນງານວາງສະແດງໂລກດີຈີຕອນ (ITU Digital World) ປີ 20210.
ງານວາງສະແດງລວມມີບັນດາຮ້ານວາງສະແດງທາງໄກ 2D ແລະ 3D, ການວາງສະແດງຜະລິດຕະພັນ, ການບໍລິການ, ມາດຄະການດີຈີຕອນຂອງ ວິສາຫະກິດ, ບັນດາຮ້ານສະແດງແຫ່ງຊາດ. ໃນຂະນະນັ້ນ, ເວທີປາໄສທາງໄກ ລວມມີບັນດາກອງປະຊຸມ, ກອງປະຊຸມສຳມະນາສະເພາະກິດ (ນັບແຕ່ເດືອນ 9 ຫາ ເດືອນ 11) ແລະ ກອງປະຊຸມລັດຖະມົນຕີ (ແຕ່ວັນທີ 12 – 14 ຕຸລາ) ມຸ່ງໄປເຖິງຫົວຂໍ້ລວມ: “ພ້ອມກັນສ້າງໂລກດີຈີຕອນ” ຕາມ 3 ຫຼັກການ: ພື້ນຖານທີ່ຈຳເປັນເພື່ອຫັນເປັນດີຈີຕອນ, ການລົງທຶນ ແລະ ສ້າງເງື່ອນໄຂຫັນເປັນດີຈີຕອນ ຜ່ານນະໂຍບາຍ, ບັນດາປັດໄຈຫຼັກໃຫ້ແກ່ການຫັນເປັນດີຈີຕອນ.
ກອງປະຊຸມລັດຖະມົນຕີ ທາງໄກ ຈະໄດ້ຈັດຕັ້ງໃນ 3 ວັນນັບແຕ່ ວັນທີ 12 – 14 ຕຸລາ ດ້ວຍການເຂົ້າຮ່ວມຂອງບັນດາລັດຖະມົນຕີ ໃນທົ່ວໂລກ ກ່ຽວກັບບັນດາຫົວຂໍ້: ຫຼຸດຜ່ອນຄ່າໃຊ້ຈ່າຍທາງເຄືອຂ່າຍອິນເຕີເນັດ ເພື່ອແນໃສ່ເພີ່ມທະວີອັດຕາຫັນເປັນດີຈີຕອນ, ຍູ້ແຮງການພັດທະນາພື້ນຖານໂຄງລ່າງ: ບົດບາດຂອງລັດຖະບານໃນການເຫັນເປັນດີຈີຕອນ, ຫັນຊີວິດປະຈຳວັນເປັນດີຈີຕອນ, ບັນດາການບໍລິການສາທາລະນະ ແລະ ເນື້ອໃນກຳນົດທິດໃນການຫັນເປັນດີຈີຕອນ.
ກອງປະຊຸມສະເພາະກິດໃນເດືອນ ພະຈິກຈະສຸມໃສ່ປຶກສາຫາລືກ່ຽວກັບ “ບັນດາປັດໄຈ ໃຫ້ແກ່ການຫັນເປັນດີຕີຕອນ”: ທັກສະດີຈີຕອນ - ເຕັກໂນໂລຢີການສຶກສາ, ຄວາມໝັ້ນຄົງທາງເຄືອຂ່າຍອິນເຕີເນັດ ແລະ ສິດສະເພາະ, ICT ຂຽວ, AI, ພະລັງງານທີ່ມີປະສິດທິຜົນ ແລະ ພັດທະນາແບບຍືນຍົງ.
ບຸນຄົງ


text:
ໃນວັນທີ 30 ກັນຍາ 2020 ນີ້, ກອງບັນຊາການທະຫານ ແຂວງວຽງຈັນ ໄດ້ຈັດພິທີມອບລົດກະບະໃຫ້ແກ່ກອງບັນຊາການທະຫານເມືອງກາສີ, ໂດຍການເປັນປະທານ ແລະ ກ່າວມອບຂອງ ສະຫາຍ ພັນເອກຄຳເຄນ ອຸດຕະມາ ຮອງເລຂາ ຄະນະພັກ ຫົວໜ້າການເມືອງ ກອງບັນຊາການທະຫານແຂວງ ວຽງຈັນ, ມີຄະນະພັກ-ຄະນະ ບັນຊາອົງການ 5 ຫ້ອງ, ພາກສ່ວນກ່ຽວຂ້ອງ ແລະ ຄະນະ ພັກ-ຄະນະບັນຊາກອງບັນຊາການທະຫານເມືອງກາສີ ເຂົ້າ ຮ່ວມ.
ໃນພິທີ ສະຫາຍ ພັນໂທ ສົມພູ ແສງມະໂນທຳ ຫົວໜ້າພະແນກແຜນການຫ້ອງເຕັກນິກ ໄດ້ຂຶ້ນ ຜ່ານຂໍ້ຕົກລົງຂອງຄະນະພັກ ກອງບັນຊາ ການທະຫານແຂວງ ວຽງຈັນ ວ່າດ້ວຍການມອບພາຫະນະລົດຮັບໃຊ້ວຽກງານລວມ ໃຫ້ແກ່ກອງບັນຊາການທະຫານ ເມືອງກາສີ ໂດຍອີງຕາມລະບຽບ ຫຼັກການປະກອບລົດຮັບໃຊ້ໃນ ກອງທັບ ໃຫ້ກຳລັງປະກອບອາ ວຸດນັບທັງກຳລັງຫຼວງ ແລະ ກຳ ລັງທ້ອງຖິ່ນຂອງກະຊວງປ້ອງ ກັນປະເທດ ວາງອອກ ແລະ ອີງ ຕາມການຄົ້ນຄ້ວາເຫັນດີເປັນ ເອກະພາບຂອງຄະນະພັກ-ຄະນະບັນຊາກອງບັນຊາການທະຫານ ແຂວງວຽງຈັນ ຕົກລົງມອບລົດ ກະບະສີຂາວ ຈຳນວນ 1 ຄັນ, ມູນຄ່າ 210 ລ້ານກີບ ໃຫ້ ແກ່ກອງບັນຊາການທະຫານ ເມືອງກາສີ, ເປັນກຽດຂຶ້ນມອບ ໂດຍ ສະຫາຍ ພັນເອກ ຄໍາເຄນ ອຸດຕະມາ, ກ່າວຮັບໂດຍ ສະຫາຍ ພັນໂທ ບຸນຮັກ ທຳມະວົງ ຫົວໜ້າການທະຫານກອງບັນຊາການທະຫານເມືອງກາສີ.
ໂອກາດດັ່ງກ່າວສະຫາຍ ພັນ ເອກ ຄຳເຄນ ອຸດຕະມາ ກໍໄດ້ໂອ້ ລົມ ພ້ອມທັງເນັ້ນໜັກໃຫ້ຄະ ນະພັກ-ຄະນະບັນຊາ ແລະ ນັກ ຂັບຂີ່ ຈົ່ງເອົາໃຈໃສ່ ຄຸ້ມຄອງ, ບົວລະບັດປົກປັກຮັກສາ ໃຫ້ນຳໃຊ້ ໄດ້ຍາວນານ ແລະ ນຳໃຊ້ເຂົ້າໃນ ໜ້າທີ່ວຽກງານລວມໃຫ້ຖືກເປົ້າ ໝາຍ, ກຳແໜ້ນສະພາບເຕັກນິກ ຂອງລົດໃຫ້ແໜ້ນ, ມີສະຕິຄວາມຮັບຜິດຊອບສູງ ຕໍ່ໜ້າທີ່ຂອງ ນັກຂັບຂີ່ວິຊາສະເພາະ, ປະຕິບັດກົດລະບຽບຂອງນັກຂັບຂີ່ ແລະ ກົດລະບຽບຈະລາຈອນໃຫ້ຖືກຕ້ອງ, ກວດກາພາຫະນະເຕັກນິກ ທຸກຄັ້ງກ່ອນນຳໃຊ້, ເພື່ອຄວາມ ປອດໄພ.
ໂດຍ: ຈັນທະຈອນ ສີສະເກດ


text:
ຫວຽດນາມຍາມໃດກໍ່ປາດຖະໜາຢາກຍູ້ແຮງການພົວພັນກັບບັນດາອົງການຈັດຕັ້ງສາກົນ
ທ່ານນາຍົກລັດຖະມົນຕີຫວຽດນາມ ຫງວຽນຊວັນຟຸກ ໄດ້ໃຫ້ການຕ້ອນຮັບເອກອັກຄະລັດຖະທູດ, ຫົວໜ້າຜູ້ຕາງໜ້າບັນດາອົງການຈັດຕັ້ງຂອງສະຫະປະຊາຊາດປະຈຳຫວຽດນາມ ໂດຍທ່ານ Kamal Malhotra, ຜູ້ປະສານງານຂອງສະຫະປະຊາຊາດ ປະຈຳຫວຽດນາມ ນຳໜ້າ.
ທ່ານນາຍົກລັດຖະມົນຕີຫວຽດນາມ ຫງວຽນຊວັນຟຸກ ຕ້ອນຮັບເອກອັກຄະລັດຖະທູດ, ຫົວໜ້າຜູ້ຕາງໜ້າບັນດາອົງການຈັດຕັ້ງຂອງສະຫະປະຊາຊາດປະຈຳຫວຽດນາມ. (ພາບ: VGP)
ຕອນບ່າຍວັນທີ 8 ກຸມພາ, ຢູ່ຮ່າໂນ້ຍ, ທ່ານນາຍົກລັດຖະມົນຕີຫວຽດນາມ ຫງວຽນຊວັນຟຸກ ໄດ້ໃຫ້ການຕ້ອນຮັບເອກອັກຄະລັດຖະທູດ, ຫົວໜ້າຜູ້ຕາງໜ້າບັນດາອົງການຈັດຕັ້ງຂອງຫະປະຊາຊາດປະຈຳຫວຽດນາມ ໂດຍທ່ານ Kamal Malhotra, ຜູ້ປະສານງານຂອງສະຫະປະຊາຊາດ ປະຈຳຫວຽດນາມ ນຳໜ້າ.
ທ່ານ Kamal Malhotra ຕາງໜ້າໃຫ້ບັນດາອົງການຈັດຕັ້ງສະຫະປະຊາຊາດປະຈຳຫວຽດນາມ ອວຍພອນຫວຽດນາມ ຈັດກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 13 ຂອງພັກສຳເລັດຜົນ. ທ່ານ Kamal Malhotra ຊີ້ແຈ້ງວ່າ, ຍາມໃດສະຫະປະຊາຊາດກໍ່ໃຫ້ບຸລິມະສິດເພີ່ມທະວີການຮ່ວມມືກັບຫວຽດນາມ, ໜູນຊ່ວຍຫວຽດນາມ ໃນບັນຫາວັກຊິນກັນເຊື້ອພະຍາດໂຄວິດ-9 ຮັບປະກັນສຸຂະພາບໃຫ້ແກ່ປະຊາຊົນ. ສະຫະປະຊາຊາດ, ອົງການອະນາໄມໂລກ (WHO)… ເຂົ້າຮ່ວມ COVAX ຈະມານະພະຍາຍາມຜັນຂະຫຍາຍສະໜອງວັກຊິນກັນເຊື້ອພະຍາດໂຄວິດ-19 ງວດທຳອິດກ່ອນທ້າຍເດືອນກຸມພານີ້.
ທ່ານ Kidong Park, ຫົວໜ້າອົງການ WHO ປະຈຳຫວຽດນາມ ສະແດງຄວາມຕັດສິນໃຈຈະຮ່ວມເດີນທາງພ້ອມກັບຫວຽດນາມ ມຸ່ງໄປເຖິງການພັດທະນາໃນອະນາຄົດ; ພ້ອມທັງເຊື່ອໝັ້ນວ່າ ຫວຽດນາມ ຈະສືບຕໍ່ປະຕິບັດນະໂຍບາຍຮ່ວມມືກັບບັນດາຄູ່ຮ່ວມມືສາກົນ ແລະ WHO ໃຫ້ຄຳໝັ້ນສັນຍາວ່າ ຈະສືບຕໍ່ຮ່ວມມືກັບຫວຽດນາມ ໃນບັນດາກົນໄກ 2 ຝ່າຍ ແລະ ຫຼາຍຝ່າຍ.
ທ່ານນາຍົກລັດຖະມົນຕີ ຫງວຽນຊວັນຟຸກ ຕີລາຄາສູງບັນດາຄວາມມານະພະຍາຍາມຂອງເອກອັກຄະລັດຖະທູດ, ຫົວໜ້າຜູ້ຕາງໜ້າ ໃນການຊຸກຍູ້ການພົວພັນກັບຫວຽດນາມ, ບັນລຸໝາກຜົນລະອຽດຫຼາຍຢ່າງ, ແທດຈິງໃນໄລຍະຜ່ານມາ. ທ່ານນາຍົກລັດຖະມົນຕີຢືນຢັນວ່າ, ຍາມໃດ ຫວຽດນາມ ກໍ່ຢາກຍູ້ແຮງການພົວພັນກັບບັນດາອົງການຈັດຕັ້ງສາກົນ, ບັນດາຄູ່ຮ່ວມມືສຳຄັນ; ສະເໜີໃຫ້ບັນດາອົງການຈັດຕັ້ງສະຫະປະຊາຊາດ, WHO… ສືບຕໍ່ໜູນຊ່ວຍຫວຽດນາມ ໃນການປະຕິບັດບັນດາເປົ້າໝາຍພັດທະນາແບບຍືນຍົງ.
(ແຫຼ່ງຄັດຈາກ VOV)


text:
ຫວຽດນາມ ເຂົ້າຮ່ວມກອງປະຊຸມສຳມະນາສາກົນກ່ຽວກັບສາສະໜາພຸດຢູ່ ອິນເດຍ
ໃນລະຫ່ວາງວັນທີ 8-9 ກຸມພາ ຢູ່ນະຄອນ Bhubaneswar, ລັດ Odisha, ປະເທດ ອິນເດຍ ໄດ້ດຳເນີນກອງປະຊຸມສຳມະນາສາກົນມີຫົວຂໍ້ “ສາສະໜາພຸດ:ບົດບາດເຊື່ອມຕໍ່ວັດທະນະທຳ, ຂົວຕໍ່ສັງຄົມ ແລະ ຕົ້ນກຳເນີດສັນຕິພາບສາກົນ”, ໂດຍມະຫາວິທະຍາໄລ Utkal ສົມທົບກັບ ມະຫາວິທະຍາໄລ Jawaharlah Nehru ແລະ ສະຖະບັນຄົ້ນຄ້ວາ ອິນເດຍ - ປາຊິຟິກ ຈັດຕັ້ງຂື້ນ.
ການນຳເຂົ້າຮ່ວມ ກອງປະຊຸມສຳມະນາສາກົນກ່ຽວກັບສາສະໜາພຸດຢູ່ ອິນເດຍ (ພາບ: TTXVN)
ມີບົດປະກອບຄຳເຫັນຫຼາຍບົດຂອງບັນດານັກຮຽນຮູ້ສາກົນລ້ວນແຕ່ມຸ່ງໄປສູ່ຄຸນຄ່າເຊື່ອມຕໍ່ວັດທະນະທຳຂອງສາສະໜາພູດກໍ່ຄືບັນດາຜົນສະທ້ອນຂອງສາສະໜາພຸດໃນຊິວິດສັງຄົມກໍ່ຄືການເມືອງໃນປະຈຸບັນນີ້. ກອງປະຊຸມສຳມະນາກໍ່ແລກປຽນຫຼາຍບັນຫາກັບບັນດານັກຮຽນຮູ້ອິນເດຍ, ອົດສະຕາລີ, ແບນຊິກ ກ່ຽວກັບບົດບາດເຊື່ອມຕໍ່ວັດທະນະທຳ, ຂົວຕໍ່ສັງຄົມ ແລະ ຕົ້ນກຳເນີດສັນຕິພາບໂລກຂອງສາສະໜາພຸດ.
ໃນບົດປະກອບຄຳເຫັນຂອງຕົນ, ຜູ້ຕາງໜ້າຂອງ ຫຽດນາມ ໄດ້ເນັ້ນໜັກເຖິງບັນດາກະແສຟອງໃນການພົວພັນແລກນ່ຽນ, ຮັບ ແລະ ເຜີຍແຜ່ວັດທະນະທຳ ຫວຽດນາມ-ອິນເດຍ, ບົດບາດຂອງສາສະໜາພຸດ ຫວຽດນາມ ໃນ ພາລະກິດແຫ່ງການສ້າງສາ ແລະ ປົກປັກຮັກສາປະເທດຊາດ.
(ແຫຼ່ງຄັດຈາກ VOV)


text:
ທ່ານນາຍົກລັດຖະມົນຕີ ຫງວຽນຊວັນຟຸກ ເປັນປະທານກອງປະຊຸມພັດທະນາເຂດເສດຖະກິດຈຸດສຸມທົ່ງພຽງພາກເໜືອ
ຕອນເຊົ້າວັນທີ 25 ມິຖຸນາ, ທີ່ແຂວງ ຮຶງອຽນ, ທ່ານນາຍົກລັດຖະມົນຕີ ຫວຽດນາມ ຫງວຽນຊວັນຟຸກ ເປັນປະທານກອງປະຊຸມພັດທະນາເຂດເສດຖະກິດຈຸດສຸມທົ່ງພຽງພາກເໜືອ.
ກອງປະຊຸມພັດທະນາເຂດເສດຖະກິດຈຸດສຸມທົ່ງພຽງພາກເໜືອ
ນີ້ແມ່ນກອງປະຊຸມປຶກສາຫາລືບັນດາມາດຕະການຊຸກຍູ້ການພັດທະນາເຂດ, ສ້າງບັນດາເປົ້າໝາຍຂອງແຜນການພັດທະນາເຂດໃຫ້ສຳເລັດ. ເຂົ້າຮ່ວມກອງປະຊຸມມີບັນດາຮອງລັດຖະມົນຕີ, ການນຳບັນດາກະຊວງ, ຂະແໜງການ; ການນຳທ້ອງຖິ່ນຕ່າງໆໃນເຂດ; ບັນດານັກຊ່ຽວຊານເສດຖະກິດ; ບັນດາວິສາຫະກິດ.
ກ່າວຄຳເຫັນໄຂກອງປະຊຸມ, ທ່ານນາຍົກລັດຖະມົນຕີ ຫງວຽນຊວັນຟຸກ ເນັ້ນໜັກເຖິງບົດບາດຂອງບັນດາເຂດເສດຖະກິດຈຸດສຸມ, ແມ່ນກຳລັງໜູນສຳຄັນ ເພື່ອພັດທະນາເສດຖະກິດປະເທດຊາດ. ດັ່ງນັ້ນ, ເລື່ອງຈັດຕັ້ງບັນດາກອງປະຊຸມພັດທະນາແຕ່ລະເຂດ ເພື່ອກວດກາຄືນການຜັນຂະຫຍາຍບັນດາມາດຕະການ, ໜ້າທີ່ເຊິ່ງແມ່ນການຮຽກຮ້ອງຢ່າງຮີບດ່ວນ. ທ່ານນາຍົກລັດຖະມົນຕີ ຫງວຽນຊວັນຟຸກ ສະເໜີບັນດາຜູ້ແທນ ຕີລາຄາເລື່ອງຜັນຂະຫຍາຍບັນດາກົນໄກ, ນະໂຍບາຍກ່ຽວກັບການວາງແຜນຜັງ, ການພັດທະນາຄົມມະນາຄົມ, ພັດທະນາວັດທະນະທຳ, ການທ່ອງທ່ຽວ, ການຄຸ້ມຄອງສິ່ງເສດເຫຼືອ, ການສະໜອງນ້ຳ…ຂອງເຂດ, ພ້ອມທັງຍົກອອກບັນດາບັນຫາທີ່ໄດ້ວາງອອກ. ທ່ານນາຍົກລັດຖະມົນຕີ ຫງວຽນຊວັນຟຸກ ເນັ້ນໜັກວ່າ:
“ເປົ້າໝາຍພັດທະນາເຂດເສດຖະກິດຈຸດສຸມເຂດທົ່ງພຽງພາກເໜືອ ຕ້ອງນຳໜ້າໃນວິທະຍາສາດເຕັກໂນໂລຊີ, ປ່ຽນແປງໃໝ່ປະດິດຄິດສ້າງ, ນຳໜ້າໃນ 3 ຂອດບຸກທະລຸຍຸດທະສາດ ແລະ ພິເສດແມ່ນສ້າງໂຄງປະກອບພື້ນຖານເສດຖະກິດຄືນໃໝ່ ບົນເນື້ອໃນຈິດໃຈພັດທະນາເສດຖະກິດສັງຄົມ. ເປັນຕົ້ນແມ່ນວິທະຍາສາດເຕັກໂນໂລຊີ, ການປ່ຽນແປງໃໝ່ປະດິດຄິດສ້າງຂອງເຂດຕ້ອງແມ່ນຈຸດສຸມໃນການພັດທະນາ. ເຮັດແຈ້ງຮູບແບບການເຕີບໂຕ, ນັ້ນແມ່ນເສດຖະກິດດີຈີຕອນ, ເສດຖະກິດໝູນວຽນ, ການເຕີບໂຕຂຽວ. ພວກເຮົາຄວນສ້າງຂໍ້ມູນທີ່ນຳໃຊ້ລວມໃນການປະຕິວັດອຸດສາຫະກຳຄັ້ງທີ 4 ເພື່ອປະຕິບັດເສດຖະກິດີຈີຕອນຂອງເຂດ."
ເຂດເສດຖະກິດຈຸດສຸມທົ່ງພຽງພາກເໜືອລວມມີ 7 ແຂວງ, ນະຄອນຄື ຮ່າໂນ້ຍ, ຫາຍຟ່ອງ, ກ໋ວາງນິງ, ຫາຍເຢືອງ, ບັກນິງ, ຮຶງອຽນ ແລະ ຫວີງຟຸກ.
(ແຫຼ່ງຄັດຈາກ VOV)


text:
ກະຊວງປ້ອງກັນປະເທດເປີດພິທີແຂ່ງກີລາຍິງປືນມິດຕະພາບ ລາວ-ຈີນ
ກະຊວງປ້ອງກັນປະເທດຮ່ວມກັບເອກອັກຄະລັດຖະທູດ ສປ ຈີນ ປະຈຳ ສປປ ລາວ ເປີດການແຂ່ງຂັນກີລາຍິງປືນມິດຕະພາບ ລາວ-ຈີນ ເນື່ອງໃນ
ໂອກາດວັນສຳຄັນຂອງສອງພັກ-ສອງລັດເວົ້າລວມ ເວົ້າສະເພາະວັນສ້າງຕັ້ງກອງທັບປົດປ່ອຍປະຊາຊົນຈີນ ຄົບຮອບ 90 ປີ, ໃນວັນທີ 12 ສິງຫານີ້, ທີ່ສະ
ໜາມຫັດແອບຍິງປືນວິທະຍາຄານກົມມະດຳ ໂດຍເຂົ້າຮ່ວມກ່າວເປີດຂອງ ທ່ານ ພົນຕີ ຈັນທອງ ສອນຕະອາດ ຮອງຫົວໜ້າກົມໃຫຍ່ເສນາທິການ ແລະ
ທ່ານ ຫວາງເຫວິນທຽນ ເອກອັກຄະລັດຖະທູດວິສາມັນຜູ້ມີອຳນາດເຕັມແຫ່ງ ສປ ຈີນ ປະຈຳ ສປປ ລາວ, ມີຮອງລັດຖະມົນຕີກະຊວງປ້ອງກັນປະເທດ,
ຫົວໜ້າກົມ, ຮອງກົມ, ພະນັກງານ-ນັກຮົບ ແລະ ແຂກທີ່ຖືກເຊີນເຂົ້າຮ່ວມ.
ບັນດາສະຫາຍທີ່ໄດ້ຊະນະໃນການແຂ່ງຂັນກີລາຍິງປືນມິດຕະພາບລາວ-ຈີນ
ຈຸດປະສົງຂອງການຈັດການແຂ່ງຂັນຍິງປືນມິດຕະພາບໃນຄັ້ງນີ້ ກໍເພື່ອເປັນການຮັດແໜ້ນຄວາມສາ ມັກຄີມິດຕະພາບ, ຄວາມຮັກແພງຄວາມສະ
ໜິດສະໜົມ, ທັງເປັນການເສີມສ້າງສາຍພົວພັນການຮ່ວມມືລະຫວ່າງສອງຊາດ, ສອງພັກ, ສອງລັດ, ສອງກອງທັບລາວ-ຈີນ ທີ່ພວກເຮົາເຄີຍໄປມາຫາ
ສູ່ແລກປ່ຽນບົດຮຽນເຊິ່ງກັນ ແລະ ກັນ, ທາງຮີດຄອງປະເພນີ, ວັດທະນະທຳຄ້າຍຄືກັນພວມໄດ້ຮັບການເສີມຂະຫຍາຍສາຍພົວພັນທີ່ມີມາແລ້ວນັ້ນໃຫ້
ເກີດໝາກອອກຜົນຂຶ້ນເລື້ອຍໆ.
ການແຂ່ງຂັນຍິງປືນມິດຕະພາບໃນຄັ້ງນີ້ມີ 2 ປະເພດຄື: ປືນເຫຼັກຍາວ ( AK ) ແລະ ປືນສັ້ນ K 59 ນັກກີລາແຕ່ລະປະເພດມີ 16 ທິມ, ທິມລະ 4
ຄົນ ການແຂ່ງຂັນເຕັມໄປດ້ວຍຄວາມໝາຍຄວາມສຳຄັນສາ ມັກຄີມິດຕະພາບ, ເບີີີກບານມ່ວນຊື່ນ ແລະ ເຄົາລົບຂໍ້ກຳນົດກົດລະບຽບການແຂ່ງຂັນຢ່າງ
ເຂັ້ມງວດ. ຜົນການແຂ່ງຂັນປະເພດປືນເຫຼັກຍາວ ( AK ) ທີ 1 ແມ່ນທິມເອກອັກຄະລັດຖະທູດ ສປ ຈີນ, ທີ 2 ທິມ ພັນໂທ ສັງມະນີ ຈິດດາວົງ, ທີ 3
ພັນໂທ ຄຳແພງ ສອນພະຈັນ ແລະ ທີ 4 ພັນເອກ ຫຼ້າແກ້ວ ໄຊຍະສິດ ສຳລັບປະເພດປືນສັ້ນ ( K 59 ) ທີ 1 ທິມ ພົນຈັດຕະວາ ຄຳພາ ສີພອນໄຊ, ທີ 2
ພັນໂທ ຄຳແພງ ສອນພະຈັນ, ທີ 3 ທິມເອກອັກຄະລັດຖະທູດ ສປ ຈີນ ແລະ ທີ 4 ທິມ ທ່ານ ຫຼີເຫວີຍ.


text:
ທ່ານ ປອ ຄຳພັນ ພົມມະທັດ ກຳມະການກົມການເມືອງສູນກາງພັກ ເລຂາທິການສູນກາງພັກ ຫົວໜ້າຄະນະໂຄ ສະນາອົບຮົມສູນກາງພັກ ເຂົ້າຮ່ວມພິທີເປີດປ້າຍສິລາຈາລຶກອະນຸສອນສະຖານບ່ອນດຳເນີນກອງປະຊຸມໃຫຍ່ສ້າງຕັ້ງ ພັກປະຊາຊົນ ປະຕິວັດລາວ.
ໃນວັນທີ 7 ທັນວາ 2020 ທີ່ດ່ານນໍ້າໂສຍ ເມືອງວຽງໄຊ ແຂວງຫົວພັນ, ທ່ານ ປອ ຄຳພັນ ພົມມະທັດ ກຳມະ ການກົມການເມືອງສູນກາງພັກ ເລຂາທິການສູນກາງພັກ ຫົວໜ້າຄະນະໂຄສະນາອົບຮົມສູນກາງພັກ ແລະ ບັນ ດາສະຫາຍການນຳພັກ-ລັດ, ອະດີດການນຳພັກ-ລັດ ພ້ອມດ້ວຍ ບັນດາກ້ອນກຳລັງປກສ-ປກຊ, ຊາວໜຸ່ມ, ເຍົາວະຊົນ ແລະ ປະຊາຊົນແຂວງຫົວພັນ ໄດ້ພ້ອມພຽງກັນເຂົ້າຮ່ວມພິທີເປີດປ້າຍສິລາຈາລຶກອະນຸສອນສະຖານ ບ່ອນດໍາເນີນກອງປະຊຸມໃຫຍ່ສ້າງຕັ້ງພັກປະຊາຊົນ ປະຕິວັດລາວ ວັນທີ 22 ມີນາ 1955.
ໃນພິທີສະຫາຍ ຄອນປະພັນ ເລືອງສີຈັນທອງ ກໍາມະການພັກແຂວງ ຫົວໜ້າຫ້ອງວ່າການແຂວງຫົວພັນ ໄດ້ລາຍງານໃຫ້ຮູ້ວ່າ: ໂຄງການກໍ່ສ້າງອະນຸສອນສະຖານ ໄດ້ເລີ່ມດຳເນີນການກໍ່ສ້າງງຕັ້ງແຕ່ວັນທີ 25 ກັນຍາ 2020, ມາຮອດປັດຈຸບັນ ໄດ້ສຳເລັດບັນດາກິດຈະການຕ່າງໆໂດຍມີຖານຕັ້ງປ້າຍສີລາຈາລຶກ ເຮັດດ້ວຍເບຕົງເສີມເຫລັກ ຂະໜາດ 5 ຄູນ 5 ແມັດ; ບໍລິເວນອ້ອມຮອບຕີນ ຖານຕັ້ງປູດ້ວຍຫຍ້າ ຂະໜາດ 10 ຄູນ 10 ແມັດ; ຫີນທີ່ເອົາມາສ້າງ ເປັນສິລາຈາລຶກ (ຫີນມາໂບ) ເປັນຫີນທີ່ໄດ້ຄັດເລືອກ ຈາກທໍາມະຊາດທ້ອງຖິ່ນ, ຫີນປ້າຍສິລາຈາລຶກ ເປັນຮູບຊົງສີ່ຫລ່ຽມ ກວ້າງ ແລະ ຫນາ ມີຂະໜາດ 1,7 ແມັດ, ສູງ 2,9 ແມັດ; ມີກາພັກ ທາດ້ວຍສີແດງ ແລະ ຕົວໜັງສື ທາດ້ວຍສີຄຳ. ນອກຈາກນັ້ນ ໂຄງການຍັງໄດ້ກໍ່ສ້າງເດີ່ນອາເນກປະສົງ, ມີການຖົມດິນໃໝ່, ປັບເດີ່ນໃຫ້ຮາບພຽງ ຂະໜາດ 30 ຄູນ 30 ແມັດ, ປູດ້ວຍດິນບ໋ອກຂະໜາດ 40 ຄູນ 40 ຊັງຕີແມັດ ແລະ ກໍ່ສ້າງຮ່ອງລະບາຍນໍ້າອ້ອມຮອບ ເດີ່ນອະເນກປະສົງ; ປັບເດີ່ນສໍາລັບຈອດລົດ ມີເນື້ອທີ 225 ຕາແມັດ ປູດ້ວຍຫີນຝຸ່ນ ແລະ ກໍ່ຂອບອ້ອມເດີ່ນຈອດລົດ; ການກໍ່ສ້າງຫ້ອງນໍ້າສາທາລະນະ ຂະໜາດ 3,5 ຄູນ 9,6 ແມັດ ມີທັງໝົດ 8 ຫ້ອງ, ລວມມູນຄ່າກໍ່ສ້າງທັງໝົດ 1 ຕື້ກວ່າກີບ ໂດຍນໍາໃຊ້ງົບປະມານກອງທຶນພັກ ແລະ ມີການສົມທົບທຶນຊ່ວຍເຫລືອຈາກ ບໍລິສັດ ທີ່ປຶກສາດ້ານການລົງທຶນ ແລະ ກໍ່ສ້າງເຂື່ອນໄຟຟ້າ ຈຳກັດຜູ້ດຽວ ຈຳ ນວນ 500 ລ້ານກີບ. ສ່ວນການກໍ່ສ້າງໄລຍະທີ 2 ຈະດໍາເນີນການກໍ່ສ້າງ ຫໍມູນເຊື້ອ ແລະ ວັດຖຸພັນ, ຫ້ອງປະ ຊຸມ(ຈຳລອງ) ແລະ ອື່ນໆ ໂດຍນໍາໃຊ້ຮ່ວງເງິນຂອງແຂວງ ແລະ ການລະດົມທຶນຈາກ ຫົວໜ່ວຍທຸລະກິດ ທັງພາຍໃນ ແລະ ຕ່າງປະເທດ.
ໂອກາດທີ່ມີຄວາມໝາຍ ຄວາມສໍາຄັນດັ່ງກ່າວ, ສະຫາຍ ວັນໄຊ ແພງຊຸມມາ ກຳມະການສູນກາງພັກ ເລຂາພັກແຂວງ ເຈົ້າແຂວງໆຫົວພັນ ໄດ້ກ່າວເປີດພິທີ ພ້ອມທັງຫວນຄືນ ປະຫວັດຄວາມເປັນມາຂອງ ພັກປະຊາຊົນປະຕິວັດລາວ ໂດຍມີເນື້ອໃນບາງຕອນສຳຄັນວ່າ: ພັກປະຊາຊົນ ປະຕິວັດລາວ ນັບແຕ່ໄດ້ຮັບ ການສ້າງຕັ້ງຂຶ້ນ ກໍໄດ້ສືບທອດອຸດົມການ ອັນຍິ່ງໃຫຍ່ຂອງພັກ ກອມມູນິດອິນດູຈີນ, ກຳນົດທາດແທ້, ອຸດົມການ ແລະ ແນວທາງການເມືອງ ຂອງຕົນອອກຢ່າງຈະແຈ້ງ ແລະ ຖືກຕ້ອງກັບລັກສະນະຈຸດພິເສດຂອງປະເທດເຮົາສາມາດນໍາພາທົ່ວປວງຊົນລາວຍາດເອົາເອກະ ລາດ ມາໃຫ້ປະເທດຊາດ ແລະ ປະຊາຊົນໄດ້ຢ່າງສົມບູນ ໃນວັນທີ 2 ທັນວາ 1975. ໂຄງການກໍ່ສ້າງດັ່ງກ່າວ ມີຫ້ອງວ່າການສູນກາງພັກ, ກະຊວງປ້ອງກັນປະເທດ ແລະ ອົງການປົກຄອງ ແຂວງຫົວພັນ ເປັນເຈົ້າການ ໃນການຄົ້ນຄວ້າ ແລະ ດຳເນີນການກໍ່ສ້າງ ຊຶ່ງພາຍຫລັງການກໍ່ສ້າງສຳເລັດ ຈະມີ ການວາງແຜນລະອຽດ ເພື່ອປົກປັກຮັກສາອະນຸລັກໄວ້ ແລະ ດຳເນີນການໂຄສະນາ ເສີມຂະຫຍາຍຢ່າງແຂງ ແຮງ ໃຫ້ກາຍເປັນສະຖານທີ່ທ່ອງທ່ຽວ, ຄົ້ນຄວ້າຮໍ່າຮຽນ ຂອງພະນັກງານ ການນໍາລຸ້ນສືບທອດ, ລູກ-ຫລານຂອງປະຊາຊົນບັນດາເຜົ່າ, ເປັນບ່ອນຄົ້ນຄວ້າຮໍ່າຮຽນເອົາມູນເຊື້ອປະຕິ ວັດ ອົງອາດກ້າຫານບໍ່ຍອມຈໍານົນ ຂອງວິລະບູລຸດຂອງພວກເຮົາ.


text:
ໃນວັນທີ 14 ກໍລະກົດ 2021, ຄະນະພົວພັນຕ່າງປະເທດສູນກາງພັກ (ຄຕພ) ໄດ້ຈັດຕັ້ງເຜີຍແຜ່ເຊື່ອມຊຶມມະຕິກອງປະຊຸມໃຫຍ່ ຄັ້ງທີ XI ຂອງພັກ ປປລາວ; ຄໍາແນະນໍາ ການຈັດຕັ້ງປະຕິບັດກົດລະບຽບພັກປະຊາຊົນ ປະຕິວັດລາວ ສະໄໝທີ XI; ມູນເຊື້ອວັນສ້າງຕັ້ງ ພັກ ປປລາວ ຄົບຮອບ 66 ປີ; ວັນສ້າງຕັ້ງກໍາລັງປ້ອງກັນຄວາມສະຫງົບປະຊາຊົນລາວ ຄົບຮອບ 60 ປີ; ວັນສ້າງຕັ້ງພັກກອມມູນິດຈີນ ຄົບຮອບ 100 ປີ ແລະ ວັນສ້າງຕັ້ງສາຍພົວພັນການທູດ ລາວ – ຈີນ ຄົບຮອບ 60 ປີ ໂດຍໃຫ້ກຽດປາຖະກະຖາໂດຍ ສະຫາຍ ທອງສະຫວັນ ພົມວິຫານ ກໍາມະການສູນກາງພັກ ເລຂາຄະນະພັກ ຫົວໜ້າຄະນະພົວພັນຕ່າງປະເທດສູນກາງພັກ ໂດຍມີບັນດາສະຫາຍໃນຄະນະບໍລິຫານງານພັກ, ພະນັກງານອາວຸໂສບໍານານ ແລະ ພະນັກງານຫຼັກແຫຼ່ງທົ່ວຄະນະພົວພັນຕ່າງປະເທດສູນກາງພັກເຂົ້າຮ່ວມຢ່າງພ້ອມພຽງ.
ການປາຖະກະຖາໃນຄັ້ງນີ້ ໄດ້ຈັດຂຶ້ນໃນໂອກາດລະນຶກວັນຄ້າຍວັນເກີດປະທານ ສຸພານຸວົງ ຄົບຮອບ 112 ປີ, ສະຫາຍ ທອງສະຫວັນ ພົມວິຫານ ໄດ້ຍົກໃຫ້ເຫັນເຖິງມູນເຊື້ອ ແລະ ຄວາມໝາຍສໍາຄັນ, ວິລະກຳອັນລ້ຳເລີດ, ທາດແທ້ ແລະ ອຸດົມການຂອງ ພັກ ປປລາວ ຕະຫຼອດໄລຍະ 60 ກວ່າປີຜ່ານມາ, ການເສຍສະຫຼະອັນໃຫຍ່ຫຼວງຂອງນັກຮົບປະຕິວັດ ແລະ ປະຊາຊົນລາວໃນການຕໍ່ສູ້ຢ່າງພິລະອາດຫານຕ້ານພວກຮຸກຮານຕ່າງດ້າວເພື່ອຍາດເອົາເອກະລາດແຫ່ງຊາດມາໃຫ້ແກ່ປະຊາຊົນລາວເຮົາ, ພ້ອມກັນນັ້ນ ສະຫາຍ ຫົວໜ້າ ຄຕພ ຍັງໄດ້ເຜີຍແຜ່ມະຕິກອງປະຊຸມໃຫຍ່ ຄັ້ງທີ XI ຂອງ ພັກ ປປລາວ ເພື່ອໃຫ້ບັນດາສະຫາຍສະມາຊິກພັກ, ພະນັກງານ ໄດ້ຮັບຮູ້, ເຂົ້າໃຈຢ່າງເລິກເຊິ່ງ, ເຊື່ອມຊຶມ ແລະ ກໍາແໜ້ນບັນດາເນື້ອໃນມະຕິກອງປະຊຸມໃຫຍ່ ໂດຍສະເພາະແມ່ນການຕີລາຄາຜົນໄດ້ຮັບ ແລະ ຂໍ້ຄົງຄ້າງ, ເອກະພາບໃນທິດທາງໜ້າທີ່ ແລະ ວຽກງານຈຸດສຸມທີ່ຕ້ອງເອົາໃຈໃສ່ນໍາມາຜັນຂະຫຍາຍໂດຍຫັນເປັນແຜນງານ, ໂຄງການລະອຽດ, ມີແຜນວຽກຈຸດສຸມ ເພື່ອຈັດຕັ້ງປະຕິບັດໃຫ້ມີຜົນສໍາເລັດໃນແຕ່ໄລຍະ, ພ້ອມກັນນີ້ ສະຫາຍຫົວໜ້າ ຄຕພ ຍັງໄດ້ຮຽກຮ້ອງໃຫ້ແກ່ສະມາຊິກພັກ ເປັນເຈົ້າການເຄົາລົບ ແລະ ປະຕິບັດກົດລະບຽບພັກ ປະຊາຊົນປະຕິວັດລາວ ສະໄໝທີ XI ຢ່າງເຂັ້ມງວດ.
ສະຫາຍຫົວໜ້າ ຄຕພ ຍັງໄດ້ເຜີຍແຜ່ປະຫວັດມູນເຊື້ອວັນສ້າງຕັ້ງພັກກອມມູນິດຈີນ ຄົບຮອບ 100 ປີ ແລະ ວັນສ້າງຕັ້ງສາຍພົວພັນການທູດ ລະຫວ່າງ ສປປ ລາວ ກັບ ສປ ຈີນ ຄົບຮອບ 60 ປີ ຊຶ່ງການພົວພັນດັ່ງກ່າວໄດ້ຮັບການເສີມຂະຫຍາຍສາຍພົວພັນທີ່ເປັນມູນເຊື້ອ ຄູ່ຮ່ວມຍຸດທະສາດຮອບດ້ານ, ໝັ້ນຄົງຍາວນານ ຕາມທິດ 4 ດີ “ເປັນບ້ານໃກ້ເຮືອນຄຽງທີ່ດີ, ເພື່ອນມິດທີ່ດີ, ສະຫາຍທີ່ດີ ແລະ ຄູ່ຮ່ວມມືທີ່ດີ” ຕິດພັນກັບການຈັດຕັ້ງປະຕິບັດແຜນແມ່ບົດຄູ່ຮ່ວມຊາຕາກໍາ ສັງຄົມນິຍົມລາວ – ຈີນ ໃຫ້ເກີດດອກອອກຜົນໃນທຸກດ້ານ.
ໃນໂອກາດດັ່ງກ່າວ ຍັງໄດ້ມີການມອບມະຕິຕົກລົງຂອງ ຄະນະເລຂາທິການສູນກາງພັກ ວ່າດ້ວຍການແຕ່ງຕັ້ງ ສະຫາຍ ສະເຫຼີມໄຊ ທະທົງສັກ ເປັນຫົວໜ້າກົມ ອາຊີ – ປາຊີຟິກ ແລະ ອາຟຣິກາ ຄົນໃໝ່ ແລະ ສະຫາຍ ຄໍາເຟື້ອງ ພັນທະໄຊ ເປັນຫົວໜ້າກົມ ຄົ້ນຄວ້າ – ສັງລວມ ຄົນໃໝ່ ຊຶ່ງສະຫາຍ ຫົວໜ້າ ຄຕພ ໄດ້ມີຄໍາເຫັນໂອ້ລົມ ແລະ ຊີ້ທິດເຍຶອງທາງ ຕໍ່ 2 ສະຫາຍ ທີ່ໄດ້ຮັບການແຕ່ງຕັ້ງເປັນຫົວໜ້າກົມຄົນໃໝ່ ໃຫ້ສືບຕໍ່ເຊີດຊູຄວາມຮັບຜິດຊອບຕໍ່ໜ້າທີ່ການເມືອງທີ່ໄດ້ຮັບມອບໝາຍ, ສືບຕໍ່ຮັດແໜ້ນຄວາມສາມັກຄີ, ເອົາໃຈໃສ່ປະຕິບັດພາລະບົດບາດ, ສິດໜ້າທີ່ຂອງຕົນ. ພ້ອມນັ້ນຍັງໄດ້ຊີ້ນໍາບັນດາສະຫາຍໃນຄະນະບໍລິຫານງານພັກ, ຄະນະໜ່ວຍພັກພາຍໃນ ຄຕພ ເພີ່ມທະວີການຊີ້ນໍາ – ນໍາພາຕິດພັນກັບການເສີມຂະຫຍາຍຄວາມເປັນເຈົ້າການ ຂອງບັນດາສະຫາຍສະມາຊິກພັກ, ເຊີດຊູຄວາມຮັບຜິດຊອບໜ້າທີ່ການເມືອງຂອງຕົນ.
(ຂ່າວ: ຄຕພ, ພາບ: ສຳນານ)


text:
ເພື່ອແນໃສ່ອັບເດດສະພາບການປະຕິບັດສັນຍາ EVFTA ຈາກທັງຝ່າຍວິສາຫະກິດ ແລະ ຝ່າຍລັດຖະບານ ພາຍຫຼັງທີ່ມີຜົນສັກສິດມາເປັນເວລາ 2 ເດືອນ, ຕອນເຊົ້າວັນທີ 24 ກັນຍາ, ຢູ່ຮ່າໂນ້ຍ, ຫ້ອງການການຄ້າ ແລະ ອຸດສາຫະກຳຫວຽດນາມ ໄດ້ຈັດຕັ້ງກອງປະຊຸມສຳມະນາດ້ວຍຫົວຂໍ້ວ່າ “ສັນຍາການຄ້າເສລີ ຫວຽດນາມ - ສະຫະພາບເອີລົບ (EVFTA) - ບັນດາສິ່ງທີ່ວິສາຫະກິດຕ້ອງຮັບຮູ້”.
ກອງປະຊຸມສຳມະນາດ້ວຍຫົວຂໍ້ວ່າ “ສັນຍາການຄ້າເສລີ ຫວຽດນາມ - ສະຫະພາບເອີລົບ (EVFTA) - ບັນດາສິ່ງທີ່ວິສາຫະກິດຕ້ອງຮັບຮູ້” (ພາບ: TTXVN)
ຕາມຕົວເລກຂອງກະຊວງອຸດສາຫະກຳ ແລະ ການຄ້າຫວຽດນາມ ແລ້ວ, ພຽງແຕ່ໃນເດືອນທຳອິດປະຕິບັດ EVFTA, ສິນຄ້າສົ່ງອອກໄປຍັງ EU ບັນລຸໄດ້ວົງເງິນ 277 ລ້ານ USD. ພ້ອມກັນນັ້ນ, ການສົ່ງອອກ ຜະລິດຕະພັນກະເສດ, ເຄື່ອງປ່າຂອງດົງ ແລະ ສິນໃນນ້ຳຂອງຫວຽດນາມ ເລີ່ມມີສັນຍານດີຂຶ້ນ. ທ່ານ ຫວູຕຽນລົກ ປະທານຫ້ອງການການຄ້າ ແລະ ອຸດສາຫະກຳ ຫວຽດນາມ ໃຫ້ຮູ້ວ່າ:
ດ້ວຍຄວາມປາດຖະໜາຢາກຊ່ວຍໃຫ້ບັນດາວິສາຫະກິດຫຼຸດຜ່ອນຄວາມຫຍຸ້ງຍາກໃນວິວັດແຫ່ງການໄປຊອກຫາບັນດາຄຳໝັ້ນສັນຍາຫຼັກແຫຼ່ງທີ່ສຸດກ່ຽວກັບສັນຍາ EVFTA, ຫ້ອງການການຄ້າ ແລະ ອຸດສາຫະກຳ ຫວຽດນາມ ໄດ້ດຳເນີນການຮຽບຮຽງຄູ່ມືແນະນຳວິສາຫະກິດ ກ່ຽວກັບ EVFTA. ຄູ່ມືນີ້ລວມມີ ນັກຊ່ຽວຊານຫຼາຍຄົນຮຽບຮຽງບໍ່ພຽງແຕ່ອີງຕາມບັນດາຄວາມຮູ້ລົງເລິກເທົ່ານັ້ນ ຫາກນັບທັງບັນດາບົດຮຽນປະສົບການທີ່ອຸດົມສົມບູນໃນວິວັດການປຶກສາຂອງວິສາຫະກິດ FTA ເວົ້າລວມໃນຫຼາຍປີທີ່ຜ່ານມາອີກດ້ວຍ.
(ແຫຼ່ງຄັດຈາກ VOV)


text:
ໄຂກອງປະຊຸມຜູ້ບັນຊາການທະຫານບົກ ມະຫາສະໝຸດອິນເດຍ - ປາຊີຟິກ ແລະ ບັນດາກອງປະຊຸມທີ່ກ່ຽວຂ້ອງ
ກອງປະຊຸມຜູ້ບັນຊາການທະຫານບົກ ພາກພື້ນ ມະຫາສະໝຸດອິນເດຍ - ປາຊີຟິກ ຄັ້ງທີ 11 (IPACC 11) ຖືກໄຂຂຶ້ນໃນຕອນເຊົ້າວັນທີ 09 ກັນຍາ ຢູ່ ບາງກອກ,ປະເທດ ໄທ ພາຍໃຕ້ການເປັນປະທານຮ່ວມຂອງກອງບັນຊາການທະຫານບົກ ໄທ ແລະ ກອງບັນຊາການທະຫານບົກ ອາເມລິກາ. ທ່ານພົນຕີ ຫງວຽນເຕີນເກື່ອງ, ຮອງຫົວໜ້າເສນາທິການກອງທັບປະຊາຊົນຫວຽດນາມ ໄດ້ນໍາໜ້າຄະນະຜູ້ແທນຂັ້ນສູງກອງທັບຫວຽດນາມ ເຂົ້າຮ່ວມກອງປະຊຸມ.
ດ້ວຍຫົວຂໍ້ “ຮັບປະກັນຄວາມສະຫງົບແບບຍືນຍົງ: ທັດນະນະໃໝ່ຂອງກໍາລັງທະຫານບົກ ບັນດາປະເທດ ມະຫາສະໝຸດອິນເດຍ - ປາຊີຟິກ”, ກອງປະຊຸມດັ່ງກ່າວ ມຸ່ງໄປເຖິງການຊຸກຍູ້ການສ້າງຄວາມເຊື່ອໝັ້ນ, ຄວາມເຂົກອົກເຂົ້າໃຈກັນ ແລະ ການຮ່ວມມືລະຫວ່່າງທະຫານຍົກຂອງບັນດາປະເທດໃນພາກພື້ນ. ກອງປະຊຸມຖືກດໍາເນີນໃນລະຫວ່າງວັນທີ 9 – 11 ກັນຍາ, ໃນນັ້ນ ບັນດາການນໍາທະຫານບົກຂັ້ນສູງ ຈະດໍາເນີນການປຶກສາຫາລື, ເຂົ້າຮ່ວມບັນດາວາລະປະຊຸມຄົບຄະນະ, ຮັບຟັງບົດປະກອບຄໍາເຫັນຂອງແຂກຖືກເຊີນກິຕິມະສັກ ດ້ວຍເປົ້າໝາຍພັດທະນາສາຍພົວພັນຄູ່ຮ່ວມມືຍຸດທະສາດລະຫວ່າງທະຫານບົກບັນດາປະເທດສະມາຊິກ, ມຸ່ງໄປສູ່ຄວາມສະຫງົບແບບຍືນຍົງ. ກອງປະຊຸມຄຸ້ມຄອງທະຫານບົກ ມະຫາສະໜຸດອິນເດຍ - ປາຊີຟິກ (IPAMS) ປະຈໍາປີ ແລະ ເວທີປາໄສການນໍານາຍຊີບ (SELF) ກໍຈະຖືກດໍາເນີນໃນໄລຍະເວລາ ແລະ ສະຖານທີ່ດຽວກັນກັບ ກອງປະຊຸມ IPACC.
ບັນດາຜູ້ແທນທີ່ພິທີໄຂ (ພາບ: TTXVN)
(ແຫຼ່ງຄັດຈາກ VOV)


text:
- ຫນ້າທໍາອິດ
- ວິທະຍາໄລ
- Torrens University Australia
Torrens University Australia
Torrens ວິທະຍາໄລລາຍລະອຽດອົດສະຕາລີ
- ປະເທດ : ອົດສະຕາລີ
- ເມືອງ : Sydney
- ຊື່ຫຍໍ້ຂອງ : ຂອງທ່ານ
- ສ້າງຕັ້ງຂຶ້ນ : 2012
- ນັກສຶກສາ (ປະມານ.) : 6000
- ຢ່າລືມກ່ຽວກັບ ປຶກສາຫາລື Torrens University Australia
ພາບລວມ
Torrens University Australia ເປັນວິທະຍາໄລເອກະຊົນທີ່ມີສະຖານທີ່ໃນ Adelaide, Sydney, Melbourne ແລະ Brisbane. ມັນເປັນສ່ວນຫນຶ່ງຂອງເຄືອຂ່າຍ Laureate International ວິທະຍາໄລແລະວິທະຍາໄລພາກເອກະຊົນສາມອົດສະຕາລີ.
ວິທະຍາໄລແມ່ນໄດ້ເປີດຕົວຢ່າງເປັນທາງການໂດຍໃນອະດີດ U.S. ປະທານປະເທດໃບບິນ Clinton ໃນ Adelaide Festival Centre ສຸດ 24 ກໍລະກົດ 2014.
ຍິນດີຕ້ອນຮັບວິທະຍາໄລໃນທົ່ວໂລກອົດສະຕາລີ. Torrens University Australia ເອົາເປັນສົດ, ທີ່ທັນສະໄຫມ, ວຽກເຮັດງານທໍາ, ສຸມໃສ່ການແລະທັດສະນະທົ່ວໂລກເພື່ອການສຶກສາທີ່ສູງຂຶ້ນ. ນີ້ແມ່ນສິ່ງທີ່ມີຄວາມຫມາຍສໍາລັບທ່ານ.
Torrens University Australia ເປັນວິທະຍາໄລເກມອອນໄລມີການປ່ຽນແປງ, ຈຸດປະສົງໃນການສະຫນອງການຮຽນຈົບກັບທີ່ກໍານົດໄວ້ສີມືແຮງງານຮັດກຸມໃນທົ່ວໂລກທີ່ຈະເຮັດໃຫ້ພວກເຂົາເປັນສິນຄ້າທີ່ມີຄຸນຄ່າກັບນາຍຈ້າງໃດ.
ເລນມີບໍລິການວິຊາຊີບ, ຫລັກສູດປະລິນຍາຕີແລະປະລິນຍາເອກໃນການອອກແບບ, ທຸລະກິດ, ການຈັດການໂຄງການ, ການຈັດການກິລາ, ການສຶກສາແລະສຸຂະພາບ. ຫຼັກສູດດັ່ງກ່າວຈະຖືກສົ່ງຜ່ານຄອບຄົວ incredible Torrens ຂອງໂຮງຮຽນແລະເປັນຂບວນທີ່ມີຊື່ສຽງຂອງການຮ່ວມມື; ສະຖາບັນຊັ້ນນໍາທີ່ທັງຫມົດເວົ້າໂອ້ອວດການເຊື່ອມຕໍ່ທີ່ເຂັ້ມແຂງເພື່ອອຸດສາຫະກໍາແລະມີການທົດສະວັດຂອງການປະສົບການສຶກສາໃນປະເທດໄທແລະຕ່າງປະເທດ.
ປະສົບການ Torrens ແມ່ນໄດ້ສຸມໃສ່ເລິກກ່ຽວກັບການສະຫນອງການຖະຫນົນໄປສູ່ການຈ້າງງານລາງວັນທີ່ຈະເຫມາະສົມກັບຊີວິດຂອງນັກສຶກສາຂອງພວກເຮົາ.
Torrens ໃຫ້ບໍລິການລະບົບການເສິກສາປະສິດທິພາບທີ່ອະນຸຍາດໃຫ້ສໍາລັບຫຼັກສູດທີ່ໄດ້ຮັບການສໍາເລັດໄວຫລາຍກ່ວາສະເຫນີວິທະຍາໄລສາທາລະນະ. ນັກສຶກສາເຕັມເວລາປົກກະຕິດໍາເນີນການ 3 ໄລຍະເວລາການສຶກສາທີ່ມີໄລຍະເວລາຂອງ 12 ແຕ່ລະອາທິດ, ທີ່ເຮັດໃຫ້ສໍາເລັດຂອງການລະດັບປະລິນຍາຕີ 3 ປີພາຍໃນ 2 ປີ.
ເລນມີວິທະຍາເຂດໃນ Sydney, Adelaide, Melbourne ແລະ Brisbane, ການສະເຫນີສະດວກສະບາຍສໍາລັບການອອນໄລນ໌ແລະນັກສຶກສາວິທະຍາເຂດການນໍາໃຊ້ສະຖານທີ່ວິທະຍາເຂດໃນເວລາທີ່ມັນເຫມາະສົມກັບເຂົາເຈົ້າ, ກັບ Sydney ແລະ Brisbane ຄົບຖ້ວນສົມບູນທີ່ມີຫຼັງຈາກເຂດການສຶກສາຊົ່ວໂມງ. ບ່ອນໃດກໍຕາມທີ່ເປັນໄປໄດ້, Torrens ສະຫນອງຫຼັກສູດຂອງຕົນອອນໄລນ໌ເພື່ອໃຫ້ເຂົ້າເຖິງສະດວກຕໍ່ກັບນັກສຶກສາຜູ້ທີ່ບໍ່ໄດ້ອາໄສຢູ່ໃນອົດສະຕາລີຕົວເມືອງນະຄອນຫຼວງ.
ນອກຈາກນີ້ຍັງມີເສັ້ນທາງຄວາມເປັນຈິງເພື່ອປະກອບອາຊີບການສ້າງຕັ້ງຂຶ້ນຜູ້ທີ່ມັກ juggle trifecta ຂອງການເຮັດວຽກ, ຄອບຄົວແລະຄໍາຫມັ້ນສັນຍາສ່ວນບຸກຄົນແຕ່ລະອາທິດ. ເລນ 'Touch ຈຸດ' ກອງປະຊຸມທ້າຍອາທິດຫຼາຍໃຫ້ເປັນໂອກາດເປັນປົກກະຕິສໍາລັບນັກສຶກສາອອນໄລນ໌ເພື່ອຕອບສະຫນອງກັບຜູ້ບັນຍາຍແລະ classmates ຂອງເຂົາເຈົ້າກ່ຽວກັບວິທະຍາເຂດແລະເຈາະລຶກເຂົ້າໄປໃນຫົວຂໍ້ການສຶກສາຢູ່ເຮືອນ. ນັກສຶກສາສະຫນັບສະຫນູນໂດຍການເປັນເວທີການຮຽນຮູ້ອອນໄລນ໌ຂອງລັດຂອງການສິນລະປະ.
ຄວາມກ້າວຫນ້າ Swift ໃນເຕັກໂນໂລຊີແລະການຂະຫຍາຍຕົວສະຫະພັນທົ່ວໂລກໄດ້ນໍາພາໃຫ້ໂລກທີ່ຮຽນຈົບຈາກວິໄນທັງຫມົດຈະຮຽກຮ້ອງໃຫ້ມີຄວາມສາມາດແລະຄຸນສົມບັດທີ່ຈະແຂ່ງຂັນໃນຕະຫຼາດວຽກເຮັດງານທໍາໃນທົ່ວໂລກ. ການຮ່ວມມືໂດຍຜ່ານເຕັກໂນໂລຊີແລະໂດຍຜ່ານການແນວຄຶດຄືແນວໃນທົ່ວໂລກແມ່ນສ່ວນຫນຶ່ງຂອງຄ່ານິຍົມຫລັກເລນ '. ສະຖານທີ່ Torrens ໃນ Laureate International ວິທະຍາໄລຍັງຮັບປະກັນວ່ານັກສຶກສາຈົບການສຶກສາທີ່ມີຫຼາຍກ່ວາລະດັບ, ຈົບການສຶກສາຈາກເຄືອຂ່າຍການສຶກສາທີ່ໃຫຍ່ທີ່ສຸດໃນໂລກ, ກຽມພ້ອມສໍາລັບສິ່ງໃດກໍຕາມສິ່ງທີ່ທ້າທາຍໂລກຖິ້ມວິທີການຂອງເຂົາເຈົ້າ.
ໂຮງຮຽນ / ວິທະຍາໄລ / ພະແນກການ / ຫລັກສູດ / ຄະນະວິຊາ
- ທຸລະກິດ
- DESIGN
- ການສຶກສາ
- ພາສາອັງກິດ
- ສຸຂະພາບ
- RESEARCH ດັບທີ່ສູງກວ່າ
- ຜູ້ຈັດການໂຄງ
- ຈັດການກິລາ
ປະຫວັດສາດ
ຄໍາຮ້ອງສະຫມັກຈາກ Laureate ການສຶກສາອາຊີໃນການພົບເປັນວິທະຍາໄລພາກເອກະຊົນໄດ້ຮັບອະນຸມັດໂດຍລັດຖະບານຂອງປະເທດອົດສະຕາລີໃນເດືອນຕຸລາ 2011.
ສືບຕໍ່ເດີນຫນ້າສໍາລັບການວິທະຍາໄລໃຫມ່ແມ່ນຈະໃຫ້ໂດຍລັດມົນຕີອົດສະຕຣາລີປະເທດດັ່ງຕໍ່ໄປນີ້ການເຈລະຈາ Premier Mike Rann ຂອງໃນປະເທດໄທແລະໃນ Cancun, ເມັກຊິໂກ, ກັບ Laureate ປະທານ Douglas Becker ແລະ Chancellor Dr Michael Mann. ກິດຕິມະສັກ Laureate Chancellor ແລະອະດີດປະທານປະເທດສະຫະລັດ Bill Clinton ສາທາລະນະໄດ້ຮັບຮອງເອົາໂຄງການອົດສະຕຣາລີ.
“ໂອກາດທີ່ຈະຮຽນຮູ້ຢູ່ໃນວິທະຍາໄລດຽວກັນໃນທົ່ວປະເທດທີ່ແຕກຕ່າງກັນເປັນສິ່ງສໍາຄັນໃນໂລກຂອງເຮົາເຄີຍຕໍ່ຫຼາຍຂອງພວກເຮົາ. ຂ້າພະເຈົ້າຫວັງວ່າຈະໄດ້ໄປຢ້ຽມຢາມວິທະຍາເຂດ Laureate ໃຫມ່ໃນ Adelaide,” ອະດີດປະທານປະເທດ Clinton ກ່າວວ່າ.
Torrens University Australia ໄດ້ຮັບການຮັບຮອງໂດຍຄຸນນະພາບແລະມາດຕະຖານອົງການຂັ້ນການສຶກສາໃນ 2012. ໄດ້ມີການຄາດເບື້ອງຕົ້ນທີ່ຈະເປີດໃນ 2013 ແຕ່ເລີ່ມການສິດສອນໃນ 2014.
ຜູ້ກໍ່ຕັ້ງປະທານປະເທດແລະຮອງປະ Chancellor ແມ່ນອາຈານ Fred McDougall, ຮອງອະດີດຮອງປະ chancellor ແລະຮອງປະທານປະເທດຂອງວິທະຍາໄລ Adelaide.
ເຮັດແນວໃດທ່ານຕ້ອງການ ປຶກສາຫາລື Torrens University Australia ? ຄໍາຖາມໃດໆ, ຄໍາຄິດເຫັນຫຼືຄວາມຄິດເຫັນ
ແບ່ງປັນຂໍ້ມູນທີ່ເປັນປະໂຫຍດນີ້ກັບຫມູ່ເພື່ອນຂອງທ່ານ
ຄວາມຄິດເຫັນ Torrens University Australia
ເຂົ້າຮ່ວມໃນການປຶກສາຫາລືຂອງເລນ University Australia.
ກະລຸນາບັນທຶກ: EducationBro ວາລະສານເຮັດໃຫ້ທ່ານສາມາດໃນການອ່ານຂໍ້ມູນກ່ຽວກັບວິທະຍາໄລຢູ່ 96 ພາສາ, ແຕ່ວ່າພວກເຮົາຮ້ອງຂໍໃຫ້ທ່ານເຄົາລົບນັບຖືສະມາຊິກອື່ນໆແລະອອກຄວາມຄິດເຫັນໃນພາສາອັງກິດ.


text:
Dongguan Shengrui Metal Crafts Co. , Ltdis ເປັນຜູ້ຜະລິດມືອາຊີບແລະຜູ້ສົ່ງອອກຜູ້ທີ່ມີຄວາມຊ່ຽວຊານໃນການອອກແບບແລະຜະລິດເຄື່ອງຫັດຖະກໍາໂລຫະ. ພວກເຮົາຜະລິດເຄື່ອງແຂວນຫຼຽນ, hooks ໂລຫະ, ເຄື່ອງປັ່ນລົມ, ເຄື່ອງຕົບແຕ່ງໂລຫະປະດັບ, ຜູ້ຖືເຄື່ອງປະດັບໂລຫະແລະເຄື່ອງຫັດຖະ ກຳ ໂລຫະຕາມຄວາມຕ້ອງການ. ພວກເຮົາຕັ້ງຢູ່ໃນເມືອງ Dongguan ມີການເຂົ້າເຖິງການຂົນສົ່ງສະດວກຫຼາຍ. ຜະລິດຕະພັນທັງourົດຂອງພວກເຮົາປະຕິບັດຕາມມາດຕະຖານຄຸນນະພາບສາກົນ. ສິ່ງອໍານວຍຄວາມສະດວກທີ່ດີຂອງພວກເຮົາ, ພະນັກງານທີ່ໄດ້ຮັບການtrainedຶກອົບຮົມສູງແລະການຄວບຄຸມຄຸນະພາບດີເລີດຕະຫຼອດທຸກຂັ້ນຕອນຂອງການຜະລິດເຮັດໃຫ້ພວກເຮົາຮັບປະກັນຄວາມພໍໃຈຂອງລູກຄ້າທັງົດ. ເນື່ອງຈາກຜະລິດຕະພັນທີ່ມີຄຸນະພາບສູງຂອງພວກເຮົາແລະການບໍລິການລູກຄ້າທີ່ໂດດເດັ່ນ, ພວກເຮົາໄດ້ເຮັດວຽກຮ່ວມກັບລູກຄ້າຈາກຫຼາຍກວ່າ 50 ປະເທດ.
ປະສົບການການຜະລິດເຄື່ອງສາກ 1-8 ປີ
2, ພະນັກງານຫຼາຍກວ່າ 100 ຄົນ
3, ການຈັດສົ່ງທີ່ໄວແລະປອດໄພ
4, ທີມງານບໍລິການທີ່ມີປະສົບການ
5-24 ຊົ່ວໂມງໃນການບໍລິການລູກຄ້າ
6 Channel ຊ່ອງທາງການແຜ່ກະຈາຍຢູ່ໃນຫຼາຍກວ່າ 40 ປະເທດ
7, ຜະລິດຕະພັນເຕັມຮູບແບບສໍາລັບການເລືອກ
8, ລາຄາ Copetitive, ການອອກແບບຄົນອັບເດດ:, ທີ່ດີທີ່ສຸດ, ຄຸນນະພາບສູງ


text:
ຫົວໜ້າກອງບັນຊາການ ປກສ ແຂວງສະຫວັນນະເຂດລົງຊຸກຍູ້ແລະຕິດຕາມການສະກັດກັ້ນການແຜ່ລະບາດຂອງພະຍາດໂຄວິດ-19
ຕາມການລາຍງານປົກກັນຄວາມສະຫງົບ ແຂວງສະຫວັນນະເຂດໃຫ້ຮູ້ວ່າ: ວັນທີ 16 ກໍລະກົດ 2021 ນີ້ ທ່ານ ພັອ ສົມໝາຍ ພົມມະຈັນ ຫົວໜ້າກອງບັນຊາການ ປກສ ແຂວງ ສະຫວັນນະເຂດ ພ້ອມຄະນະ ໄດ້ລົງເຄື່ອນໄຫວຕິດຕາມກວດກາການສະກັດກັ້ນ ແລະ ຕ້ານພະຍາດໂຄວິດ-19 ຢູ່ຈຸດກວດກາ ຄົນເຂົ້າ-ອອກ ເມືອງດ່ານສາກົນ ຂົວມິດຕະພາບລາວ-ໄທແຫ່ງທີ II ສະຫວັນນະເຂດ -ມຸກດາຫານ ທີ່ຍັງມີແຮງງານລາວ ໄປເຮັດວຽກຢູ່ປະເທດເພື່ອນບ້ານໄດ້ເດີນທາງກັບປະເທດທີ່ທາງການອະນຸຍາດຢ່າງຖືກຕ້ອງ ຕາມລະບຽບ ເຊິ່ງຜ່ານດ່ານກໍ່ໄດ້ກວດກາວັດແທກອຸນະພູມ, ຮັກສາໄລຍະຫ່າງຕາມຂັ້ນຕອນຂອງເຈົ້າໜ້າທີ່ວິຊາສະເພາະຢ່າງຖືກຕ້ອງ ແລະນຳໄປກັກຕົວ 14ວັນຢູ່ສູນກັກຕົວທີ່ໄດ້ກໍານົດໄວ້ ຈາກນັ້ນທ່ານກໍ່ໄດ້ໄປ ຕິດຕາມກວດກາຢູ່ ສູນປິ່ນປົວຜູ້ຕິດເຊື່ອພະຍາດໂຄວິດ-19 ຢູ່ຫຼັກ 9 ແລະ ສູນກັກກັນ ຫຼື ກັ່ນກອງແຮງງານລາວທີ່ກັບມາແຕ່ໄປເຮັດວຽກຢູ່ປະເທດເພື່ອນບ້ານ, ເຊິ່ງ ການລົງເຄື່ອນໄຫວໃນແຕ່ລະຈຸດ ນັ້ນ ແມ່ນໄດ້ຮັບຟັງ ການລາຍງານຂອງຄະນະສະເພາະກິດໃນແຕ່ລະຈຸດ, ສະພາບການຈັດຕັ້ງປະຕິບັດ ວິທີການກວດຫາເຊື້ອພະຍາດໂຄວິດ19 ຕາມຫຼັກວິຊາການຂອງເເພດ ເພາະວ່າ ແຂວງ ສະຫວັນນະເຂດ ອາດຍັງມີຜູ້ຕິດເຊື່ອພະຍາດເພີມຂຶ້ນເລື້ອຍໆ.
ດັ່ງນັ້ນກຳລັງປ້ອງກັນຄວາມສະຫງົບແຂວງສະຫວັນນະເຂດ ໄດ້ເພີ່ມທະວີການຈັດຕັ້ງປະຕິບັດ ມາດຕະການຜ່ອນຜັນ ເພື່ອປ້ອງກັນ, ຄວບຄຸມ ສະກັດກັ້ນ ການແຜ່ລະບາດຂອງພະຍາດ ໂຄວິດ COVID-19 ຢ່າງເຂັ້ມງວດ ໂດຍສະເພາະ ຫ້ອງສັນຕິບານ ປກສ ແຂວງ ເປັນເຈົ້າການ ເພີ່ມທະວີການຊີ້ນຳ-ນຳພາ ກຳລັງວິຊາສະເພາະ ເຂັ້ມງວດ ຕິດຕາມກວດກາ ຄົນເຂົ້າ-ອອກເມືອງ ຕາມປະຕູດ່ານ ພ້ອມກັນນັ້ນກໍ່ໄດ້ມີການປະສານສົມທົບ ກັບ ກຳລັງ ປ້ອງກັນຊາດ ເຄື່ອນໄຫວ ກວດກາລາດຕະເວນຂອບເຂດຊາຍແດນ ສະກັດກັ້ນການລັກລອບ ເຂົ້າ-ອອກເມືອງ ແບບບໍ່ຖືກຕ້ອງ ກໍລະນີພົບເຫັນມີການລະເມີດແມ່ນຈະໄດ້ນຳຕົວໄປກວດຫາເຊື້ອ ພ້ອມທັງ ດຳເນີນມາດຕະການຕາມຂັ້ນຕອນຂອງກົດໝາຍ.


text:
(VOVWORLD) - ຫວຽດນາມ ພວມຮັບຮູ້ສັນຍານທີ່ຕັ້ງໜ້າໃນການຫຼຸດຜ່ອນການແຜ່ລະບາດຈາກການເກີດໂລກລະບາດໂຄວິດ - 19 ຮອບທີ 4. ນີ້ແມ່ນຈຸດເວລາ ທີ່ຫວຽດນາມ ອາດຈະເລີ່ມຟື້ນຟູການຜະລິດ, ພັດທະນາເສດຖະກິດໂດຍໄວ. ເອກະສານຊີ້ນຳຫຼາຍສະບັບທີ່ ການນຳທຸກຂັ້ນຍົກອອກມາໃນຊຸມວັນທີ່ຜ່ານມາມີລັກສະນະກຳນົດທິດ ໄດ້ສະແດງໃຫ້ເຫັນຄວາມຕັດສິນໃຈ ສູງສຸດຂອງຫວຽດນາມ ໃນການຟື້ນຟູທ່າເຕີບໂຕ.
ນຳພາທົ່ວປະເທດໄປສູ່ສະພາບປົກກະຕິໃໝ່ໃຫ້ໄວທີ່ສຸດ
ໃນມະຕິສະບັບເລກທີ 128/NQ-CP ໄດ້ກຳນົດຊົ່ວຄາວວ່າ “ຮັບມືຢ່າງປອດໄພ, ມີໄຫວພິບ, ຄວບຄຸມໂລກລະບາດໂຄວິດ - 19 ຢ່າງມີປະສິດທິຜົນ” ໂດຍລັດຖະບານຫາກໍ່ປະກາດໃຊ້ໃນວັນທີ 11 ຕຸລາ ປີ 2021, ລັດຖະບານ ໄດ້ວາງເປົ້າໝາຍປົກປ້ອງສຸຂະພາບ, ຊີວິດອິນຊີຂອງປະຊາຊົນໃຫ້ດີທີ່ສຸດ, ຟື້ນຟູ ແລະ ພັດທະນາເສດຖະກິດ - ສັງຄົມ, ຮັບປະກັນຄວາມໝັ້ນຄົງ, ຄວາມເປັນລະບຽບຮຽບຮ້ອຍທາງສັງຄົມ, ປະຕິບັດເປົ້າໝາຍຄວບຄູ່, ນຳພາປະເທດໄປສູ່ສະພາບປົກກະຕິໃໝ່ໂດຍໄວເທົ່າທີ່ຈະໄວໄດ້, ສູ້ຊົນໃຫ້ບັນລຸໄດ້ໃນປີ 2021.
ຕາມນັ້ນແລ້ວ, ມາດຕະການຮັບມືຢ່າງປອດໄພ, ມີໄຫວພິບ, ຄວບຄຸມໂລກລະບາດໂຄວິດ - 19 ຢ່າງມີປະສິດທິຜົນ ຕ້ອງໄດ້ປະຕິບັດຢ່າງເດັດຂາດ, ເດັດດ່ຽວ, ທັນການ; ຮັບປະກັນຄວາມກົມກຽວ ລະຫວ່າງ ວິທີການແກ້ໄຂທາງດ້ານວິຊາການການແພດ ກັບ ວິທີການແກ້ໄຂທາງດ້ານການບໍລິຫານ, ເສດຖະກິດ - ສັງຄົມ.
ລັດຖະບານໄດ້ແບ່ງໂລກລະບາດອອກເປັນ 4 ລະດັບ: ຄວາມສ່ຽງຕ່ຳ (ສະພາບປົກກະຕິໃໝ່), ຄວາມສ່ຽງປານກາງ, ຄວາມສ່ຽງສູງ, ຄວາມສ່ຽງສູງທີ່ສຸດ. ຄະນະກຳມະການປະຊາຊົນແຂວງ, ນະຄອນຂຶ້ນກັບສູນກາງເປັນຜູ້ ຕັດສິນການ ຫັນປ່ຽນລະດັບໂລກລະບາດຢູ່ໃນບໍລິເວນທີ່ຕົນເອງຄຸ້ມຄອງ. ຕາມແຕ່ລະລະດັບໂລກລະບາດຢູ່ແຕ່ລະທ້ອງຖິ່ນ, ການເຄື່ອນໄຫວດຳເນີນທຸລະກິດໄດ້ຮັບການເຄື່ອນໄຫວຄືນໃໝ່ຢ່າງເໝາະສົມ, ໃນນັ້ນມີການຈະລາຈອນທາງບົກ, ທາງລົດໄຟ, ການເດີນເຮືອຢູ່ພາຍໃນປະເທດ ແລະ ທາງທະເລ.
ສະເພາະການເຄື່ອນໄຫວຈະລາຈອນຂົນສົ່ງພາຍໃນແຂວງ, ລະຫວ່າງແຂວງ ລ້ວນແຕ່ໄດ້ເຄື່ອນໄຫວ ທັງ 4 ລະດັບ, ແຕ່ຕ້ອງຮັບປະກັນມາດຕະການປ້ອງກັນ, ຕ້ານໂລກລະບາດ, ປະຕິບັດຕາມການແນະນຳຂອງກະຊວງຄົມມະນາຄົມ ແລະ ຂົນສົ່ງ.
ຮາກຖານຜະລິດດຳເນີນທຸລະກິດ, ວິສາຫະກິດ, ສະຫະກອນ, ຄອບຄົວ, ກິດຈະກຳຄົມມະນາຄົມ, ກໍ່ສ້າງ, ຮາກຖານທີ່ເຮັດທຸລະກິດການບໍລິການລ້ວນແຕ່ໄດ້ເຄື່ອນໄຫວ ຢູ່ທັງ 4 ລະດັບ, ແຕ່ຕ້ອງມີແຜນການ ແລະ ມີຄວາມຮັບຜິດຊອບໃນການຜັນຂະຫຍາຍມາດຕະການປ້ອງກັນ, ຕ້ານໂລກລະບາດ.
ມະຕິກໍ່ຍົກໃຫ້ເຫັນຢ່າງຈະແຈ້ງວ່າ ບັນດາສູນການຄ້າ, ຮ້ານຊັບພະສິນຄ້າ, ຕະຫຼາດ, ຫ້າງຮ້ານອາຫານພັດຕະຄານ ກໍ່ໄດ້ເຄື່ອນໄຫວຢູ່ທັງ 4 ລະດັບ ບົນພື້ນຖານຕ້ອງມີແຜນການ ແລະ ມີຄວາມຮັບຜິດຊອບ ໃນການຜັນຂະຫຍາຍ ມາດຕະການປ້ອງກັນ, ຕ້ານໂລກລະບາດ, ໂດຍສະເພາະແມ່ນເຂດທີ່ມີຄວາມສ່ຽງຕິດເຊື້ອສູງຕ້ອງຈຳກັດການເຄື່ອນໄຫວ.
ກ່ອນໜ້ານັ້ນ, ກ່າວຄຳເຫັນທີ່ກອງປະຊຸມສະໄໝສາມັນ ປະຈຳເດືອນກັນຍາ ຂອງລັດຖະບານ (ຈັດຂຶ້ນໃນວັນທີ 2 ຕຸລາ), ທ່ານນາຍົກລັດຖະມົນຕີ ຟ້າມມິງຈິງ ໄດ້ຊີ້ແຈ້ງວ່າ:
ບັນດາທ້ອງຖິ່ນຕ້ອງອີງໃສ່ຂໍ້ກຳນົດທີ່ພວມປະກາດໃຊ້ໃນປັດຈຸບັນ, ສະພາບການລະອຽດຢູ່ແຕ່ລະທ້ອງຖິ່ນ ເພື່ອພິຈາລະນະການເປີດປະຕູ, ເປັນຕົ້ນແມ່ນ ບ່ອນທີ່ບໍ່ມີການແຜ່ລະບາດນັ້ນ ເຂດຂຽວ ຕ້ອງເປີດປະຕູ ແຕ່ຕ້ອງຄວບຄຸມໃຫ້ດີ ເພື່ອໃຫ້ປະຊາຊົນໄດ້ຜະລິດ, ປະຊາຊົນໄດ້ເດີນທາງໄປມາ, ນອກຈາກເຂດຂຽວແລ້ວ ຕ້ອງປະຕິບັດການຄວບຄຸມດ້ານການແພດຕາມຂໍ້ກຳນົດ. ສິ່ງດັ່ງກ່າວນີ້ຕ້ອງປະຕິບັດຢ່າງຄ່ອງຕົວ ແລະ ມີຄວາມໄຫວພິບທີ່ສຸດ.
ບໍ່ປະໃຫ້ພື້ນຖານເສດຖະກິດ ພາດໂອກາດໃນທ່າອ່ຽງຟື້ນຟູເສດຖະກິດ ໂລກ
ທີ່ກອງປະຊຸມຄັ້ງທີ 4, ຄະນະບໍລິຫານງານສູນກາງພັກກອມມູນິດ ຫວຽດນາມ ຊຸດທີ XIII (ຈັດຂຶ້ນໃນວັນທີ 4 – 6 ຕຸລາ), ສູນກາງພັກໄດ້ເຫັນດີເປັນເອກະພາບວ່າ ການຄວບຄຸມໂລກລະບາດຕ້ອງຕິດພັນກັບການຮັກສາ, ຟື້ນຟູ, ພັດທະນາການຜະລິດດຳເນີນທຸລະກິດ ເພື່ອສ້າງວິທີການ, ແຜນການທີ່ເໝາະສົມເອົາເຂົ້າໃນແຜນການພັດທະນາເສດຖະກິດ - ສັງຄົມ, ການເງິນ - ງົບປະມານແຫ່ງລັດ, ການລົງທຶນສາທາລະນະ ປີ 2022 ເຮັດແນວໃດໃຫ້ຕິດແທດກັບສະພາບການ ແລະ ມີຄວາມເປັນໄປໄດ້ສູງທີ່ສຸດ. ບົນພື້ນຖານແຜນການເສດຖະກິດ - ສັງຄົມ ປີ 2022 ແລະ ແຜນນະໂຍບາຍ, ກຳນົດທິດໃນການປ້ອງກັນ, ຕ້ານໂລກລະບາດໃນສະພາບການໃໝ່, ບັນດາຜູ້ແທນເຂົ້າຮ່ວມກອງປະຊຸມໄດ້ເນັ້ນໜັກວ່າ ການດັດປັບນະໂຍບາຍການເງິນ - ເງິນຕາຢ່າງທັນການ, ມີໄຫວພິບ, ມີປະສິດທິຜົນນັ້ນເປັນການສ້າງແຫຼ່ງກຳລັງ ເພື່ອຮັບປະກັນໃຫ້ເສດຖະກິດມະຫາພາກ, ຄວາມດຸນດ່ຽງໃຫຍ່ຂອງພື້ນຖານເສດຖະກິດເປັນປົກກະຕິ, ຟື້ນຟູການຜະລິດດຳເນີນທຸລະກິດ, ການຈໍລະຈອນສິນຄ້າ, ແຮງງານ, ເປັນຕົ້ນແມ່ນຢູ່ທ້ອງຖິ່ນ ໄດ້ປະຕິບັດການແຍກຫ່າງສັງຄົມ ໃນໄລຍະຍາວ, ຊຸກຍູ້ການສົ່ງອອກ ແລະ ຊົມໃຊ້ສິນຄ້າພາຍໃນປະເທດ, ຍູ້ແຮງການລົງທຶນ, ລວມມີການລົງທຶນສາທາລະນະ ແລະ ການລົງທຶນພາກເອກະຊົນ.
ສ່ວນບັນດາທ້ອງຖິ່ນ, ຫຼາຍການເຄື່ອນໄຫວດ້ານເສດຖະກິດກໍ່ກັບມາເຄື່ອນໄຫວຄືນໃໝ່, ສະຫະສະມາຄົມການທ່ອງທ່ຽວ ຫວຽດນາມ (VITA) ຫາກໍ່ປຸກລະດົມໂຄງການ “ຟື້ນຟູການທ່ອງທ່ຽວພາຍໃນປະເທດ ແກ້ໄຂຜົນຮ້າຍຢ້ອນຫຼັງຈາກໂລກລະບາດໂຄວິດ - 19”. ນັບແຕ່ວັນທີ 10 ຕຸລາ, ບໍລິສັດການບິນພາຍໃນປະເທດ ໄດ້ຂຸດຄົ້ນເຊື່ອມຕໍ່ສາຍການບິນຢູ່ພາຍໃນປະເທດຄືນໃໝ່. ທ່ານ ຫງວຽນຈຸ່ງແຄ໊ງ, ຫົວໜ້າກົມໃຫຍ່ທ່ອງທ່ຽວໃຫ້ຂໍ້ສັງເກດວ່າ:
ການຂຸດຄົ້ນຕະຫຼາດທ່ອງທ່ຽວຢູ່ພາຍໃນປະເທດ ໃນສະພາບການທ່ອງທ່ຽວສາກົນຍັງບໍ່ທັນກັບຄືນສູ່ສະພາບປົກກະຕິ, ແມ່ນເປັນທິດທາງບຸລິມະສິດ, ແມ່ນກາລະໂອກາດໜຶ່ງທີ່ດີທີ່ສຸດ. ສ່ວນຜະລິດຕະພັນດ້ວຍຊັບພະຍາກອນທ່ອງທ່ຽວນັ້ນ, ອາດຈະຜັນຂະຫຍາຍຮູບແບບການທ່ອງທ່ຽວຊີວະພາບ, ການທ່ອງທ່ຽວທຳມະຊາດ, ການທ່ອງທ່ຽວທາງທະເລ, ກະສິກຳ, ຊຸມຊົນແມ່ນຮູບແບບທີ່ເໝາະສົມ ກັບຄວາມຕ້ອງການຂອງແຂກທ່ອງທ່ຽວທີ່ສຸດ.
ໂລກລະບາດໂຄວິດ - 19 ບໍ່ພຽງແຕ່ແມ່ນສິ່ງທ້າທາຍໃນຄວາມຫຍຸ້ງຍາກເທົ່ານັ້ນ, ແຕ່ວິສາຫະກິດ ແລະ ປະຊາຊົນຍັງໄດ້ ແລະ ຈະສ້າງກາລະໂອກາດເພື່ອພັດທະນາປະເທດຊາດ. ຄວາມຈິງແລ້ວ, ຫວຽດນາມ ພວມຍາດແຍ່ງເອົາໂອກາດນີ້ ເພື່ອຟື້ນຟູທ່າເຕີບໂຕເທື່ອລະກ້າວໃນໄລຍະຈະມາເຖິງ.


text:
ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ຕ້ອນຮັບເອກອັກຄະລັດຖະທູດ ຈີເລ ແລະ ການາດາ
ໃນຖານະຕໍາແໜ່ງເອກອັກຄະລັດຖະທູດ, ທ່ານນາງ Deborah Anne Paul ຈະມານະພະຍາຍາມເພື່ອໃຫ້ຫວຽດນາມ ແລະ ການາດາ ສືບຕໍ່ຍູ້ແຮງການຮ່ວມມືດ້ານການຄ້າ
ໃນວັນທີ 29 ມັງກອນ, ທີ່ການຕ້ອນຮັບທ່ານ Jaime Chomali Garib ເອກອັກຄະລັດຖະທູດຜູ້ມີອໍານາດເຕັມແຫ່ງ ສາທາລະນະລັດ ຈີເລ ເຂົ້າຢ້ຽມຂໍ່ານັບ ເນື່ອງໃນໂອກາດມາຮັບໜ້າທີ່ທາງການທູດຢູ່ຫວຽດນາມ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ຖືວ່າ ຫວຽດນາມ ແລະ ຈີເລ ຄວນຊຸກຍູ້ການລົງທຶນດ້ານການຄ້າໃຫ້ຫຼາຍກວ່າ ເພື່ອໃຫ້ສົມກັບຄວາມສາມາດບົ່ມຊ້ອນຂອງແຕ່ລະປະເທດ; ພ້ອມທັງສະເໜີໃຫ້ບັນດາກະຊວງ, ຂະແໜງການ, ວິສາຫະກິດ ຈີເລ ແລະ ຫວຽດນາມ ຄວນເພີ່ມທະວີການຊອກຮູ້ກ່ຽວກັບຕະຫຼາດສອງຝ່າຍ. ທ່ານນາຍົກລັດຖະມົນຕີ ຫງວຽນຊວນຟຸກ ຢັ້ງຢືນວ່າ ຫວຽດນາມ ປາດຖະໜາຢາກຮັກສາການເຄື່ອນໄຫວຂອງບັນດາກົນໄກສະພາການຄ້າເສລີ ເພື່ອແນໃສ່ຫັນບັນດາກາລະໂອກາດການຮ່ວມມືເປັນລະອຽດ.
ທ່ານນາຍົກລັດຖະມົນຕີ ຫງວຽນຊວນຟຸກ ຕ້ອນຮັບ ທ່ານ Jaime Chomali Garib ເອກອັກຄະລັດຖະທູດຜູ້ມີອໍານາດເຕັມແຫ່ງ ສາທາລະນະລັດ ຈີເລ (ພາບ: chinhphu.vn)
ສ່ວນທ່ານ, ທ່ານ Jaime Chomali Garib ເອກອັກຄະລັດຖະທູດຜູ້ມີອໍານາດເຕັມແຫ່ງ ສາທາລະນະລັດ ຈີເລ ໃຫ້ຮູ້ວ່າ ປີ 2019, ຈີເລ ຈະຈັດຕັ້ງກອງປະຊຸມສາກົນກ່ຽວກັບການປ່ຽນແປງຂອງດິນຟ້າອາກາດ ແລະ ຫວັງວ່າ ຫວຽດນາມ ຈະເຂົ້າຮ່ວມກອງປະຊຸມຄັ້ງນີ້ ຢ່າງຕັ້ງໜ້າ. ທ່ານເອກອັກຄະລັດຖະທູດ ກໍໄດ້ສະແດງຄວາມປາດຖະໜາ ຫວຽດນາມ ຈະສະໜັບສະໜູນ ຈີເລ ກາຍເປັນຄູ່ຮ່ວມມືຂອງ ອາຊຽນ.
ແລະກໍໃນວັນດຽວກັນ, ທ່ານນາຍົກລັດຖະມົນຕີ ຫງວຽນຊວນຟຸກ ກໍໄດ້ໃຫ້ການຕ້ອນຮັບເອກອັກຄະລັດຖະທູດຜູ້ມີອໍານາດເຕັມ ການາດາ, ທ່ານນາງ Deborah Anne Paul. ທ່ານນາຍົກລັດຖະມົນຕີ ປາດຖະໜາວ່າ ໃນຖານະຕໍາແໜ່ງເອກອັກຄະລັດຖະທູດ, ທ່ານນາງ Deborah Anne Paul ຈະມານະພະຍາຍາມເພື່ອໃຫ້ຫວຽດນາມ ແລະ ການາດາ ສືບຕໍ່ຍູ້ແຮງການຮ່ວມມືດ້ານການຄ້າ; ພ້ອມທັງສະເໜີ ຝ່າຍ ການາດາ ຈັດຕັ້ງຄະນະວິສາຫະກິດການາດາ ມາຢ້ຽມຢາມ ຫວຽດນາມໃຫ້ຫຼາຍກວ່າອີກ ເພື່ອຊອກຮູ້ກ່ຽວກັບຕະຫຼາດ ຫວຽດນາມ.
ທ່ານນາຍົກລັດຖະມົນຕີ ຫງວຽນຊວນຟຸກ ຕ້ອນຮັບເອກອັກຄະລັດຖະທູດຜູ້ມີອໍານາດເຕັມ ການາດາ, ທ່ານນາງ Deborah Anne Paul (ພາບ:TTXVN)
ສ່ວນທ່ານນາງ Deborah Anne Paul ໃຫ້ຮູ້ວ່າ ການາດາ ພ້ອມແລ້ວທີ່ຈະສະໜັບສະໜູນຫວຽດນາມ ໃນຖານະເປັນປະທານ ອາຊຽນ ປີ 2020 ແລະ ເນັ້ນໜັກວ່າ ປີ 2019 ນີ້, ສອງປະເທດ ຈະຈັດຕັ້ງການສະເຫຼີມສະຫຼອງ ວັນສ້າງຕັ້ງການພົວພັນທາງການທູດ ຄົບຮອບ 45 ປີ, ນີ້ແມ່ນຈຸດເວລາສະດວກ ເພື່ອໃຫ້ຫວຽດນາມ ແລະ ການາດາ ຜັນຂະຫຍາຍບັນດາການເຄື່ອນໄຫວ ເພື່ອແນໃສ່ຊຸກຍູ້ການຮ່ວມມືລະຫວ່າງສອງປະເທດ.
(ແຫຼ່ງຄັດຈາກ VOV)


text:
ຂ່າວສານ
ໃນວັນທີ 27 ກໍລະກົດ 2016 ສຳນັກງານ ຄະນະກຳມະການຄຸ້ມຄອງຫຼັກຊັບ (ສຳນັກງານ ຄຄຊ) ຕ່າງໜ້າໃຫ້ທະນາຄານ ແຫ່ງ ສປປ ລາວ ຮ່ວມກັບ ຄະນະກຳມະການກວດກາຕິດຕາມການເງິນແຫ່ງຊາດ ສສ.ຫວຽດນາມ ຈັດສຳມະນາໃນຫົວຂໍ້ “ຄວາມໝັ້ນຄົງຂອງຕະຫຼາດການເງິນ ຜ່ານການຄຸ້ມຄອງຄວາມສ່ຽງຢູ່ໃນຕະຫຼາດຫຼັກຊັບ” ຂຶ້ນ ທີ່ຫ້ອງປະຊຸມໃຫຍ່ຊັ້ນ 8 ຕະຫຼາດຫຼັກຊັບລາວ. ການສຳມະນາດັ່ງກ່າວຈະໄດ້ຈັດຂຶ້ນເປັນເວລາ 3 ວັນ (27-29 ກໍ ລະກົດ 2016) ໂດຍໄດ້ຮັບກຽດເປັນປະທານກ່າວເປີດສຳມະນາໂດຍ ທ່ານ ນ. ສາຍສະໝອນ ຈັນທະຈັກ ຫົວໜ້າສໍານັກງານ ຄຄຊ ແລະ ທ່ານ ຮາ ຮຸຍ ຕັວນ ຮອງປະທານ ຄະນະກຳມະການກວດກາຕິດຕາມການເງິນແຫ່ງຊາດ ສສ.ຫວຽດນາມ, ຊຶ່ງມີຜູ່ເຂົ້າຮ່ວມຈາກພາກສ່ວນກ່ຽວຂ້ອງ ທັງໝົດຫຼາຍກ່ວາ 80 ທ່ານ.
ຈຸດປະສົງຫຼັກຂອງກອງປະຊຸມສຳມະນາໃນຄັ້ງນີ້ ແມ່ນເພື່ອເປັນການແລກປ່ຽນບົດຮຽນ ແລະ ປະສົບການຂອງ ສສ.ຫວຽດນາມ ກ່ຽວກັບການປະເມີນຄວາມສ່ຽງ, ການຕິດຕາມກວດກາຕະຫຼາດການເງິນ ໂດຍສະ ເພາະແມ່ນຄວາມສ່ຽງຂອງຕະຫຼາດຫຼັກຊັບ ໃຫ້ແກ່ພະນັກງານຂະແໜງການເງິນ ແລະ ພາກສ່ວນກ່ຽວຂ້ອງ ຂອງ ສປປ ລາວ ໃຫ້ມີຄວາມຮັບຮູ້-ຄວາມເຂົ້າໃຈກ່ຽວກັບວຽກງານດັ່ງກ່າວໃຫ້ເລິກເຊິ່ງຂຶ້ນກວ່າເກົ່າ.
ກອງປະຊຸມສຳມະນາໃນຄັ້ງນີ້ ຈະໄດ້ຮັບຟັງການບັນຍາຍຈາກຊ່ຽວຊານຄະນະກຳມະການກວດກາຕິດຕາມການເງິນແຫ່ງຊາດ ສສ.ຫວຽດນາມ ໃນຫົວຂໍ້ຕ່າງໆ ເຊັ່ນ: ພາບລວມກ່ຽວກັບການຄຸ້ມຄອງຄວາມສ່ຽງໃນຂະ ແໜງການເງິນ ຢູ່ ສສ.ຫວຽດນາມ, ຜົນກະທົບຂອງຕະຫຼາດຫຼັກຊັບ ຕໍ່ເປົ້່່າໝາຍການພັດທະນາທີ່ຍືນຍົງຂອງຕະ ຫຼາດການເງິນ, ການຕິດຕາມກວດກາບໍລິສັດຫຼັກຊັບຕາມຫຼັກການຄຸ້ມຄອງຄວາມສ່ຽງ, ລະບົບການບັນຊີຂອງບໍລິ ສັດຫຼັກຊັບ ແລະ ການພັດທະນາວຽກງານການບັນຊີ ແລະ ກວດສອບ ຢູ່ ສສ.ຫວຽດນາມ ເພື່ອການເຊື່ອມໂຍງກັບພາກພື້ນ ແລະ ສາກົນ.
ພາບ ແລະ ຂ່າວໂດຍ: ພະແນກຝຶກອົບຮົມ ແລະ ໂຄສະນາເຜີຍແຜ່.


text: ມັນແມ່ນກ່ຽວກັບວິທີການນວດຕີນບາງໆ. ໃນບັນດາຄາບອາຫານຫຼາຍຢ່າງ, ມັນເບິ່ງຄືວ່າວິທີການຄາບອາຫານສ່ວນຫຼາຍທີ່ຄາດວ່າຈະມີຜົນກະທົບທີ່ເບົາບາງສ່ວນໃຫຍ່ແມ່ນອອກ ກຳ ລັງກາຍແລະນວດ. ມັນເບິ່ງຄືວ່າມີລັກສະນະ ໜຶ່ງ ທີ່ຍາກທີ່ຈະສົມດຸນກັບການອອກ ກຳ ລັງກາຍໃນກໍລະນີທີ່ມີອາຫານທີ່ສຸມໃສ່ຂາບາງ. ການອອກ ກຳ ລັງກາຍໂດຍທົ່ວໄປແມ່ນສິ່ງທີ່ຂາດບໍ່ໄດ້ ສຳ ລັບອາຫານການກິນ, ແຕ່ຖ້າທ່ານອອກ ກຳ ລັງກາຍ ໜັກ ເກີນໄປ, ກ້າມຊີ້ນຂອງທ່ານກໍ່ຈະຕິດຢູ່ກັບຂາຂອງທ່ານເຊັ່ນກັນ. ປົກກະຕິແລ້ວ, ມັນບໍ່ໄດ້ຜົນບາງທີ່ທ່ານຄິດ. ໃນທາງກົງກັນຂ້າມ, ວິທີການອາຫານທີ່ບໍ່ອອກ ກຳ ລັງກາຍແມ່ນເຮັດໃຫ້ທ່ານມີນໍ້າ ໜັກ ເພີ່ມຂື້ນ. ໃນແງ່ຂອງການເຜົາຜານໄຂມັນແລະເຮັດໃຫ້ຮ່າງກາຍກະຊັບ, ມັນສາມາດເວົ້າໄດ້ວ່າການອອກ ກຳ ລັງກາຍປານກາງຍັງມີປະສິດທິພາບໃນການເຮັດໃຫ້ຂາບາງລົງ. ການນວດແມ່ນວິທີທີ່ມີປະສິດທິຜົນໃນການສູນເສຍນ້ ຳ ໜັກ, ໂດຍສະເພາະເນື່ອງຈາກວ່າຕີນມີການຝັງເຂັມຕ່າງໆທີ່ ນຳ ໄປສູ່ອະໄວຍະວະພາຍໃນ. ທ່ານສາມາດປັບສະພາບຮ່າງກາຍຂອງທ່ານໄດ້ຢ່າງມີປະສິດຕິຜົນໂດຍການກະຕຸ້ນມັນ. ມັນອາດຈະດີກວ່າ ສຳ ລັບຄົນທີ່ບໍ່ຢູ່ໃນອາຫານການນວດຕີນຈາກບາງຄັ້ງຄາວ. ໃນ ຈຳ ນວນດັ່ງກ່າວ, ການນວດຕີນແມ່ນມີຄວາມ ສຳ ຄັນເປັນພິເສດເພາະມັນຊ່ວຍປັບປຸງການເຜົາຜານອາຫານຂອງຮ່າງກາຍ. ມັນອາດຈະເຮັດໃຫ້ມີຜົນກະທົບທີ່ເບົາບາງແລະບວມຂາ. ການນວດຕີນຢ່າງລະມັດລະວັງແມ່ນແນະ ນຳ ເພາະມັນ ກຳ ຈັດການໃຄ່ບວມຂອງຕີນແລະເຮັດໃຫ້ລະບົບຍ່ອຍອາຫານດີຂື້ນ. ວິທີການກະຕຸ້ນຈຸດຝັງເຂັມໂດຍການນວດສະຖານທີ່ສູງເຖິງ 10 ຊມຂ້າງເທິງຫົວເຂົ່າແມ່ນດີທີ່ສຸດໂດຍສະເພາະເມື່ອທ່ານຄາດຫວັງວ່າຈະມີຜົນກະທົບກະເທືອນຢູ່ຕີນຂອງທ່ານ.


text:
ສານຂອງທ່ານ ນາຍົກລັດຖະມົນຕີ ເນື່ອງໃນໂອກາດ ວັນໄຂສົກຮຽນໃໝ່ ສົກຮຽນ 2019-2020
ເນື່ອງໃນໂອກາດ ວັນໄຂສົກຮຽນໃໝ່ 2019-2020 ນີ້, ທ່ານ ທອງລຸນ ສີສຸລິດ ນາຍົກ ລັດຖະມົນຕີ ແຫ່ງ ສປປ ລາວ ໄດ້ຕາງໜ້າລັດຖະບານ ແລະ ໃນນາມສ່ວນຕົວ ຝາກຄວາມຢ້ຽມຢາມຖາມຂ່າວອັນອົບອຸ່ນ, ຄຳອວຍພອນອັນປະເສີດ ມາຍັງຜູ້ບໍລິຫານການສຶກສາທຸກຂັ້ນ, ຄູ, ອາຈານ ແລະ ນັກຮຽນ-ນັກສຶກສາທຸກໆຄົນ ໃນທົ່ວປະເທດ, ຂໍໃຫ້ມີພາລະນາໄມສົມບູນ, ມີຄວາມຜາສຸກ ແລະ ມີຄວາມຈະເລີນກ້າວໜ້າ ຕະຫລອດສົກຮຽນ ແລະ ຕະຫລອດໄປ.
ໂດຍເຫັນຄວາມສຳຄັນ ຂອງຊັບພະຍາກອນມະນຸດ ເຊິ່ງເປັນກຳລັງແຮງອັນໃຫຍ່ຫລວງຂອງການພັດທະນາປະເທດຊາດ ໃຫ້ມີຄວາມຈະເລີນກ້າວໜ້າ ແລະ ໝັ້ນຄົງ ນັ້ນ, ພັກ ແລະ ລັດ ໄດ້ໃຫ້ຄວາມສຳ ຄັນເປັນພິເສດ ຕໍ່ການພັດທະນາການສຶກສາ ດ້ວຍການຍົກຄຸນນະພາບ ຂອງການຮຽນ-ການສອນ ໃຫ້ມີຄຸນນະພາບ ນັບມື້ນັບສູງຂຶ້ນ ເປັນການສ້າງຊັບພະຍາກອນມະນຸດຂອງຊາດ ໃຫ້ທັນກັບຄວາມຮຽກຮ້ອງຕ້ອງການຂອງການພັດທະນາປະເທດຊາດ ໃນແຕ່ລະໄລຍະ ເພື່ອນໍາເອົາປະເທດຊາດ ຫລຸດພົ້ນອອກຈາກຄວາມດ້ອຍພັດທະນາ ແລະ ສືບຕໍ່ກ້າວເດີນໄປຂ້າງໜ້າດ້ວຍຄວາມໜັກແໜ້ນ, ໝັ້ນຄົງ ຕາມແນວທາງ ແລະ ເປົ້າໝາຍຂອງພັກ ແລະ ລັດເຮົາ.
ໃນສົກຮຽນຜ່ານມາ, ເຖິງວ່າປະເທດເຮົາໄດ້ປະເຊີນກັບຄວາມຫຍຸ້ງຍາກຫລາຍປະການ, ອັນເນື່ອງມາຈາກໄພທຳມະຊາດ ເຮັດໃຫ້ພື້ນຖານໂຄງລ່າງຂອງການສຶກສາ ໄດ້ຮັບຜົນກະທົບປານໃດກໍ່ຕາມ ແຕ່ ສະພາບການຮຽນ-ການສອນ ໄດ້ດຳເນີນມາດ້ວຍບັນຍາກາດທີ່ດີ ແລະ ມີຜົນສຳເລັດຫລາຍດ້ານ ເປັນຕົ້ນ:ການພັດທະນາຫລັກສູດຊັ້ນປະຖົມ ປ1 ໃໝ່, ການຮຽນການສອນສາມັນປະສົມວິຊາຊີບ ໃນມັດທະຍົມສຶກສາຕອນປາຍ, ທັງມີຄວາມພະຍາຍາມຍົກລະດັບຄຸນນະພາບຂອງການສຶກສາຂຶ້ນຕື່ມ ເພື່ອໃຫ້ເທົ່າທຽມກັບມາດຕະຖານຂອງບັນດາປະເທດໃນພາກພື້ນ ເທື່ອລະກ້າວ. ພວກເຮົາມີຄວາມພາກພູມໃຈ ທີ່ເຫັນວ່າໃນເວທີການແຂ່ງຂັນດ້ານການສຶກສາໃນລະດັບພາກພື້ນ ແລະ ສາກົນ, ນັກຮຽນລາວເຮົາ ສາມາດຍາດໄດ້ຫລາຍລາງວັນສໍາຄັນມາໃຫ້ແກ່ປະເທດຊາດເຮົາ; ອີກດ້ານໜຶ່ງ ໃນສົກປີຮຽນຜ່ານມາ ແມ່ນອັດຕາປະລະການຮຽນຂອງນັກຮຽນ ປ 1 ຫລຸດລົງ, ອັດຕາການເຂົ້າຮຽນຂອງເດັກ 5 ປີ ເພີ່ມຂຶ້ນ, ຈຳນວນນັກຮຽນທີ່ສະໝັກເຂົ້າສາຍອາຊີວະສຶກສາເພີ່ມຂຶ້ນກວ່າເກົ່າ ເຊິ່ງສະແດງໃຫ້ເຫັນໄດ້ມີການຫັນປ່ຽນຄວາມຄິດ ແລະ ຄ່ານິຍົມ ຂອງການຮຽນຮູ້ໃຫ້ໄປຕາມແຜນພັດທະນາເສດຖະກິດ-ສັງຄົມ ຂອງປະເທດເຮົາໄດ້ດີຂຶ້ນ.
ຂ້າພະເຈົ້າ ຂໍຖືໂອກາດນີ້, ສະແດງຄວາມຍ້ອງຍໍຊົມເຊີຍມາຍັງຜູ້ບໍລິຫານການສຶກສາທຸກຂັ້ນ, ທຸກລະດັບ, ບັນດາສະຖາບັນການສຶກສາທຸກຂັ້ນ, ອົງການຈັດຕັ້ງ ທັງພາກລັດ ແລະ ເອກະຊົນ, ພໍ່ແມ່ປະຊາ ຊົນບັນດາເຜົ່າ ແລະ ນັກຮຽນ-ນັກສຶກສາ ທຸກຖ້ວນໜ້າທີ່ໄດ້ປະກອບສ່ວນຢ່າງຕັ້ງໜ້າ ຕໍ່ຜົນສໍາເລັດດັ່ງກ່າວໃນປີຜ່ານໆມາ. ພ້ອມກັນນີ້, ກໍສະແດງຄວາມຂອບໃຈມາຍັງບັນດາຄູ່ຮ່ວມພັດທະນາ, ປະເທດເພື່ອນມິດ, ອົງການຈັດຕັ້ງສາກົນແລະອົງການຈັດຕັ້ງ ທີ່ບໍ່ສັງກັດລັດຖະບານ ທີ່ໃຫ້ການສະໜັບສະໜູນຊ່ວຍເຫລືອ ແລະ ມີສ່ວນຮ່ວມໃນການພັດທະນາ ເຮັດໃຫ້ລະບົບການສຶກສາຂອງສປປລາວ ໄດ້ຮັບການປັບປຸງ ແລະ ພັດທະນາເປັນກ້າວໆ, ຫວັງຢ່າງຍິ່ງວ່າຈະໄດ້ຮັບການສືບຕໍ່ສະໜັບສະໜູນຕະຫລອດໄປ.
ທ່ານ ນາຍົກລັດຖະມົນຕີ ກ່າວຕື່ມວ່າ: ເພື່ອເຮັດໃຫ້ສົກປີການສຶກສາ 2019-2020 ດຳເນີນໄປຢ່າງມີປະສິດທິຜົນ ແລະ ສືບຕໍ່ພັດທະນາລະບົບການສຶກສາ ໃຫ້ຂະຫຍາຍຕົວຢ່າງໜັກແໜ້ນເຂັ້ມແຂງ ເປັນພື້ນຖານໃຫ້ແກ່ການພັດທະນາເສດຖະກິດ ແລະ ສັງຄົມ ຂອງປະເທດເຮົາ, ຂ້າພະເຈົ້າ ຂໍຮຽກຮ້ອງມາຍັງຜູ້ບໍລິຫານການສຶກສາ ຈົ່ງເພີ່ມທະວີຄວາມຮັບຜິດຊອບຕໍ່ໜ້າທີ່ວຽກງານຂອງຕົນໃຫ້ສູງຂຶ້ນ, ປະຕິບັດກົດໝາຍ ແລະ ລະບຽບການດ້ານການສຶກສາ ຢ່າງເຂັ້ມງວດ; ເອົາໃຈໃສ່ພັດທະນາສະຖານການສຶກສາ ໃຫ້ມີຄຸນນະພາບ ແລະ ໄດ້ມາດຕະຖານ; ເອົາໃຈໃສ່ຕ້ານ ແລະ ແກ້ໄຂທຸກປະກົດການຫຍໍ້ທໍ້ ໃນແຕ່ລະສະຖານການສຶກສາ ກໍຄືໃນທົ່ວຂະແໜງການສຶກສາຂອງປະເທດ ແລະ ສ້າງໃຫ້ມີບາດກ້າວໃໝ່ທີ່ນັບມື້ນັບມີຄຸນນະພາບປອດໃສ ແລະ ກ້າວໜ້າທັນສະໄໝ.
ບັນດາຄູ-ອາຈານ ຈົ່ງເພີ່ມທະວີຄວາມຮັບຜິດຊອບຕໍ່ໜ້າທີ່ວຽກງານອັນມີກຽດສະຫງ່າຂອງຕົນ, ສືບຕໍ່ຮຽນຮູ້ເອົາຄວາມຮູ້ໃໝ່ໆ ເພື່ອຖ່າຍທອດໃຫ້ແກ່ນັກຮຽນ, ນັກສຶກສາ ຢ່າງເປັນປະຈຳ, ເຝິກຝົນ ຈັນຍາບັນ, ທັງພັດທະນາຕົນເອງດ້ານວິຊາສະເພາະ ແລະ ເຕັກນິກວິທີການສອນທີ່ສ້າງສັນ, ຫລາກຫລາຍ, ທັນກັບສະພາບການ ແລະ ນຳເອົາເຕັກໂນໂລຊີໃໝ່ ເພື່ອສົ່ງຄວາມຮູ້ ໃຫ້ແກ່ນັກຮຽນ-ນັກສຶກສາ ໃຫ້ມີປະສິດທິພາບ ແລະ ປະສິດທິຜົນສູງຂຶ້ນ. ນັກຮຽນ-ນັກສຶກສາຕ້ອງຕັ້ງໃຈຄົ້ນຄວ້າ ຮ່ຳຮຽນຢູ່ໃນຫ້ອງຮຽນ ແລະ ຮຽນດ້ວຍຕົນເອງໃຫ້ຫລາຍຂຶ້ນ, ມີຄວາມດຸໝັ່ນຂະຫຍັນພຽນ, ຈົ່ງຕັ້ງໜ້າຝຶກຝົນຫລໍ່ຫລອມໃຫ້ກາຍເປັນນັກຮຽນທີ່ດີ, ນັກຮຽນເກັ່ງ ຂອງຄູ-ອາຈານ, ເປັນລູກຫລານທີ່ດີຂອງຜູ້ປົກຄອງ, ເປັນພົນລະ ເມືອງດີຂອງປະເທດຊາດ ແລະ ເປັນຜູ້ທີ່ມີຄວາມຮູ້ ຄວາມສາມາດເພື່ອສືບທອດພາລະກິດຂອງຊາດ ໃນອະນາຄົດ.
ການຈັດຕັ້ງພັກ-ລັດ, ອົງການຈັດຕັ້ງມະຫາຊົນ, ຜູ້ປົກຄອງ, ຊຸມຊົນ, ຜູ້ປະກອບການ ແລະ ສັງ ຄົມ ຈົ່ງພ້ອມກັນປະກອບສ່ວນຕາມພາລະບົດບາດຂອງຕົນ ໃນການສຶກສາອົບຮົມບົ່ມສອນ ນັກຮຽນ-ນັກສຶກສາ ກໍຄືລູກຫລານຂອງຕົນໃຫ້ເຫັນຄວາມສຳຄັນຂອງການສຶກສາ ໃນການສ້າງອະນາຄົດຂອງຕົນເອງ ກໍຄືປະເທດຊາດ ແລະ ໃຫ້ຖືເອົາວຽກງານການສຶກສາເປັນໜ້າທີ່ ແລະ ຄວາມຮັບຜິດຊອບຂອງໝົດທຸກຄົນໃນທົ່ວສັງຄົມ.


text:
ຫສນຍ ປະກາດການຈັດຕັ້ງ ແລະ ສະຫລຸບວຽກງານກໍ່ສ້າງໜ່ວຍພັກ
ໃນວັນທີ 5 ມິຖຸນາ 2020 ຫ້ອງວ່າການສຳນັກງານ ນາຍົກລັດຖະມົນຕີ (ຫສນຍ) ໄດ້ຈັດພິທີປະກາດການຈັດຕັ້ງ ແລະ ສະຫລຸບວຽກງານ ກໍ່ສ້າງໜ່ວຍພັກປອດໃສ, ເຂັ້ມແຂງ, ໜັກແໜ້ນ ປະຈຳປີ 2019 ພາຍໃຕ້ການ ເປັນປະທານຂອງ ສະຫາຍ ເພັດ ພົມພິພັກ, ກຳມະການສູນກາງພັກ, ເລຂາຄະ ນະພັກ ຫສນຍ, ມີບັນດາ ສະຫາຍ ຄະນະພັກ ຫສນຍ, ຄະນະພັກຮາກຖານ, ຄະນະໜ່ວຍພັກ ແລະ ສະມາຊິກພັກ-ພະນັກງານ ທີ່ກ່ຽວຂ້ອງ ເຂົ້າຮ່ວມ.
ການປະກາດ ການຈັດຕັ້ງໃນຄັ້ງນີ້, ສະຫາຍ ຄົມສັນ ໄຊຍະສານ ກຳມະການຄະນະພັກ ຫສນຍ ໄດ້ຂຶ້ນຜ່ານມະຕິຕົກລົງ ຂອງຄະນະເລຂາ ທິການສູນ ກາງພັກ ວ່າດ້ວຍການບົ່ງຕົວແຕ່ງຕັ້ງ ຮອງເລຂາ ແລະ ກຳມະການຄະນະພັກ ຫສນຍ ປະກອບ ມີ: ການບົ່ງຕົວແຕ່ງຕັ້ງ ສະຫາຍ ຄຳລາວັນ ຈັນທະລາວັນ, ຮອງລັດຖະມັນຕີ, ຮອງຫົວໜ້າຫ້ອງວ່າການ ເປັນຮອງເລຂາຄະນະພັກ ຫສນຍ, ສະຫາຍ ນາງ ທິບພະກອນ ຈັນທະວົງສາ ຮອງລັດ ຖະມົນຕີ, ຮອງຫົວໜ້າຫ້ອງວ່າການ ເປັນກຳມະການຄະນະພັກ ຫສ ນຍ, ພ້ອມຜ່ານຂໍ້ຕົກລົງ ຂອງລັດຖະມົນຕີ, ຫົວໜ້າຫ້ອງວ່າການ ສຳນັກງານນາຍົກ ລັດຖະມົນຕີ ຄື: ຊັບ ຊ້ອນພະນັກງານຂັ້ນຮອງກົມ 2 ທ່ານ, ແຕ່ງຕັ້ງຮັກສາການ ຫົວໜ້າພະແນກ ເປັນຫົວໜ້າພະແນກ 2 ທ່ານ, ແຕ່ງຕັ້ງຮອງ ຫົວໜ້າພະແນກ ເປັນຫົວໜ້າພະແນກ 1 ທ່ານ, ແຕ່ງຕັ້ງຮອງຫົວໜ້າພະແນກ ເປັນຮັກສາ ການຫົວໜ້າພະແນກ 2 ທ່ານ, ແຕ່ງຕັ້ງວິຊາການ ເປັນຮອງຫົວໜ້າພະແນກ 11 ທ່ານ.
ສຳລັບການສະຫລຸບ ວຽກງານກໍ່ສ້າງໜ່ວຍພັກປອດໃສ ເຂັ້ມແຂງ, ໜັກແໜ້ນ ປະຈຳປີ 2019 ເຫັນວ່າ: ອົງຄະນະພັກຫ້ອງວ່າການ ສຳນັກງານ ນາຍົກລັດຖະມົນຕີ ປະກອບມີ 2 ຄະນະພັກຮາກຖານ ແລະ 6 ໜ່ວຍພັກຂຶ້ນກັບ. ຜ່ານການກວດກາ, ປະເມີນຜົນບັນດາ ຄະນະພັກຮາກຖານ ແລະ ບັນດາໜ່ວຍພັກ ໃນການຈັດຕັ້ງປະຕິບັດ ແຜນການກໍ່ສ້າງໜ່ວຍພັກປອດໃສ ເຂັ້ມແຂງ, ໜັກແໜ້ນ ໂດຍສະ ເພາະ ບັນດາຂໍ້ແຂ່ງຂັນ ຂອງແຕ່ລະ ພາກສ່ວນ ໂດຍອີງໃສ່ຄຳສັ່ງ ຂອງກົມການເມືອງ ສູນກາງພັກ ສະບັບເລກທີ 01/ກມສພ, ລົງວັນທີ 3 ມັງກອນ 2018, ຄໍາແນະນໍາ ຂອງຄະນະຈັດ ຕັ້ງສູນກາງ ພັກ ສະບັບເລກທີ 291/ຄຈສພ, ລົງວັນທີ 26 ເມສາ 2018 ແລະ ອີງໃສ່ສະພາບການຕົວຈິງ ໃນການນໍາພາ-ຊີ້ນຳຂອງບັນດາ ຄະນະ ພັກຮາກຖານ ແລະ ບັນດາໜ່ວຍພັກ ໃນໄລຍະ 1 ປີຜ່ານມາ. ດັ່ງນັ້ນ, ຈຶ່ງສາມາດຈັດ ແລະ ຢັ້ງຢືນປະເພດແຂງໄດ້ຈຳນວນ 2 ຄະນະພັກຮາກຖານ ແລະ 4 ໜ່ວຍພັກ.
ໃນຕອນທ້າຍ, ສະຫາຍ ປະທານກອງປະຊຸມ ໄດ້ໃຫ້ກຽດໂອ້ລົມ ໂດຍໄດ້ກ່າວຍ້ອງຍໍຊົມເຊີຍ ຕໍ່ຜົນສຳເລັດ ທີ່ບັນດາຄະນະພັກຮາກຖານ, ບັນດາ ໜ່ວຍພັກ ແລະ ບຸກຄົນ ສາມາດປະຕິບັດໄດ້, ຊຶ່ງໄດ້ຮັບການປະກາດ ການຢັ້ງຢືນໃນຄັ້ງນີ້. ພ້ອມກັນນັ້ນ, ຍັງໄດ້ໃຫ້ທິດຊີ້ນຳ ຕໍ່ບັນດາສະຫາຍ ທີ່ໄດ້ຮັບການແຕ່ງຕັ້ງ ແລະ ຊັບຊ້ອນ ກໍ່ຄື ສະມາຊິກ, ພະນັກງານ-ລັດຖະກອນ ຂອງ ຫສນຍ ຈົ່ງຍົກສູງຄວາມຮັບຜິດຊອບ ຕໍ່ໜ້າທີ່ວຽກງານ, ສຸມສະຕິ ປັນຍາ ແລະ ຄວາມຮູ້ຄວາມສາມາດຂອງຕົນ ປະຕິບັດໜ້າທີ່ ທີ່ການຈັດຕັ້ງມອບໝາຍ ໃຫ້ມີຜົນສຳເລັດເປັນຢ່າງດີ, ສືບຕໍ່ບຸກບືນ, ຖອດຖອນບົດຮຽນ ແລະ ຝຶກຝົນຫລໍ່ຫລອມຕົນເອງ ໃຫ້ມີຄວາມຮູ້ຄວາມສາມາດ, ມີຄຸນສົມບັດສິນທຳປະຕິວັດ ແລະ ມີຄວາມກ້າວໜ້າຢູ່ສະເໝີ. ສຳລັບວຽກງານ ກໍ່ສ້າງໜ່ວຍພັກ, ສະຫາຍ ປະທານກອງປະຊຸມ ໄດ້ເນັ້ນໜັກ ໃຫ້ບັນດາຄະນະພັກຮາກຖານ ແລະ ບັນດາໜ່ວຍພັກ ສືບຕໍ່ຈັດຕັ້ງຜັນຂະຫຍາຍ ແຜນດຳເນີນງານກໍ່ສ້າງ ໜ່ວຍພັກປອດໃສ, ເຂັ້ມແຂງ, ໜັກແໜ້ນຂອງຕົນ ໃຫ້ເປັນກິດຈະກຳ ຫລື ໂຄງການລະອຽດ, ຈັດວາງບຸລິມະສິດ ໃນການດຳ ເນີນງານແຕ່ລະວຽກ ແລະ ແຕ່ລະໄລຍະຢ່າງຄັກແນ່ ໂດຍຕິດພັນ ແລະ ກົມກຽວ ກັບການຈັດຕັ້ງປະຕິ ບັດວຽກງານວິຊາສະເພາະ ກໍ່ຄື ຄຳຂວັນ ທີ່ ແຕ່ລະຄະນະພັກຮາກຖານ ແລະ ໜ່ວຍພັກ ໄດ້ປະກາດຂໍ້ແຂ່ງຂັນຮ່ວມກັນ, ສຳຄັນແມ່ນໃຫ້ກາຍເປັນ ຂະບວນການທີ່ພົ້ນເດັ່ນ ເກີດຂຶ້ນຢ່າງຈະແຈ້ງ ແລະ ສາມາດປະເມີນຕີລາຄາ ຜົນສຳເລັດໄດ້ງ່າຍ.


text:
(ສພຊ) ເພື່ອຮັບປະກັນໃຫ້ແກ່ການປັບປຸງກົດໝາຍວ່າດ້ວຍການແກ້ໄຂຄຳຮ້ອງທຸກ ໄດ້ດໍາເນີນໄປຕາມຂັ້ນຕອນ ຕາມທີ່ໄດ້ກຳນົດໄວ້ໃນກົດໝາຍວ່າດ້ວຍການສ້າງນິຕິກຳ ທັງຮັບປະກັນໃຫ້ການຄົ້ນຄວ້າເນື້ອໃນຂອງຮ່າງກົດ ໝາຍ, ການຈັດຕັ້ງທາບທາມໃຫ້ກວ້າງຂວາງ ແລະ ທັນຕາມ ແຜນການທີ່ວາງໄວ້; ກຳມາທິການຍຸຕິທຳ (ກມຍທ) ສະພາແຫ່ງຊາດ (ສພຊ) ໄດ້ຈັດກອງປະຊຸມທາບທາມການປັບປຸງກົດໝາຍວ່າດ້ວຍການແກ້ໄຂຄຳຮ້ອງທຸກຂຶ້ນ ທີ່ເມືອງວັງວຽງ ແຂວງວຽງຈັນ ໃນວັນທີ 17 ກັນຍາ 2021, ໂດຍການເປັນປະທານຂອງທ່ານ ສຈ.ປອ ຈະເລີນ ເຍຍປາວເຮີ ຮອງປະທານສະພາແຫ່ງຊາດ ທັງເປັນຜູ້ຊີ້ນຳ ກມຍທ, ເຂົ້າຮ່ວມມີທ່ານ ຄຳແພງ ວິລະພັນ ປະທານ ກມຍທ, ມີຮອງປະທານກຳມາການ, ຕາງໜ້າຈາກສະພາປະຊາຊົນແຂວງ 4 ແຂວງຄື: ນະຄອນຫລວງວຽງຈັນ, ວຽງຈັນ, ໄຊຍະບູລີ ແລະ ອຸດົມໄຊ; ຕາງໜ້າອົງການໄອຍະການປະຊາຊົນແຂວງ, ສານປະຊາຊົນແຂວງ, ພະແນກຍຸຕິທຳແຂວງ, ກອງບັນຊາການ ປກສ ແຂວງ ແລະ ແຂກຖືກເຊີນເຂົ້າຮ່ວມຢ່າງພ້ອມພຽງ.
ທ່ານ ສຈ.ປອ ຈະເລີນ ເຍຍປາວເຮີ ໄດ້ມີຄຳເຫັນກ່າວເປີດກອງປະຊຸມວ່າ: ເພື່ອເປັນການຈັດຕັ້ງຜັນຂະຫຍາຍບັນດາມະຕິຄຳສັ່ງຂອງຄະນະບໍລິຫານງານສູນກາງພັກ, ແຜນການສ້າງ ແລະ ປັບປຸງກົດໝາຍຂອງສະພາແຫ່ງຊາດ 5 ປີ (2021-2025) ກໍຄືການປັບປຸງກົດໝາຍວ່າດ້ວຍການແກ້ໄຂຄໍາຮ້ອງຂໍຄວາມເປັນທໍາ ໃຫ້ມີການຫັນປ່ຽນຢ່າງຕັ້ງໜ້າ, ຮັບປະກັນຄວາມຖືກຕ້ອງສອດຄ່ອງຕາມສິດ ແລະ ໜ້າທີ່ຂອງແຕ່ລະອົງການ ທີ່ໄດ້ກໍານົດໄວ້ໃນລັດຖະທໍາມະນູນ ແລະ ກົດໝາຍ. ທ່ານຍັງໄດ້ຮຽກຮ້ອງມາຍັງບັນດາຜູ້ເຂົ້າຮ່ວມກອງປະຊຸມ ຈົ່ງໄດ້ເຊີດຊູ ແລະ ຍົກສູງຄວາມຮັບຜິດຊອບໜ້າທີ່ການເມືອງຂອງຕົນ, ສຸມໃສ່ຄົ້ນຄວ້າ ແລະ ປະກອບຄຳຄິດຄຳເຫັນ ຢ່າງຖືກຕ້ອງ, ພາວະວິໄສ ເພື່ອເຮັດໃຫ້ກອງປະຊຸມຄັ້ງນີ້ ບັນລຸຜົນສຳເລັດຕາມລະດັບຄາດໝາຍທີ່ວາງໄວ້.
ກອງປະຊຸມ ໄດ້ຮັບຟັງການສະເໜີບົດແລກປ່ຽນກົນໄກການຮັບ ແລະ ພິຈາລະນາຄຳຮ້ອງຂໍຄວາມເປັນທຳ; ການສະເໜີບົດເນື້ອໃນການປັບປຸງກົດໝາຍວ່າດ້ວຍການແກ້ໄຂຄຳຮ້ອງທຸກ ພາກທີ I, ພາກທີ II, ພາກທີ III, ພາກທີ IV, ພາກທີ VII ແລະ ພາກທີ VIII. ຈາກນັ້ນ, ຜູ້ເຂົ້າຮ່ວມກອງປະຊຸມໄດ້ສຸມສະຕິປັນຍາປະກອບຄຳຄິດຄຳເຫັນເຂົ້າໃນການປັບປຸງກົດໝາຍດັ່ງກ່າວ ໃຫ້ມີເນື້ອໃນຄົບຖ້ວນ, ສົມບູນ ແລະ ສອດຄ່ອງກັບແນວທາງນະໂຍບາຍຂອງພັກໃນການຄຸ້ມຄອງເສດຖະກິດ-ສັງຄົມ ຕາມກົດໝາຍ ສອດຄ່ອງຕາມພາລະບົດບາດ, ສິດ ແລະ ໜ້າທີ່ ຂອງບັນດາອົງການລັດ ທີ່ມີຄວາມຮັບຜິດຊອບໃນການແກ້ໄຂຄຳຮ້ອງທຸກ.
ກອງປະຊຸມຈະໄດ້ດຳເນີນເປັນເວລາ 2 ວັນ ຈົນຮອດວັນທີ 18 ກັນຍາ 2021 ຈຶ່ງຈະສຳເລັດ.
(ກົງທະນູຄໍາ ພິພັດເສລີ)


text:
ແນວລາວສ້າງຊາດແຂວງອຸດົມໄຊ ຈັດກອງປະຊຸມ ປຶກສາຫາລືກ່ຽວກັບການດໍາເນີນພິທີກໍາ ແລະ ຈັດງານເທດສະການບຸນຕ່າງໆ ໃນໂອກາດປີໃໝ່ 2017 ຂອງບັນດາຊົນເຜົ່່າໃນທົ່ວແຂວງ ໃນນີ້ມີເຜົ່າກື່ມມຸ ແລະ ເຜົ່າຫໍ້ ເປັນຕົ້ນ
ງານບຸນມະຫາສາມັກຄີ ອຸທິດບຸນກຸສົນໃຫ້ ອາດີດການນຳພັກ-ລັດ ນັກຮົບ ແລະປະຊາຊົນລາວບັນເຜົ່າ
ງານບຸນມະຫາສາມັກຄີ ອຸທິດບຸນກຸສົນໃຫ້ ອາດີດການນຳພັກ-ລັດ ນັກຮົບ ແລະປະຊາຊົນລາວບັນເຜົ່າໄດ້ເລິ່ມຂື້ນແລ້ວໃນຕອນຄຳ່ຂອງວັນພະຫັດທີ 15/12.2016 ບັນດາທ່ານການນຳພັກລັດ ອອກຕົນຍາດໂຍມທັງຢູນະຄອນຫລວງວຽງຈັນ ແລະ ຕ່າງແຂວງໄດ້ເຂົ້າເຂົ້າຮ່ວມໃຫວ້ພະຮັບສີນ ຟັງສູດປະລິດຕະມຸງຄຸນ ແລະ ຟັງທຳມະເທດ ຖວາຍຜ້າບັງສະກຸນແດ່ພະສົງ108 ອົງ […]
ແນວລາວສ້າງຊາດນະຄອນຫຼວງ
ທ່ານ ບຸນທ່ຽງ ຂຸນສີ ຄະນະປະຈຳພັກ ນະຄອນຫຼວງ ກຳມະການສູນກາງແນວລາວສ້າງຊາດ ປະທານແນວລາວສ້າງຊາດ ນະຄອນຫຼວງ ພ້ອມດ້ວຍຄະນະ ແລະ ກຳມະການແນວ ນ.ວ ລົງເຄື່ອນໄຫວແລກປ່ຽນບົດຮຽນຢູ່ ແນວລາວສ້າງຊາດ 4 […]
ທ່ານ ຈັນທະວົງ ແສນອາມາດມົນຕີ ຮອງປະທານ ສນຊ ພ້ອມດ້ວຍຄະນະຜູ້ແທນລາວຈາກສູນກາງ ແລະ ທ້ອງຖີ່ນທົ່ວປະເທດເຂົ້າຮ່ວມຝຶກອົບຮົມຢູ່ ສສ ຫວຽດນາມ
ແນວລາວສ້າງຊາດແຂວງອຸດົມໄຊ
ທ່ານ ດວງໃຈ ອ່ອນຊົມພູ ກໍາມະການສູນກາງແນວລາວສ້າງຊາດ ຮອງປະທານແນວລາວສ້າງຊາດແຂວງອຸດົມໄຊ ມອບໃບຍ້ອງຍໍໃຫ້ຜູ້ທີ່ມີຜົນງານປະກອບສ່ວນວຽກງານແນວລາວສ້າງຊາດປະຈໍາປີ 2016 ຄັ້ງວັນທີ 8.12.2016 ມີ 40 ພະແນກການອ້ອມຂ້າງແຂວງ ແລະ ແລະບຸກຄົນ 4 […]
ແນວລາວສ້າງຊາດແຂວງຫຼວງພະບາງ
ການເຄື່ອນໄຫວວຽກງານຕ່າງໆ ທ່ານ ຄຳຫຼ້າ ທະສີນິພອນ, ກຳມະການພັກແຂວງ, ກຳມະການສູນກາງແນວລາວສ້າງຊາດ, ປະທານແນວລາວສ້າງຊາດແຂວງຫຼວງ ພະບາງພ້ອມດ້ວຍຄະນະ ແລະ ການໍາພັກ-ລັດ ນຳພາປະຊາຊົນບັນດາເຜົ່າແຫ່ຂະບວນສະເຫຼີມສະຫຼອງຫຼວງພະບາງເມືອງມໍລະດົກໂລກເປັນເມືອງນິຍົມແຫ່ງການທ່ອງທ່ຽວ 7 ປີຊ້ອນ ຄັ້ງວັນທີ 3/4/2015 […]
ການເຄື່ອນໄຫວວຽກງານແນວລາວສ້າງຊາດແຂວງຫຼວງພະບາງ
ສຳເລັດກອງປະຊຸມຝຶກອົບຮົມວຽກງານສາສະໜາ ຢູ່ເມືອງພູຄູນ ແຂວງຫຼວງພະບາງ ລະຫວ່າງວັນທີ 18-19 ຕຸລາ 2016 ນີ້ ສູນກາງແນວລາວສ້າງຊາດຮ່ວມກັບແນວລາວສ້າງຊາດແຂວງ ແລະ ແນວລາວສ້າງຊາດເມືອງພູຄູນ ໄດ້ຈັດກອງປະຊຸມຝຶກອົບຮົມວຽກງານສາສະໜາຂຶ້ນ ຢູ່ທີ່ສະໂມສອນໃຫຍ່ຂອງເມືອງພູຄູນ (ເຊິ່ງໄດ້ຮັບການອຸປະຖຳຈາກສະຖາບັນຮ່ວມມືສາກົນ IGE.) […]
ປະທານ ສນຊ ຕ້ອນຮັບການເຂົ້າຢ້ຽມຄຳນັບຂອງຄະນະຜູ້ແທນຄະນະກຳມະການສາດສະໜາແຫ່ງລັດຖະບານ ສສ ຫວຽດນາມ
ເວລາ 16:30 ຂອງວັນທີ 12/12/2016 ທ່ານ ປອ. ໄຊສົມພອນ ພົມວິຫານ ກຳມະການກົມການເມືອງ ປະທານ ສນຊ ຕ້ອນຮັບການເຂົ້າຢ້ຽມຄຳນັບຂອງຄະນະຜູ້ແທນຄະນະກຳມະການສາດສະໜາແຫ່ງລັດຖະບານ ສສ ຫວຽດນາມ
ໃບດີກາຂ່າວບຸນມະຫາສາມັກຄີ
ໃບດີກາຂ່າວບຸນຂອງສູນກາງແນວລາວສ້າງຊາດ ຄະນະກຳມະການຈັດງານບຸນມະຫາສາມັກຄີມີຄວາມຍີນດີແຈ້ງຂ່າວເຊີນຊວນຜູ້ທີມີສັດທາທັງຫລາຍປະກອບສ່ວນເປັນເຈົ້າພາບບໍລິຈາກ ຖວາຍອາຫານ ເຄື່ອງດື່ມ ນຳ້ຊາ- ກາເຟ ແດ່ພະສົງສຳມະເນນ ແລະ ແຂກທີ່ມາຮ່ວມເຮັດບຸນສິນກີນທານດ້ວຍກັນ
ການເຄື່ອນໄຫວວຽກງານແນວລາວສ້າງຊາດແຂວງອຸດົມໄຊ
ທ່ານ ດວງໃຈ ອ່ອນຊົມພູ ຮອງປະທານແນວແຂວງ ກຳມະການສູນກາງແນວ ປະຈຳແຂວງອຸດົມໄຊ ສົມທົບກັບ ທ່ານ ສົມພົງ ມົງຄຸນວິໄລ ປະທານສະມາຄົມຜູ້ອາຍຸສູງ ລົງມອບເຄື່ອງອຸປະກອນການຮຽນໃຫ້ໂຮງຮຽນປະຖົມສູມບູນ ບ້ານທ່າສະເລືອງ ແລະ ໂຮງຮຽນ […]


text:
ຜົນສໍາເລັດຂອງກອງປະຊຸມຄັ້ງປະຖົມມະເລິກ ວຽກງານສາຍດ່ວນຂອງລັດຖະບານ
ໃນວັນທີ 22 ກຸມພາ 2018 ຢູ່ທີ່ຫໍປະຊຸມແຫ່ງຊາດ, ໄດ້ຈັດກອງປະຊຸມປຶກສາຫາລື ສະຫຼຸບຖອດຖອນບົດຮຽນ ກ່ຽວກັບວຽກງານສາຍດ່ວນຂອງລັດຖະບານ ພາຍໃຕ້ການເປັນປະທານຂອງ ທ່ານ ນ. ວຽງສະຫວັນ ດວງສະຫວັນ ຄະນະພັກ, ຮອງຫົວໜ້າຫ້ອງວ່າການສໍານັກງານນາຍົກລັດຖະມົນຕີ, ຫົວໜ້າຄະນະຮັບຜິດຊອບຕອບໂທລະສັບສາຍດ່ວນຂອງລັດຖະບານ, ມີ ທ່ານ ສົມກຽດ ພະສີ ຫົວໜ້າກົມປະຊາສຳພັນ, ຮອງຫົວໜ້າຄະນະຮັບຜິດຊອບຕອບໂທ ລະສັບສາຍດ່ວນຂອງລັດຖະບານ, ບັນດາຜູ້ຕາງໜ້າຈາກກະຊວງ, ນະຄອນຫຼວງວຽງຈັນ, ແຂວງ, ແຂກຖືກເຊີນ ພ້ອມດ້ວຍ ບັນດາຜູ້ຕາງໜ້າຈາກກົມ ແລະ ພະນັກງານທີ່ກ່ຽວຂ້ອງ ພາຍໃນຫ້ອງວ່າການສໍານັກງານນາຍົກລັດຖະມົນຕີ ເຂົ້າຮ່ວມຢ່າງພ້ອມພຽງ.
ຈຸດປະສົງ ຂອງການຈັດກອງປະຊຸມໃນຄັ້ງນີ້, ແມ່ນເພື່ອຕີລາຄາຄືນ ຜົນຂອງການຈັດຕັ້ງປະຕິບັດ ວຽກງານສາຍດ່ວນຂອງລັດຖະບານ ໃນໄລຍະຜ່ານມາ ພ້ອມທັງ ຖອດຖອນບົດຮຽນ ແລະ ຄົ້ນຄວ້າ ປຶກສາຫາລື, ສະເໜີຄໍາຄິດຄໍາເຫັນ ເພື່ອປັບປຸງວຽກງານດັ່ງກ່າວ ໃຫ້ມີປະສິດທິຜົນກວ່າເກົ່າ. ໂອກາດດັ່ງກ່າວ, ທ່ານ ສົມກຽດ ພະສີ ໄດ້ລາຍງານໃຫ້ຊາບ ກ່ຽວກັບຜົນຂອງການຈັດຕັ້ງປະຕິບັດວຽກງານສາຍດ່ວນ ຂອງລັດຖະບານ ໃນໄລຍະຜ່ານມາ ຈົນເຖິງປະຈຸບັນ ໄດ້ຮັບຄໍາສະເໜີຂອງປະຊາຊົນ ແລະ ທຸກພາກສ່ວນຢູ່ໃນສັງຄົມ ທີ່ສະເໜີຜ່ານສາຍດ່ວນຂອງລັດຖະບານ (1516) ມີທັງໝົດ ຈໍານວນ 2,700 ຄໍາຖາມ; ໃນນັ້ນ, ຄໍາຖາມຂໍຄໍາປຶກສາ ຈໍານວນ 2,250 ຄໍາຖາມ; ບັນຫາທີ່ພົ້ນເດັ່ນກວ່າໝູ່ ແລະ ໂທເຂົ້າມາຫຼາຍ ແມ່ນ: (1) ບັນຫາທີ່ດິນ, (2) ບັນຫາການປະຕິບັດຄໍາຕັດສິນຂອງສານ, (3) ບັນຫາເສບຕິດ, (4) ບັນຫາເງິນເດືອນ, (5) ການສໍ້ລາດບັງຫຼວງ, (6) ບັນຫາການລັກລອບຕັດໄມ້ ແລະ ຂົນສົ່ງໄມ້, (7) ບັນຫາເສັ້ນ ທາງ, (8) ບັນຫາຕົວເລກລັດຖະກອນ. ສໍາລັບການຂັ້ນຕອນການຈັດຕັ້ງປະຕິບັດ ຫ້ອງວ່າການສໍານັກງານນາຍົກລັດຖະມົນຕີ ໄດ້ຮ່າງໜັງສືທາງລັດຖະການສົ່ງຄຳຖາມຕ່າງໆ ໃຫ້ບັນດາກະຊວງ, ອົງການ, ນະຄອນຫຼວງວຽງຈັນ ແລະ ແຂວງ ທັງໝົດ ຈໍານວນ 219 ຄໍາຖາມ ເພື່ອອະທິບາຍຊີ້ແຈງ ແລະ ຕອບຄໍາຖາມຂອງປະຊາຊົນ. ໃນໂອກາດດຽວກັນ ບັນດາຂະແໜງການຍັງໄດ້ລາຍງານ ສະພາບການຈັດຕັ້ງປະຕິບັດ ວຽກງານສາຍດ່ວນຢູ່ຂະແໜງການຂອງຕົນ ໃນໄລຍະຜ່ານມາ ແລະ ບັນດາຜູ້ເຂົ້າຮ່ວມກອງປະຊຸມ ກໍໄດ້ປະກອບຄຳຄິດຄໍາເຫັນ, ແລກປ່ຽນບົດຮຽນຮ່ວມກັນ ເຊິ່ງເຮັດໃຫ້ກອງປະຊຸມດັ່ງກ່າວ ມີເນື້ອໃນສົມ ບູນຍິ່ງຂຶ້ນ.
ໂອກາດເຂົ້າຮ່ວມກອງປະຊຸມ ໃນຄັ້ງນີ້, ທ່ານ ນ ວຽງສະຫວັນ ດວງສະຫວັນ ໄດ້ສະແດງຄວາມຍ້ອງຍໍຊົມເຊີຍ ແລະ ຕີລາຄາຕໍ່ຜົນສໍາເລັດຂອງການຈັດຕັ້ງປະຕິບັດ ວຽກງານສາຍດ່ວນຂອງລັດຖະບານ ໃນໄລຍະທີ່ຜ່ານມາ ພ້ອມທັງ ເນັ້ນໜັກໃຫ້ຜູ້ເຂົ້າຮ່ວມກອງປະຊຸມ ຈົ່ງເອົາໃຈໃສ່ຕໍ່ບາງບັນຫາສຳຄັນ ໂດຍສະເພາະ ພ້ອມກັນຮັບຟັງ, ຄົ້ນຄວ້າ ແລະ ຖອດຖອນເອົາບົດຮຽນ ຈາກການນຳສະເໜີ ແລະ ແລກປ່ຽນຄຳຄິດເຫັນ ໃນກອງປະຊຸມຄັ້ງນີ້ ເພື່ອນໍາໄປຈັດຕັ້ງຜັນຂະຫຍາຍ ໃນຂົງເຂດວຽກງານທີ່ຕົນເອງຮັບຜິດຊອບ ໃຫ້ເກີດດອກອອກຜົນ, ສາມາດດໍາເນີນວຽກງານຢ່າງ ເປັນປົກກະຕິ, ຕໍ່ເນື່ອງ, ຄ່ອງແຄ້ວ, ມີປະສິດທິຜົນ, ສາມາດບັນລຸຕາມຈຸດປະສົງ ແລະ ເປົ້າໝາຍ ຂອງການສ້າງຕັ້ງວຽກງານສາຍດ່ວນ ຂອງລັດຖະບານ ຢ່າງແທ້ຈິງ.
ແຫລ່ງ: ຫ້ອງວ່າການສຳນັກງານນາຍົກລັດຖະມົນຕີ
© ໂຕະນໍ້າຊາ | tonamcha.com___________


text:
ກອງປະຊຸມຄົ້ນຄວ້າປະກອບຄໍາເຫັນໃສ່ຮ່າງ ດໍາລັດ ວ່າດ້ວຍການແຕ່ງດອງ ລະຫວ່າງ ພົນລະເມືອງລາວ ກັບ ຄົນຕ່າງປະເທດ
ເພື່ອປັບປຸງດໍາລັດ ວ່າດ້ວຍການແຕ່ງດອງ ລະຫວ່າງ ພົນລະເມືອງລາວ ກັບ ຄົນຕ່າງປະເທດ ໃຫ້ຮັດກຸມ, ຄົບຖ້ວນ, ຊັດເຈນ ແລະ ເປັນເອກະພາບກັນໃນການຈັດຕັ້ງປະຕິບັດໃນຂອບເຂດທົ່ວປະເທດ, ກະຊວງພາຍໃນ ໄດ້ຈັດກອງປະຊຸມຄົ້ນຄວ້າປະກອບຄໍາເຫັນໃສ່ຮ່າງ ດໍາລັດ ວ່າດ້ວຍການແຕ່ງດອງ ລະຫວ່າງ ພົນລະເມືອງລາວ ກັບ ຄົນຕ່າງປະເທດ ຂຶ້ນໂດຍການເປັນປະທານຂອງທ່ານ ສີພຸກ ວົງພັກດີ ຮອງລັດຖະມົນຕີກະຊວງພາຍໃນ, ມີບັນດາຫົວໜ້າ-ຮອງຫົວໜ້າກົມທີ່ສັງກັດຢູ່ກະຊວງພາຍໃນ, ຫົວໜ້າພະແນກພາຍໃນແຂວງ, ນະຄອນຫຼວງວຽງຈັນ ແລະ ຫົວໜ້າກອງບັນຊາການ ປກສ ນະຄອນຫຼວງວຽງຈັນ ແລະ ບັນດາແຂວງໃນຂອບເຂດທົ່ວປະເທດ.
ທ່ານ ສີພຸກ ວົງພັກດີ ຮອງລັດຖະມົນຕີກະຊວງພາຍໃນ ໄດ້ກ່າວຕໍ່ກອງປະຊຸມວ່າ ການຈັດກອງປະຊຸມໃນຄັ້ງນີ້ແມ່ນເພື່ອປັບປຸງຂະບວນການຂໍອະນຸມັດແຕ່ງດອງໃຫ້ສັ້ນລົງກວ່າເກົ່າ, ມີເນື້ອໃນຮັດກຸມ, ຄົບຖ້ວນ, ຊັດເຈນ, ເປັນເອກະພາບກັນ ແລະ ສອດຄ່ອງກັບພາລະບົດບາດຂອງຂະແໜງການທີ່ກ່ຽວຂ້ອງຕາມທີ່ໄດ້ກໍານົດໄວ້ໃນກົດໝາຍ ແລະ ປັບປຸງຂອດການປະສານສົມທົບລະຫວ່າງຂະແໜງການທີ່ກ່ຽວຂ້ອງໃຫ້ກົມກຽວ, ອີກດ້ານໜຶ່ງກໍເພື່ອຈັດຕັ້ງປະຕິບັດສົນທິສັນຍາສາກົນທີ່ ສປປ ລາວ ເຂົ້າເປັນພາຄີກ່ຽວກັບວຽກງານສິດທິມະນຸດ, ສິດທິເດັກ, ຂໍ້ຕົກລົງສາກົນ ວ່າດ້ວຍການແຕ່ງດອງ ແລະ ຖະແຫຼງການພາກພື້ນອາຊີ-ປາຊີຟິກ ການຈົດທະບຽນ ແລະ ເກັບກໍາສະຖິຕິພົນລະເມືອງ ໃຫ້ມີປະສິດທິພາບ ແລະ ປະສິດທິຜົນ. ເຊິ່ງດໍາລັດ ວ່າດ້ວຍການແຕ່ງດອງ ລະຫວ່າງ ພົນລະເມືອງລາວ ກັບ ຄົນຕ່າງປະເທດ ນີ້ຈະໄດ້ກໍານົດກ່ຽວກັບນະໂຍບາຍຂອງລັດ, ຫຼັກການກ່ຽວກັບການແຕ່ງດອງ, ເງື່ອນໄຂໃນການແຕ່ງດອງ, ເອກະສານປະກອບຄໍາຮ້ອງຂໍອະນຸມັດການແຕ່ງດອງ ລະຫວ່າງ ພົນລະເມືອງລາວ ກັບ ຄົນຕ່າງປະເທດ, ຂັ້ນຕອນຂອງການຂໍອະນຸມັດການແຕ່ງດອງ, ການຍື່ນຄໍາຮ້ອງ, ການຈົດທະບຽນ ແລະ ອອກໃບຢັ້ງຢືນ, ສິດ ແລະ ໜ້າທີ່ຂອງພາກສ່ວນທີ່ກ່ຽວຂ້ອງ.


text:
ນອກຈາກການສະໜັບສະໜູນຂອງຊຸມຊົນຊາວຫວຽດນາມຢູ່ເຂດພາກເໜືອ Morava, ບັນດາຫ້ອງຮຽນພາສາຫວຽດຢູ່ທີ່ນີ້ຍັງໄດ້ຮັບການສະໜັບສະໜູນ ຈາກ ອຳນາດການປົກຄອງທ້ອງຖິ່ນກ່ຽວກັບພື້ນຖານໂຄງລ່າງ ແລະທຶນຮອນ, ໂດຍສະເພາະຈາກກະຊວງສຶກສາ, ກິລາ ແລະຊາວໜຸ່ມຂອງເຊັກ.
ກ່ອນໜ້ານີ້, ວັນທີ 26 ກັນຍາ, ສະມາຄົມຊາວຫວຽດນາມຢູ່ເຂດພາກເໜືອ Morava ແລະນະຄອນ Ostrava ແລະ ອຳນາດການປົກຄອງທ້ອງຖິ່ນໄດ້ດຳເນີນການພົບປະແລກປ່ຽນໃນຫຼາຍເຫດການເພື່ອແນໃສ່ຮັດແໜ້ນຄວາມສະໜິດຕິດພັນທາງສັງຄົມເນື່ອງໃນໂອກາດສະເຫຼີມສະຫຼອງ 70 ປີແຫ່ງການສ້າງຕັ້ງສາຍພົວພັນທາງການທູດລະຫວ່າງຫວຽດນາມ ແລະສາທາລະນະລັດເຊັກ (1950-2020).
ໃນອະນາຄົດ, ສະພາທ້ອງຖິ່ນຍັງມີແຜນງານ ແລະງົບປະມານເພື່ອເພີ່ມທະວີການຮ່ວມມືລະຫວ່າງເຂດພາກເໜືອ Morava ແລະບາງທ້ອງຖິ່ນຂອງຫວຽດນາມ. ພິເສດ, ສະມາຄົມຊາວຫວຽດນາມຢູ່ ເຂດພາກເໜືອ Morava ແລະນະຄອນ Ostrava ຈະແມ່ນຂົວເຊື່ອມຕໍ່ສຳຄັນໃນການຮ່ວມມືໄລຍະຍາວ.
ໄຊພອນ


text:
ຄະນະໂຄສະນາອົບຮົມຂັ້ນຕ່າງໆຕ້ອງກຳແໜ້ນເພື່ອເປັນເສນາທິການໃຫ້ແກ່ຄະນະພັກຂັ້ນຂອງຕົນ…
ທ່ານ ຄຳວິສັນ ແກ້ວສຸວັນ
ຜູ້ຊ່ວຍຫົວໜ້າຄະນະໂຄສະນາອົບຮົມສູນກາງພັກ
ໃນຖານະເປັນເສນາທິການໃຫ້ແກ່ຄະນະພັກຂັ້ນຂອງຕົນເພື່ອຈັດຕັ້ງເຊື່ອມຊຶມ ແລະ ຜັນຂະຫຍາຍມະຕິຂອງກອງປະຊຸມໃຫຍ່ຄັ້ງທີ XI ຂອງພັກເຮົາໃຫ້ເປັນຂະບວນຟົດຟື້ນປະຕິວັດ; ທັງສ້າງການຫັນປ່ຽນໃໝ່ຢ່າງແຂງແຮງເລິກເຊິ່ງ ແລະ ຮອບດ້ານໃຫ້ເຂົ້າສູ່ຊີວິດຕົວຈິງ, ຕິດພັນກັບການເສີມຂະຫຍາຍຄວາມເປັນເຈົ້າການຂອງບັນດາກະຊວງ-ອົງການ, ນະຄອນຫຼວງ, ບັນດາແຂວງກໍ່ຄືຂະແໜງການ ແລະ ທ້ອງຖິ່ນຕ່າງໆໃຫ້ຫັນເປັນແຜນງານ, ໂຄງການ ແລະ ກິດຈະກຳລະອຽດຂອງຕົນເພື່ອຈັດຕັ້ງປະຕິບັດໃຫ້ເກີດໝາກເກີດຜົນເປັນຈິງ.
ສະນັ້ນ ການຈັດຕ້ັງເຊື່ອມຊຶມຜັນຂະຫຍາຍນັ້ນຄະນະໂຄສະນາອົບຮົມຂັ້ນຕ່າງໆຕ້ອງກຳແໜ້ນໃຫ້ໄດ້ບັນດາເອກະສານໂດຍສະເພາະແມ່ນເອກະສານເຊື່ອມຊຶມ ແລະ ຜັນຂະຫຍາຍມະຕິກອງປະຊຸມໃຫຍ່ຜູ້ແທນທົ່ວປະເທດຄັ້ງທີ XI ຂອງພັກປະຊາຊົນປະຕິວັດລາວທີ່ຄະນະໂຄສະນາອົບຮົມສູນກາງພັກເປັນຜູ້ກະກຽມເຊິ່ງລວມມີຈຸດສຳຄັນໃຫຍ່ໆດັ່ງນີ້:
I. ຈິດໃຈຊີ້ນຳລວມໃນການເຊື່ອມຊຶມ ແລະ ຜັນຂະຫຍາຍມະຕິກອງປະຊຸມໃຫຍ່ຜູ້ແທນທົ່ວປະເທດຄັ້ງທີ XI ຂອງພັກ
II.ມາດຕະການ ແລະ ວິທີການໃນການສຶບຕໍ່ນຳພາຈັດຕັ້ງເຊື່ອມຊຶມ ແລະ ຜັນຂະຫຍາຍມະຕິ XI ຂອງພັກ
ແລະ ທ້າຍເອກະສານຍັງມີການອະທິບາຍກ່ຽວກັບຄຳຂວັນຂອງກອງປະຊຸມໃຫຍ່ຄັ້ງທີ XI ຂອງພັກຕື່ມອີກ.
ນອກຈາກເອກະສານນີ້ແລ້ວຍັງຕ້ອງກຳແໜ້ນຄຳສັ່ງເລກທີ 38/ຄອສພ ລົງວັນທີ 09 ມິຖຸນາ 2021 ວ່າດ້ວຍການຈັດຕັ້ງເຊື່ອມຊຶມ ແລະ ຜັນຂະຫຍາຍມະຕິກອງປະຊຸມໃຫຍ່ຜູ້ແທນທົ່ວປະເທດຄັ້ງທີ XI ຂອງພັກ ໂດຍແມ່ນຄະນະເລຂາທິການສູນກາງພັກ ສົ່ງເຖິງຄະນະພັກ, ບັນດາກະຊວງ-ອົງການ, ຄະນະພັກນະຄອນຫຼວງ ແລະ ບັນດາແຂວງໃນທົ່ວປະເທດ; ອ່ານໃຫ້ເຂົ້າໃຈຄຳແນະນຳເລກທີ 08/ຄອສພ ລົງວັນທີ 19 ເມສາ 2021 ກ່ຽວກັບການຈັດຕັ້ງເຊື່ອມຊຶມ ແລະ ຜັນຂະຫຍາຍມະຕິກອງປະຊຸມໃຫຍ່ຄ້ັງທີ XI ຂອງພັກປະຊາຊົນປະຕິວັດລາວ. ເຊິ່ງແມ່ນຄະນະໂຄສະນາອົບຮົມສູນກາງພັກສ້າງຂຶ້ນສົ່ງເຖິງຄະນະພັກ, ບັນດາກະຊວງ-ອົງການ, ຄະນະພັກນະຄອນຫຼວງ ແລະ ແຂວງ; ໃນເວລາທີ່ປະເທດພວກເຮົາພວມພົບກັບຄວາມຫຍຸ້ງຍາກຈາກການລະບາດຂອງພະຍາດໂຄວິດ-19; ຄະນະໂຄສະນາອົບຮົມສູນກາງພັກກໍ່ມີແຈ້ງການເລກທີ 15/ຄອສພລົງວັນທີ 10 ພຶດສະພາ 2021 ກ່ຽວກັບການຈັດຕັ້ງເຊື່ອມຊຶມ ແລະ ຜັນຂະຫຍາຍມະຕິກອງປະຊຸມໃຫຍ່ຄັ້ງທີ XI ຂອງພັກປະຊາຊົນປະຕິວັດລາວຕື່ມອີກ.
ບັນດາຂໍ້ມູນຕ່າງໆຂ້າງເທິງນັ້ນສາມາດຊອກຮູ້ ແລະ ດາວໂຫຼດນຳໄປໃຊ້ໄດ້ໂດຍການເຂົ້າໄປໃນເວັບໄຊຂອງຄະນະໂຄສະນາອົບຮົມສູນກາງພັກຈະມີເອກະສານຄົບຊຸດ(ptc.gov.la).
ມີແຕ່ກຳແໜ້ນເນື້ອໃນເອກະສານ; ຄຳແນະນຳ ແລະ ແຈ້ງການຢ່າງເລິກເຊິ່ງຈະເຮັດຫຼ້ອນໜ້າທີ່ການເປັນເສນາທິການໃຫ້ແກ່ຄະນະພັກຂັ້ນຂອງຕົນໃນການຈັດຕັ້ງເຊື່ອມຊຶມ ແລະ ຜັນຂະຫຍາຍມະຕິກອງປະຊຸມໃຫຍ່ຄັ້ງທີ XI ຂອງພັກເຮົາໄດ້ຢ່າງເກີດໝາກເຫັນຜົນເປັນຈິງ.


text:
ທ່ານນາຍົກລັດຖະມົນຕີ ຫງວຽນຊວນຟຸກ ຕ້ອນຮັບຫົວໜ້າຜູ້ຕາງໜ້າອົງການອະນາໄມໂລກ WHO ປະຈຳ ຫວຽດນາມ
ທີ່ການຕ້ອນຮັບ, ທ່ານນາຍົກລັດຖະມົນຕີຫວຽດນາມ ຫວຽນຊວັນຟຸກ ໄດ້ສະແດງຄວາມຂອບໃຈ ສຳຫຼັບຜູ້ຕາງໜ້າອົງການ WHO ປະຈຳ ຫວຽດນາມ, ທ່ານ ປອ Kidong Park; ແລະ ທ່ານນາຍົກລັດຖະມົນຕີ ຫງວຽນຊວັນຟຸກ ໄດ້ຕີລາຄາສູງຕໍ່ບັນດາຄວາມມານະພະຍາຍາມ ແລະ ການປະກອບສ່ວນຂອງ WHO ສຳລັບຫວຽດນາມ.
ທ່ານນາຍົກລັດຖະມົນຕີຊີ້ແຈ້ງວ່າ, ຫວຽດນາມ ໄດ້ເປັນເຈົ້າການ, ປະຕິບັດຢ່າງຄົບຊຸດ, ເດັດດ່ຽວໃນການປ້ອງກັນ, ຄວບຄຸມໂລກລະບາດ. ຍາມໃດຫວຽດນາມ ກໍ່ມີແຜນນະໂຍບາຍຢ່າງເປີດເຜີຍ, ກະຈ່າງແຈ້ງໃນວິວັດການປ້ອງກັນ, ຄວບຄຸມໂລກລະບາດ ໄປຄຽງຄູ່ກັບການພັດທະນາເສດຖະກິດ, ສັງຄົມ, ຮັບປະກັນຊີວິດການເປັນຢູ່ໃຫ້ແກ່ປະຊາຊົນ, ຮັບປະກັນ ສະຖຽນລະພາບແກ່ສັງຄົມ…
ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຕ້ອນຮັບຫົວໜ້າຜູ້ຕາງໜ້າອົງການອະນາໄມໂລກ WHO ປະຈຳ ຫວຽດນາມ. (ພາບ: nhandan.vn)
ສະນັ້ນ, ຫວຽດນາມ ມີເຈດຈຳນົງ ແລະ ຄວາມຕັດສິນໃຈເພື່ອເອົາຊະນະພະຍາດໂລກລະບາດ. ທ່ານນາຍົກລັດຖະມົນຕີ ປາດຖະໜາວ່າ WHO ເພີ່ມທະວີການຮ່ວມມືຢ່າງແໜ້ນແຟ້ນກັບ ຫວຽດນາມ, ໂດຍສະເພາະແມ່ນກະຊວງສາທາລະນະສຸກ ຫວຽດນາມ. ລັດຖະບານ ຫວຽດນາມ ຍາມໃດກໍ່ຮັບຟັງ ຄຳແນະນຳຂອງ WHO.
ສ່ວນທ່ານ ປອ Kidong Park ໄດ້ຕີລາຄາສູງຕໍ່ການເຂົ້າຮ່ວມຂອງລັດຖະບານຫວຽດນາມ ດ້ວຍຈິດໃຈເປັນເຈົ້າການ, ເດັດດ່ຽວ ແລະ ຖືວ່າ, ຫວຽດນາມ ຍັງແມ່ນສະຖານທີ່ປອດໄພ. WHO ສະແດງຄວາມປະທັບໃຈຕໍ່ການຮ່ວມມືຂອງປະຊາຊົນທຸກຄົນໃນການປ້ອງກັນ, ຄວບຄຸມໂລກພະຍາດ Covid-19. ທ່ານ Kidong Park ໃຫ້ຄຳໝັ້ນສັນຍາວ່າ ຈະຮ່ວມມືກັບກະຊວງສາທາລະນະສຸກຫວຽດນາມ ຢ່າງແໜ້ນແຟ້ນ, ລະດົມແຫຼ່ງກຳລັງຢ່າງສຸດຂີດເພື່ອໜູນຊ່ວຍຫວຽດນາມ.
(ຄຳຮຸ່ງ)


text:
• ພະແນກກັນພະຍາດ ມີ 07 ທ່ານ ດັ່ງມີລາຍຊື່ນີ້:
1. ດຣ ນ ສົມພອນ ສຸລະພີ ຫົວໜ້າພະແນກ
2. ດຣ ນ ວິລະພັນ ແຍງມາລາ ຮອງຫົວໜ້າພະແນກ
3. ດຣ ບົວຄຳ ວັນນະຈອນ ຮອງຫົວໜ້າພະແນກ
4. ດຣ ນ ມະນີກີບ ອຸໄທພອນ ວິຊາການ
5. ດຣ ນ ພູເງິນ ພົງໄຊ ວິຊາການ
6. ດຣ ວາດສະໜາ ອິນທະວົງ ວິຊາການ
7. ດຣ ພອນມີໄຊ ວິໄລລັງສີ ວິຊາການ
ພາລະບົບບາດ ພະແນກກັນພະຍາດ
1. ຄົ້ນຄ້ວາ,ຮ່າງພັດທະນານະໂຍບາຍ, ຍຸດທະສາດ, ຄູ່ມືມາດຕະຖານໃນການຈັດຕັ້ງປະຕິບັດ ແລະ ນິຕິກຳຕ່າງໆກ່ຽວກັບພະຍາດຕິດຕໍ່ ເຊັ້ນ: ເຊື້ອເຮສໄອວີ ແລະ ພະຍາດເອດ, ວັນນະໂລກ ແລະ ພະຍາດໄຂ້ມາລາເຣັຍເປັນຕົ້ນ; ພ້ອມທັງພະຍາດຕິດຕໍ່ທີ່ເກີດຂື້ນຕາມລະດູການ ແລະ ບັນດາພະຍາດຊຶມເຊື້ອທີ່ເກີດຂື້ນໃໝ່ຫຼືກັບຄື້ນມາເປັນໃໝ່;
2. ສ້າງແຜນການ, ແຜນດຳເນີນງານ ແລະ ງົບປະມານ ໄລຍະສັນ, ກາງ ແລະ ຍາວ ກ່ຽວກັບວຽກງານການກັນ ແລະ ຄວບຄຸມບັນດາພະຍາດທີຂື້ນກັບຄວາມຮັບຜິດຊອບຂອງພະແນກ; ພ້ອມທັງກຳນົດເປົ້າໝາຍ, ຕົວຊີ້ວັດ, ຕົວເລກຄາດໝາຍເພື່ອ ຕິດຕາມ ແລະ ປະເມີນຜົນຂອງການຈັດຕັ້ງປະຕິບັດ;
3. ສ້າງແຜນການສຶກສາຄົ້ນຄວ້າວິທະຍາສາດທີຈຳເປັນຮ່ວມກັບບັນດາສູນໃນສາຍແຜນງານ ແລະ ດຳເນີນການເຜີຍແຜ່ຜົນຂອງການຄົ້ນຄ້ວາ;
4. ເປັນຈຸດປະສານງານ ກັບຂະແໜງການທີ່ກ່ຽວຂ້ອງເພື່ອກະກຽມຄວາມພ້ອມໃຫ້ແກ້ວຽກງານການກັນພະຍາດໃນເວລາສະພາບປົກກະຕິ ຫຼືເກີດພະຍາດລະບາດ ພ້ອມທັງເປັນຈຸດປະສານງານໃນວຽກງານເຊື້ອພະຍາດຕ້ານຕໍ່ຢາປິ່ນປົວ;
5. ຊ່ວຍຄົ້ນຄ້ວາປະກອບຄຳຄິດຄຳເຫັນໃສ່ບັນດາເອກະສານທີ່ມີການກວດຜ່ານຕາມລະບົບໄຫຼວຽນຂອງເອກະສານ ພາຍໃນກົມ ແລະ ສາຍແຜນງານ;
6. ຕິດຕາມສະພາບການລາຍງານ ການເຈັບເປັນ ການເສຍຊີວິດ ໃນລະບົບຖານຂໍ້ມູນ DHIS2 ເພື່ອວິໃຈທ່າອ່ຽງຂ້ອງພະຍາດ;
7. ສະຫຼຸບ ແລະ ສັງລວມປະຈຳ ອາທິດ, ປະຈຳເດືອນ, ປະຈຳໄຕມາດ, ປະຈຳ 6 ເດືອນ, 9 ເດືອນ ແລະ ປະຈຳປີເພື່ອຕີລາຄ່າການຈັດຕັ້ງປະຕິບັດວຽກງານຂອງພະແນກ, ເກັບກຳບັນດາບົດຮຽນທີ່ຖອດຖອນໄດ້ຈາກການປະຕິບັດວຽກງານພາຍໃນພະແນກ ແລະ ສະເໜີວິທີແກ້ໄຂ;
8. ປະຕິບັດໜ້າທີ່ອື່ນໆ ຕາມການມອບໝາຍຂອງຫົວໜ້າກົມ ແລະ ຄະນະກົມ;


text:
ໃນວັນທີ 15 ກຸມພາ 2021, ກົມສົ່ງເສີມການລົງທຶນ ກະຊວງ ແຜນການ ແລະ ການລົງທຶນ ໄດ້ຈັດກອງປະຊຸມສະຫຼຸບຄໍາເຫັນຂອງກຸ່ມທະນາຄານໂລກຕໍ່ບົດລາຍງານການປັບປຸງ ( Updated Reform Memo) ແລະ ທົບທວນການຈັດຕັ້ງປະຕິບັດແຜນດໍາເນີນງານ 2020-2022 ທີ່ຕິດພັນກັບວຽກງານການປັບປຸງບັນດາລະບຽບການ ແລະ ກົນໄກປະສານງານໃນການດຳເນີນທຸລະກິດ ຢູ່ ສປປ ລາວ ຕາມຄໍາສັ່ງເລກທີ 02/ນຍ ໂດຍການເປັນປະທານຂອງ ທ່ານ ອຸຕະແກ້ວ ແກ້ວດວງສິນ, ຫົວໜ້າກົມສົ່ງເສີມການລົງທຶນ, ກະຊວງ ແຜນການ ແລະ ການລົງທຶນ ແລະ ມີຜູ້ເຂົ້າຮ່ວມຈາກຂະແໜງການຮັບຜິດຊອບປັບປຸງຕົວຊີ້ວັດ, ຄູ່ຮ່ວມພັດທະນາສາກົນ ແລະ ພາກສ່ວນອື່ນໆທີ່ກ່ຽວຂ້ອງ ໂດຍສະເພາະແມ່ນຂະແໜງການຂັ້ນນະຄອນຫຼວງ. ຈຸດປະສົງ ຂອງກອງປະຊຸມແມ່ນເພື່ອຄົ້ນຄວ້າ ແລະ ຈັດລຽງບຸລິມະສິດບັນດາກິດຈະກໍາໃນແຜນດໍາເນີນງານຄືນໃໝ່ ໂດຍເລັ່ງໃສ່ຈັດຕັ້ງປະຕິບັດແກ້ໄຂຂໍ້ຄົງຄ້າງໃຫ້ສາມາດປັບປຸງຄະແນນ ແລະ ອັນດັບລວມ ຂອງ ສປປ ລາວ ໃນບົດລາຍງານປີ 2022. ອີງຕາມໜັງສືແຈ້ງຕອບ ລົງວັນທີ 17 Continue Reading
ກອງປະຊຸມຄົ້ນຄວ້າເນື້ອໃນໃສ່ຮ່າງແບບພີມ ແລະ ຈຳນວນແບບພີມຂອງສານ ທີ່ຕິດພັນກັບກົດໝາຍວ່າ ດ້ວຍການຟື້ນຟູ ແລະ ການລົ້ມລະລາຍຂອງວິສາຫະກິດ ຕາມຄຳສັ່ງເລກທີ 02/ນຍ
ໃນລະຫວ່າງ ວັນທີ 16-18 ທັນວາ 2020 ສານປະຊາຊົນສູງສຸດ ໄດ້ຈັດກອງປະຊຸມຄົ້ນຄວ້າເນື້ອໃນໃສ່ຮ່າງແບບພີມ ແລະ ຈຳນວນແບບພີມຂອງສານ ທີ່ຕິດພັນກັບກົດໝາຍວ່າ ດ້ວຍການຟື້ນຟູ ແລະ ການລົ້ມລະລາຍຂອງວິສາຫະກິດ ຕາມຄຳສັ່ງເລກທີ 02/ນຍ, ລົງວັນທີ 01 ກຸມພາ 2018 ຂອງນາຍົກລັດຖະມົນຕີ ວ່າດ້ວຍການປັບປຸງບັນດາລະບຽບ ການ ແລະ ກົນໄກການປະສານງານໃນການດຳເນີນທຸລະກິດຢູ່ ສປປ ລາວ. ຊຶ່ງປະກອບມີຄະນະຮັບຜິດຊອບ ແລະ ພາກສ່ວນອື່ນເຊັ່ນ: ຜູ້ພິພາກສາຈາກສານປະຊາຊົນສູງສຸດ, ຜູ້ພິພາກສາຈາກສານປະຊາຊົນພາກກາງ, ຜູ້ພິພາກສາຈາກສານປະຊາຊົນນະຄອນຫຼວງວຽງຈັນ, ຜູ້ຕາງໜ້າຈາກກະຊວງ ຍຸຕິທຳ ແລະ ຜູ້ຕາງໜ້າຈາກກະຊວງ ແຜນການ ແລະ ການລົງທຶນ. ໃຫ້ກຽດການເປັນປະທານໂດຍ ທ່ານ ບຸນຂວາງ ທະວີສັກ ຮອງປະທານສານປະຊາຊົນສູງສຸດ ໄດ້ກ່າວເປີດກອງປະຊຸມຄົ້ນຄວ້າເນື້ອໃນໃສ່ຮ່າງແບບພີມ ແລະ ຈຳນວນແບບພີມຂອງສານ ທີ່ຕິດພັນກັບກົດໝາຍວ່າດ້ວຍການຟື້ນຟູ ແລະ ການລົ້ມລະລາຍຂອງວິສາຫະກິດ, ຈຸດປະສົງຂອງກອງປະຊຸມແມ່ນ ສືບຕໍ່ຄົ້ນຄວ້າເນື້ອໃນໃສ່ຮ່າງແບບພີມເພື່ອກະກຽມ ແລະ ສ້າງຄວາມພ້ອມ ທັງໃນດ້ານລະບຽບກົດໝາຍ Continue Reading
ການຈັດຕັ້ງປະຕິບັດການປັບປຸງບັນດາລະບຽບການ, ກົນໄກປະສານງານ ໃນການດໍາເນີນທຸລະກິດ ຢູ່ ສປປ ລາວ ແລະ ແຜນດໍາເນີນງານ 2020-2022 ຕາມຄໍາສັງເລກທີ 02/ນຍ
ວັນທີ 12 ພະຈິກ 2020, ກົມສົ່ງເສີມການລົງທຶນ ກະຊວງ ແຜນການ ແລະ ການລົງທຶນ ໄດ້ຈັດກອງປະຊຸມເຜີຍແຜ່ຄວາມຄືບໜ້າໃນການຈັດຕັ້ງປະຕິບັດ ຄໍາສັງເລກທີ 02/ນຍ ວ່າດ້ວຍການປັບປຸງບັນດາລະບຽບການ, ກົນໄກປະສານງານ ໃນການດໍາເນີນທຸລະກິດ ຢູ່ ສປປ ລາວ ແລະ ແຜນດໍາເນີນງານ 2020-2022 ທີ່ຕິດພັນກັບການປັບປຸງບັນດາລະບຽບການ ແລະ ກົນໄກປະສານງານໃນການ ດຳເນີນທຸລະກິດ ຢູ່ ສປປ ລາວ ຢູ່ເມືອງປາກເຊ ແຂວງຈໍາປາສັກ. ໃຫ້ກຽດເປັນປະທານ ໂດຍ ທ່ານ ປອ. ພອນໄຊ ວິໄລສັກ, ຮອງຫົວໜ້າກົມສົ່ງເສີມການລົງທຶນ, ກະຊວງ ແຜນການ ແລະ ການລົງທຶນ ກ່າວເປີດກອງປະຊຸມ. ຈຸດປະສົງ ຂອງກອງປະຊຸມແມ່ນເຜີຍແຜ່ຄວາມຄືບໜ້າໃຫ້ແກ່ພາກທຸລະກິດ ແລະ ຂະແໜງທີ່ກ່ຽວຂ້ອງຂັ້ນແຂວງ ກ່ຽວກັບການປັບປຸງນິຕິກໍາ, ລະບຽບການທີ່ໄດ້ປັບປຸງແລ້ວໃນໄລຍະ 1 ປີຜ່ານມາ ແລະ ແຜນດໍາເນີນງານ 2020-2022 ທີ່ບັນດາເຈົ້າກະຊວງໄດ້ຮັບຮອງແລ້ວ. ໃນໄລຍະທີ່ຜ່ານມາ Continue Reading
ກອງປະຊຸມປຶກສາຫາລືຮ່າງບົດລາຍງານແຜນການປະຕິຮູບການລົງທຶນຢູ່ ສປປ ລາວ (Investment Reform Map “IRM” Report) ຈັດຂຶ້ນວັນທີ 16 ພຶດສະພາ 2019 ທີ່ໂຮງແຮມແລນມາກ ໂດຍເປັນປະທານຂອງ ທ່ານນາງ ຄຳຈັນ ວົງແສງບູນ ຮອງລັດຖະມົນຕີກະຊວງແຜນການ ແລະ ການລົງທຶນ (ຜທ) ມີບັນດາກົມ ພະແນກການ ວິຊາການ ຊ່ຽວຊານອາວຸໂສພາກເອກະຊົນ ຊ່ຽວຊານນະໂຍບາຍການລົງທຶນກຸ່ມທະນາຄານໂລກ (WB) ແລະ ພາກສ່ວນກ່ຽວຂ້ອງເຂົ້າ ຮ່ວມ. ທ່ານນາງ ຄຳຈັນ ວົງແສງບູນ ກ່າວວ່າ: ກອງປະຊຸມຄັ້ງນີ້ ຈັດຂຶ້ນເປັນຄັ້ງທີ 2 ເພື່ອອຳນວຍຄວາມສະດວກ ແລະ ສົ່ງເສີມການລົງທຶນ ທັງພາຍໃນແລະຕ່າງປະເທດ ເຊິ່ງໄດ້ຮັບການຊ່ວຍເຫລືອດ້ານການສຶກສາຈາກກຸ່ມ WB ແຜນການປະຕິຮູບການລົງທຶນ (IRM) ແມ່ນກົນໄກທີ່ສຳຄັນສຳລັບການປຶກສາຫາລື ເພື່ອພັດທະນານະໂຍບາຍການລົງທຶນ ທີ່ຈຳເປັນ ເພື່ອດຶງດູດການລົງທຶນໂດຍກົງຈາກຕ່າງປະເທດ ສາມາດຊ່ວຍໃຫ້ປະເທດທີ່ຕ້ອງການພັດທະນາ ແລະ ດຶງດູດການລົງທຶນ ສະໜັບສະໜູນກະຊວງ ຜທ ແລະ Continue Reading
ເພື່ອເຮັດໃຫ້ການດໍາເນີນທຸລະກິດຢູ່ ສປປ ລາວ ມີຄວາມສະດວກງ່າຍດາຍຂື້ນ, ໃນວັນທີ 27 ກຸມພາ 2019, ກະຊວງແຜນການ ແລະ ການລົງທຶນໄດ້ຈັດກອງປະຊຸມປຶກສາຫາລືເພື່ອປັບປຸງນິຕິກໍາ ແລະ ລະບຽບການຕ່າງໆທີ່ຕິດພັນກັບຕົວຊີ້ວັດທີ 5: ການເຂົ້າເຖິງສິນເຊື່ອ ແລະ ຕົວຊີ້ວັດທີ 6: ການປົກປ້ອງຜູ້ລົງທຶນລາຍຍ່ອຍ. ຊຶ່ງກົດຫມາຍທີ່ເຫັນວ່າຈໍາເປັນຕ້ອງໄດ້ປັບປຸງບາງເນື້ອໃນມີຄື: ✅ ກົດຫມາຍວ່າດ້ວຍວິສາຫະກິດ ✅ ກົດຫມາຍວ່າດ້ວຍການດໍາເນີນຄະດີແພ່ງ ✅ ກົດຫມາຍວ່າດ້ວຍຄ່າທໍານຽມສານ ✅ ກົດຫມາຍວ່າດ້ວຍການລົ້ມລະລາຍຂອງວິສາຫະກິດ ✅ ກົດຫມາຍວ່າດ້ວຍການຄ້ໍາປະກັນການປະຕິບັດສັນຍາ ✅ ປະມວນກົດຫມາຍແພ່ງ
ກະຊວງແຜນການ ແລະ ການລົງທຶນໃນນາມເປັນຈຸດໃຈກາງໃນການປະສານງານກ່ຽວກັບການປັບປຸງບັນດາລະບຽບການ ແລະ ກົນໄກປະສານງານໃນການດຳເນີນທຸລະກິດຢູ່ ສປປ ລາວ ໄດ້ຈັດກອງປະຊຸມຜ່ານແຜນປະຕິບັດງານ (Action Plan) ເພື່ອສຶບຕໍ່ຄົ້ນຄວ້າລົງເລິກ ໃນການຕັດຂອດຂັ້ນ, ເວລາ ແລະ ການປັບປຸງນິຕິກໍາຕ່າງ ໃຫ້ມີຄວາມຊັດເຈນ, ສອດຄ່ອງກັບສະພາບຄວາມເປັນຈິງ ແລະ ເປັນຮູບປະທໍາຂື້ນກວ່າເກົ່າ ເພື່ອປັບປຸງສະພາບແວດລ້ອມໃນການດໍາເນີນທຸລະກິດຢູ່ ສປປ ລາວ


text:
- ປະທານາທິບໍດີທີ່ຖືກໂຄ່ນລົ້ມຂອງອັຟການິສຖານປະກົດຕົວຢູ່ໃນ UAE.
- ທ່ານ Ashraf Ghani ຖືກກ່າວຫາວ່າໄດ້ລັກເອົາເງິນ 169 ລ້ານໂດລາຈາກຄັງເງິນຂອງອັຟການິສຖານ.
- UAE“ ຕ້ອນຮັບ” Ghani ແລະຄອບຄົວຂອງລາວ“ ບົນພື້ນຖານມະນຸດສະ ທຳ”.
ກະຊວງການຕ່າງປະເທດຂອງສະຫະລັດອາຣັບເອມີເຣດໄດ້ອອກຖະແຫຼງການສະບັບນຶ່ງໃນມື້ນີ້ໂດຍປະກາດວ່າປະເທດດັ່ງກ່າວໄດ້ເຂົ້າຍຶດເອົາອະດີດປະທານາທິບໍດີອັຟການິສຖານທ່ານ Ashraf Ghani ແລະຄອບຄົວຂອງທ່ານ“ ດ້ວຍເຫດຜົນດ້ານມະນຸດສະ ທຳ” ຫຼັງຈາກປະທານາທິບໍດີທີ່ຖືກໂຄ່ນລົ້ມອອກຈາກອັຟການິສຖານໃນວັນອາທິດວານນີ້ໃນຂະນະທີ່ພວກຕາລີບານເຂົ້າໄປໃກ້ກັບນະຄອນຫຼວງກາບູລ.
ດຽວນີ້ Ashraf Ghani ແລະຄອບຄົວຂອງລາວໄດ້ຕັ້ງຖິ່ນຖານຢູ່ Abu Dhabi, ນະຄອນຫຼວງຂອງ UAE.
ຖະແຫຼງການສັ້ນ, ທີ່ລົງໃນເວັບໄຊທ Ministry ຂອງກະຊວງການຕ່າງປະເທດ UAE ກ່າວວ່າ“ ກະຊວງການຕ່າງປະເທດແລະການຮ່ວມມືສາກົນຂອງ UAE ສາມາດຢືນຢັນໄດ້ວ່າ UAE ໄດ້ຕ້ອນຮັບປະທານາທິບໍດີ Ashraf Ghani ແລະຄອບຄົວຂອງລາວເຂົ້າມາໃນປະເທດດ້ວຍເຫດຜົນດ້ານມະນຸດສະ ທຳ.
Ghani ໄດ້ ໜີ ໄປ ຖານ ຫຼາຍຊົ່ວໂມງກ່ອນການເຄື່ອນໄຫວຂອງພວກຫົວຮຸນແຮງທາລິບານໄດ້ເຂົ້າໄປໃນນະຄອນຫຼວງກາບູລໂດຍບໍ່ໄດ້ພົບກັບການຕໍ່ຕ້ານໃດ.
ມັນບໍ່ຈະແຈ້ງວ່າເສັ້ນທາງທີ່ລາວເດີນທາງໄປ UAE ຫຼືເມື່ອລາວໄປຮອດນັ້ນ. ກ່ອນ ໜ້າ ນີ້, ຂ່າວ Kabul ກ່າວວ່າລາວໄດ້ຢຸດຢູ່ທີ່ໂອມານ, ບ່ອນທີ່ລາວມາຈາກ Tajikistan. ໜັງ ສືພິມ Hasht-e Subh Daily ກ່າວວ່າ Ghani ໄດ້ບິນໄປປະເທດໂອມານຈາກອຸສເບກິສຖານ.
ລາວໄດ້ອອກຈາກນະຄອນຫຼວງອັຟການິສຖານຢູ່ໃນບໍລິສັດຂອງພັນລະຍາຂອງລາວ Rula Ghani ແລະອີກສອງຄົນ, ໂດຍຖືກກ່າວຫາວ່າໄດ້ເອົາເງິນສົດ 169,000,000 ໂດລາໄປກັບລາວ. ອີງຕາມສະຖານທູດຣັດເຊຍໃນນະຄອນຫຼວງ Kabul, Ghani ໄດ້ພະຍາຍາມຫລົບ ໜີ ດ້ວຍເງິນສົດຫຼາຍຈົນບໍ່ສາມາດເຂົ້າໄປໃນເຮລິຄອບເຕີຂອງລາວໄດ້ແລະບາງຄົນຕ້ອງໄດ້ປະຖິ້ມໄວ້ທີ່ສະ ໜາມ ບິນ.
ເອກອັກຄະລັດຖະທູດອັຟການິສຖານປະ ຈຳ Tajikistan ທ່ານ Muhammad Zohir Agbar ກ່າວວ່າປະທານາທິບໍດີອັຟການິສຖານທ່ານ Ashraf Ghani ໄດ້ ໜີ ອອກຈາກປະເທດໄປ, ໂດຍໄດ້ເອົາເງິນ 169 ລ້ານໂດລາຈາກຄັງຂອງລັດໄປ ນຳ.
ນັກການທູດໄດ້ເອີ້ນການຫຼົບ ໜີ ຂອງປະທານາທິບໍດີອັຟການິສຖານວ່າ“ ທໍລະຍົດຕໍ່ລັດແລະປະເທດຊາດ” ແລະກ່າວຕື່ມວ່າທ່ານ Ghani ໄດ້ລັກເອົາເງິນ 169 ລ້ານໂດລາຈາກຄັງເງິນ.
ອີງຕາມເອກອັກຄະລັດຖະທູດ, ລາວຈະຂໍອຸທອນກັບ Interpol ດ້ວຍການຮ້ອງຂໍໃຫ້ຈັບ Ashraf Ghani ແລະນໍາລາວຂຶ້ນສານສາກົນ.
ເຈົ້າ ໜ້າ ທີ່ລະດັບສູງແລະນັກການເມືອງບາງຄົນໄດ້ຕິດຕາມ Ghani ໃນການອອກຈາກປະເທດ, ໃນນັ້ນມີພັນເອກ Abdul-Rashid Dostum, ແລະ Atta Muhammed Nur, ຜູ້ທີ່ກ່ອນ ໜ້າ ນີ້ໄດ້ປະກາດສົງຄາມກັບກຸ່ມຕາລີບານໃນແຂວງ Balkh, ອະດີດຮອງຫົວ ໜ້າ ສະພາຄວາມSecurityັ້ນຄົງແຫ່ງຊາດ Serur. Ahmad Durrani, ອະດີດລັດຖະມົນຕີກະຊວງປ້ອງກັນປະເທດ Bismillah Mohammadi ແລະຜູ້ບັນຊາການທະຫານແຂວງ Herat Mohammad Ismail Khan.


text:
ທ່ານນາຍົກລັດຖະມົນຕີຫວຽດນາມ ຫງວຽນຊວັນຟຸກ ເຂົ້າຮ່ວມກອງປະຊຸມການທະຫານ ແລະ ການເມືອງ ທົ່ວກອງທັບ 2019
ຕອນເຊົ້າວັນທີ 9 ທັນວາ, ຢູ່ຮ່າໂນ້ຍ, ຄະນະພັກການທະຫານສູນກາງ, ກະຊວງປ້ອງກັນປະເທດຫວຽດນາມ ຈັດຕັ້ງກອງປະຊຸມການທະຫານ ແລະ ການເມືອງທົ່ວກອງທັບປີ 2019.
ທ່ານນາຍົກລັດຖະມົນຕີຫວຽດນາມ ຫງວຽນຊວັນຟຸກກ່າວຄໍາເຫັນທີ່ກອງປະຊຸມ (ພາບ: TTXVN)
ກ່າວຄໍາເຫັນທີ່ກອງປະຊຸມ, ທ່ານນາຍົກລັດຖະມົນຕີຫວຽດນາມ ຫງວຽນຊວັນຟຸກ ສະເໜີໃຫ້ທົ່ວກອງທັບ ຍາມໃດກໍຕ້ອງມີສະຕິລະວັງຕົວ, ເປັນເຈົ້າການກໍາແໜ້ນສະພາບການ, ຕີລາຄາ ແລະ ຄາດຄະເນສະພາບການໃຫ້ຖືກຕ້ອງ, ໂດຍສະເພາະແມ່ນບັນດາບັນຫາສັບສົນທີ່ເກີດຂຶ້ນໃໝ່, ເປັນເສນາທິການຢ່າງທັນການໃຫ້ແກ່ພັກ, ລັດ ມີນະໂຍບາຍຮັບມື, ແກ້ໄຂບັນດາກໍລະນີທີ່ກ່ຽວຂ້ອງເຖິງດ້ານການທະຫານ, ການປ້ອງກັນຊາດຢ່າງມີໄຊ; ບໍ່ປະໃຫ້ຢູ່ໃນທ່າຮັບຢ່າງເດັດຂາດ, ປົກປັກຮັກສາເອກະລາດ, ອະທິປະໄຕ, ຄວາມເປັນເອກະພາບ, ຜືນແຜ່ນດິນອັນຄົບຖ້ວນຂອງປະເທດຊາດຢ່າງໝັ້ນຄົງໜັກແໜ້ນ, ໂດຍສະເພາະແມ່ນຢູ່ທະເລ. ໄປຄຽງຄູ່ກັນນັ້ນ, ກະຊວງປ້ອງກັນປະເທດ ຕ້ອງສືບຕໍ່ເຊື່ອມຊຶມແນວທາງການຕ່າງປະເທດເປັນເອກະລາດ, ເປັນເຈົ້າຕົນເອງຂອງພັກຢ່າງເລິກເຊິ່ງ, ຍົກສູງປະສິດທິຜົນວຽກງານພົວພັນດ້ານປ້ອງກັນຊາດກັບຕ່າງປະເທດ; ກະກຽມຢ່າງລອບຮອບຖີ່ຖ້ວນ ແລະ ຈັດຕັ້ງບັນດາການເຄື່ອນໄຫວປ້ອງກັນຊາດ, ການທະຫານໃນປີ 2020 ເມື່ອຫວຽດນາມ ເປັນປະທານ ອາຊຽນ; ຊຸກຍູ້ການພົວພັນຮ່ວມມືດ້ານປ້ອງກັນຊາດກັບບັນດາປະເທດ, ໂດຍສະເພາະແມ່ນບັນດາປະເທດບ້ານໃກ້ເຮືອນຄຽງ, ບັນດາປະເທດ ອາຊຽນ ແລະ ເພື່ອນມິດທີ່ເປັນມູນເຊື້ອ. ເປັນເຈົ້າການເຂົ້າຮ່ວມບັນດາກົນໄກຮ່ວມມືດ້ານປ້ອງກັນຊາດຫຼາຍຝ່າຍ, ເປີດກວ້າງການຮ່ວມມືກັບ ສະຫະພາບເອີຣົບ; ສືບຕໍ່ເຂົ້າຮ່ວມບັນດາການເຄື່ອນໄຫວຮັກສາສັນຕິພາບ, ຍົກສູງທີ່ຕັ້ງບົດບາດ, ອິດທິພົນຊື່ສຽງຂອງປະເທດຊາດ ແລະ ກອງທັບໃນປະຊາຄົມສາກົນ.
(ແຫຼ່ງຄັດຈາກ VOV)


text:
ວັນທີ 27 ກຸມພາ, ຄະນະການນຳຂັ້ນສູງພັກແຮງງານ ສປປ.ເກົາຫຼີ (WPK) ໂດຍທ່ານ Ri Su Yong ກຳມະການກົມການເມືອງ, ຮອງປະທານຄະນະບໍລິຫານງານພັກ WPK, ຫົວໜ້າຄະນະພົວພັນສາກົນສູນກາງພັກ; ທ່ານ Kim Pyong Hae ຮອງປະທານຄະນະບໍລິຫານງານພັກ WPK ທັງເປັນຫົວໜ້າຄະນະຈັດຕັ້ງສູນກາງພັກ ແລະ ທ່ານ O Su Yong ຮອງປະທານຄະນະບໍລິຫານງານພັກ WPK, ຫົວໜ້າຄະນະເສດຖະກິດສູນກາງພັກ ນຳໜ້າໄດ້ໄປຢ້ຽມຢາມ ອ່າວຮ້າລອງ ມໍລະດົກທຳມະຊາດໂລກ.
ຕ້ອນຮັບຄະນະການນຳຂັ້ນສູງພັກ WPK ມີທ່ານ ຫງວຽນວັນດອກ ເລຂາພັກແຂວງ ກວາງນິງ ແລະ ທ່ານ ຫງວຽນດຶກລອງ ປະທານຄະນະກຳມະການປະຊາຊົນແຂວງ ກວາງນິງ.
ການຢ້ຽມຢາມແມ່ນໜຶ່ງໃນບັນດາການເຄື່ອນໄຫວຢູ່ນອກກອງປະຊຸມສຸດຍອດ ຄັ້ງທີ 2 ລະຫວ່າງ ອາເມລິກາ ແລະ ສປປ.ເກົາຫຼີ ຂອງຄະນະການນຳພັກ WPK ຢູ່ຮ່າໂນ້ຍ ແລະ ການຢ້ຽມຢາມສັນຖະວະໄມຕີ ຫວຽດນາມ ຢ່າງເປັນທາງການຂອງທ່ານປະທານພັກ WPK Kim Jong-un.
(ແຫຼ່ງຄັດຈາກ VOV)


text:
Law & More ແມ່ນບໍລິສັດກົດ ໝາຍ ຫຼາຍວິຊາທີ່ມີຄວາມຄ່ອງແຄ້ວແລະໃຫ້ ຄຳ ປຶກສາດ້ານພາສີທີ່ຊ່ຽວຊານໃນກົດ ໝາຍ ບໍລິສັດ, ການຄ້າແລະພາສີຂອງໂຮນລັງແລະຕັ້ງຢູ່ Amsterdam ແລະສວນສາທາລະນະວິທະຍາສາດ Eindhoven - ຮ່ອມພູ Silicon Valley ຂອງໂຮນລັງໃນປະເທດເນເທີແລນ. ດ້ວຍຄວາມເປັນມາຂອງບໍລິສັດແລະພື້ນຖານພາສີຂອງໂຮນລັງ, Law & More ລວມເອົາວິທີການຂອງບໍລິສັດທີ່ປຶກສາບໍລິສັດໃຫຍ່ແລະພາສີອາກອນໂດຍເອົາໃຈໃສ່ລາຍລະອຽດແລະການບໍລິການທີ່ຖືກຕ້ອງຕາມທີ່ທ່ານຄາດຫວັງຈາກບໍລິສັດຮ້ານ. ພວກເຮົາມີຄວາມເປັນສາກົນຢ່າງແທ້ຈິງໃນແງ່ຂອງຂອບເຂດແລະລັກສະນະຂອງການບໍລິການຂອງພວກເຮົາແລະພວກເຮົາເຮັດວຽກໃຫ້ກັບລູກຄ້າຊາວຮອນແລນແລະຕ່າງປະເທດທີ່ຫລາກຫລາຍ, ຈາກບໍລິສັດແລະສະຖາບັນຈົນເຖິງບຸກຄົນ.
ບໍລິສັດກົດ ໝາຍ ຫຼາຍວິຊາທີ່ປະເທດໂຮນລັງ
Law & More ແມ່ນບໍລິສັດກົດ ໝາຍ ຫຼາຍວິຊາທີ່ມີຄວາມຄ່ອງແຄ້ວແລະໃຫ້ ຄຳ ປຶກສາດ້ານພາສີທີ່ຊ່ຽວຊານໃນກົດ ໝາຍ ບໍລິສັດ, ການຄ້າແລະພາສີຂອງໂຮນລັງແລະຕັ້ງຢູ່ Amsterdam ແລະສວນສາທາລະນະວິທະຍາສາດ Eindhoven - ຮ່ອມພູ Silicon Valley ຂອງໂຮນລັງໃນປະເທດເນເທີແລນ.
ດ້ວຍຄວາມເປັນມາຂອງບໍລິສັດແລະພື້ນຖານພາສີຂອງໂຮນລັງ, Law & More ລວມເອົາວິທີການຂອງບໍລິສັດທີ່ປຶກສາບໍລິສັດໃຫຍ່ແລະພາສີອາກອນໂດຍເອົາໃຈໃສ່ລາຍລະອຽດແລະການບໍລິການທີ່ຖືກຕ້ອງຕາມທີ່ທ່ານຄາດຫວັງຈາກບໍລິສັດຮ້ານ. ພວກເຮົາມີຄວາມເປັນສາກົນຢ່າງແທ້ຈິງໃນແງ່ຂອງຂອບເຂດແລະລັກສະນະຂອງການບໍລິການຂອງພວກເຮົາແລະພວກເຮົາເຮັດວຽກໃຫ້ກັບລູກຄ້າຊາວຮອນແລນແລະຕ່າງປະເທດທີ່ຫລາກຫລາຍ, ຈາກບໍລິສັດແລະສະຖາບັນຈົນເຖິງບຸກຄົນ.
Law & More ມີທີມງານທະນາຍຄວາມທີ່ມີຫລາຍພາສາແລະທີ່ປຶກສາດ້ານພາສີທີ່ມີຄວາມຮູ້ເລິກເຊິ່ງໃນກົດ ໝາຍ ສັນຍາຂອງໂຮນລັງ, ກົດ ໝາຍ ບໍລິສັດໂຮນລັງ, ກົດ ໝາຍ ພາສີໂຮນລັງ, ກົດ ໝາຍ ວ່າດ້ວຍການຈ້າງງານຂອງໂຮນລັງແລະກົດ ໝາຍ ວ່າດ້ວຍຊັບສິນສາກົນ. ບໍລິສັດຍັງຊ່ຽວຊານໃນການສ້າງໂຄງປະກອບຊັບສິນແລະກິດຈະ ກຳ ທີ່ມີປະສິດທິພາບດ້ານພາສີ, ກົດ ໝາຍ ພະລັງງານຂອງໂຮນລັງ, ກົດ ໝາຍ ການເງິນຂອງໂຮນລັງແລະການໂອນອະສັງຫາລິມະສັບ.
ບໍ່ວ່າທ່ານຈະເປັນວິສາຫະກິດຫຼາຍປະເທດ, SME, ທຸລະກິດທີ່ພົ້ນເດັ່ນຫຼືບຸກຄົນສ່ວນຕົວ, ທ່ານຈະເຫັນວ່າວິທີການຂອງພວກເຮົາຍັງຄົງຄືເກົ່າ: ຄວາມຕັ້ງໃຈທັງ ໝົດ ທີ່ຈະເຂົ້າເຖິງແລະຕອບສະ ໜອງ ກັບຄວາມຕ້ອງການຂອງທ່ານຕະຫຼອດເວລາ. ພວກເຮົາສະ ເໜີ ຫຼາຍກ່ວາທີ່ດີເລີດທາງດ້ານເຕັກນິກ - ພວກເຮົາສະ ເໜີ ວິທີແກ້ໄຂທີ່ຫຼາກຫຼາຍດ້ານວິຊາການທີ່ມີການບໍລິການແລະວິທີການສ່ວນຕົວ.
Law & More ພ້ອມທັງໃຫ້ບໍລິການແກ້ໄຂຂໍ້ຂັດແຍ່ງທາງກົດ ໝາຍ ແລະການ ດຳ ເນີນຄະດີໃຫ້ແກ່ບໍລິສັດແລະບຸກຄົນ. ມັນ ດຳ ເນີນການປະເມີນຄວາມສົມດຸນຂອງໂອກາດແລະຄວາມສ່ຽງລ່ວງ ໜ້າ ຂອງທຸກຂັ້ນຕອນທາງກົດ ໝາຍ. ມັນຊ່ວຍໃຫ້ລູກຄ້າຕັ້ງແຕ່ໄລຍະເລີ່ມຕົ້ນຈົນເຖິງຂັ້ນຕອນສຸດທ້າຍຂອງການ ດຳ ເນີນຄະດີທາງກົດ ໝາຍ, ໂດຍອີງໃສ່ວຽກງານຂອງຕົນໃນຍຸດທະສາດທີ່ມີຄວາມຄິດແລະຄວາມກ້າວ ໜ້າ. ບໍລິສັດດັ່ງກ່າວຍັງເຮັດ ໜ້າ ທີ່ເປັນທະນາຍຄວາມພາຍໃນ ສຳ ລັບບໍລິສັດໂຮນລັງແລະຕ່າງປະເທດຕ່າງໆ.
ອັນດັບ ໜຶ່ງ, ບໍລິສັດມີຄວາມ ຊຳ ນານໃນການ ດຳ ເນີນຂັ້ນຕອນການເຈລະຈາແລະການໄກ່ເກ່ຍທີ່ສັບສົນໃນປະເທດເນເທີແລນ. ສຸດທ້າຍນີ້, ພວກເຮົາສະ ເໜີ ໃຫ້ລູກຄ້າຂອງພວກເຮົາເຂົ້າຮ່ວມຝຶກອົບຮົມໃນບໍລິສັດ, ໃຫ້ແທດ ເໝາະ ກັບຄວາມຕ້ອງການຂອງພະນັກງານຂອງພວກເຂົາ, ໃນຫົວຂໍ້ກົດ ໝາຍ ທີ່ຫຼາກຫຼາຍ, ເຊິ່ງມີຄວາມ ສຳ ຄັນຕໍ່ບໍລິສັດໃນ ຄຳ ຖາມ.
ຍິນດີຕ້ອນຮັບທ່ານເຂົ້າເບິ່ງເວັບໄຊທ໌ຂອງພວກເຮົາ, ເຊິ່ງທ່ານຈະພົບເຫັນຂໍ້ມູນເພີ່ມເຕີມກ່ຽວກັບ Law & More. ຖ້າທ່ານຕ້ອງການປຶກສາຫາລືກ່ຽວກັບກົດ ໝາຍ ສະເພາະໃດ ໜຶ່ງ ຫຼືຖ້າທ່ານມີ ຄຳ ຖາມກ່ຽວກັບການບໍລິການຂອງພວກເຮົາ, ກະລຸນາຢ່າລັງເລທີ່ຈະຕິດຕໍ່ຫາ.
ບໍລິສັດຂອງພວກເຮົາແມ່ນສະມາຊິກຂອງເຄືອຂ່າຍທະນາຍຄວາມຂອງ LCS ທີ່ຕັ້ງຢູ່ເມືອງ Hague, Brussels ແລະ Valencia.
"Law & More ກຳ ລັງຮັກສາແລະຄວບຄຸມອີກເບື້ອງ ໜຶ່ງ ພາຍໃຕ້ຄວາມກົດດັນ”
Philosophy ຂອງພວກເຮົາ
ວິທີການສອນຫຼາຍດ້ານຂອງພວກເຮົາກ່ຽວກັບການບໍລິການໃຫ້ ຄຳ ປຶກສາດ້ານກົດ ໝາຍ, ທະນາຍຄວາມແລະທີ່ປຶກສາດ້ານພາສີຂອງໂຮນລັງແມ່ນນິຕິບຸກຄົນ, ການຄ້າແລະການປະຕິບັດຕົວຈິງ. ພວກເຮົາ ທຳ ອິດເຈາະເຂົ້າໄປໃນຫຼັກຂອງທຸລະກິດແລະຄວາມຕ້ອງການຂອງລູກຄ້າຂອງພວກເຮົາ. ໂດຍຄາດຫວັງວ່າຄວາມຕ້ອງການຂອງພວກເຂົາທະນາຍຄວາມຂອງພວກເຮົາສາມາດໃຫ້ບໍລິການດ້ານວິຊາຊີບໃນລະດັບທີ່ມີຄຸນນະພາບສູງສຸດ.
ຊື່ສຽງຂອງພວກເຮົາຖືກສ້າງຂື້ນດ້ວຍຄວາມມຸ້ງ ໝັ້ນ ທີ່ເລິກເຊິ່ງໃນການແກ້ໄຂແລະຕອບສະ ໜອງ ຄວາມຕ້ອງການສ່ວນບຸກຄົນຂອງລູກຄ້າແຕ່ລະຄົນໂດຍບໍ່ສົນໃຈວ່າພວກເຂົາແມ່ນບໍລິສັດແຫ່ງຊາດ, ການລົງທືນຂອງໂຮນລັງ, ການຂະຫຍາຍວິສາຫະກິດທີ່ມີນະວັດຕະ ກຳ ຫຼືບຸກຄົນເອກະຊົນ. ພວກເຮົາພະຍາຍາມຊ່ວຍເຫຼືອລູກຄ້າຂອງພວກເຮົາດ້ວຍວິທີທີ່ມີປະສິດທິຜົນທີ່ສຸດເພື່ອບັນລຸເປົ້າ ໝາຍ ຂອງພວກເຂົາໃນຂະນະທີ່ພິຈາລະນາສະພາບແວດລ້ອມສາກົນທີ່ສັບສົນທີ່ພວກເຂົາ ດຳ ເນີນທຸລະກິດແລະພັດທະນາທຸລະກິດຂອງພວກເຂົາ.
ລູກຄ້າຂອງພວກເຮົາແມ່ນໃຈກາງຂອງທຸກສິ່ງທີ່ພວກເຮົາເຮັດ. Law & More ດັ່ງນັ້ນຈຶ່ງມຸ້ງ ໝັ້ນ ຢ່າງເຕັມທີ່ຕໍ່ຄວາມເປັນເລີດເປັນພື້ນຖານທີ່ພວກເຮົາພັດທະນາຄວາມ ໜ້າ ເຊື່ອຖືແລະຄວາມຊື່ສັດຂອງພວກເຮົາຢ່າງຖາວອນ. ຈາກການເລີ່ມຕົ້ນຂອງພວກເຮົາພວກເຮົາໄດ້ສັນຍາວ່າຈະດຶງດູດບັນດາທະນາຍຄວາມແລະທີ່ປຶກສາດ້ານພາສີທີ່ມີພອນສະຫວັນແລະອຸທິດຕົນທີ່ໃຫ້ຜົນໄດ້ຮັບທີ່ດີທີ່ສຸດ ສຳ ລັບລູກຄ້າຂອງພວກເຮົາ, ເຊິ່ງຄວາມເພິ່ງພໍໃຈແມ່ນຢູ່ໃນອັນດັບ ທຳ ອິດຂອງພວກເຮົາວ່າພວກເຮົາແມ່ນໃຜແລະພວກເຮົາເຮັດຫຍັງ.
ທິດທາງຂອງເອີຣົບຮຽກຮ້ອງໃຫ້ບັນດາປະເທດສະມາຊິກສ້າງຕັ້ງຂຶ້ນທະບຽນ UBO. UBO ຫຍໍ້ມາຈາກເຈົ້າຂອງທີ່ມີປະໂຫຍດສູງສຸດ. ການລົງທະບຽນ UBO ຈະຖືກຕິດຕັ້ງຢູ່ໃນປະເທດເນເທີແລນໃນປີ 2020. ນີ້ ໝາຍ ຄວາມວ່ານັບແຕ່ປີ 2020 ເປັນຕົ້ນໄປ, ບໍລິສັດແລະນິຕິບຸກຄົນ ຈຳ ເປັນຕ້ອງລົງທະບຽນເຈົ້າຂອງໂດຍກົງ. ສ່ວນ ໜຶ່ງ ຂອງຂໍ້ມູນສ່ວນຕົວຂອງ […]
ການຊົດເຊີຍໃດໆກ່ຽວກັບຄວາມເສຍຫາຍທີ່ບໍ່ແມ່ນວັດຖຸທີ່ເກີດຈາກການເສຍຊີວິດຫຼືອຸບັດຕິເຫດແມ່ນຈົນກ່ວາບໍ່ດົນມານີ້ບໍ່ໄດ້ຖືກຄຸ້ມຄອງໂດຍກົດ ໝາຍ ພົນລະເຮືອນຂອງປະເທດໂຮນລັງ. ຄວາມເສຍຫາຍທີ່ບໍ່ແມ່ນວັດຖຸເຫຼົ່ານີ້ມີຄວາມເສົ້າສະຫຼົດໃຈຂອງຍາດພີ່ນ້ອງໃກ້ຊິດທີ່ເກີດມາຈາກເຫດການທີ່ເສຍຊີວິດຫຼືອຸບັດຕິເຫດຂອງຄົນທີ່ເຂົາຮັກເຊິ່ງຝ່າຍອື່ນແມ່ນເພື່ອ […]
ຜູ້ປະກອບການທີ່ຈ້າງພະນັກງານ, ມັກຈະແບ່ງປັນຂໍ້ມູນທີ່ເປັນຄວາມລັບກັບພະນັກງານເຫຼົ່ານີ້. ນີ້ອາດຈະກ່ຽວຂ້ອງກັບຂໍ້ມູນດ້ານວິຊາການ, ເຊັ່ນ: ສູດຫຼືສູດ, ຫຼືຂໍ້ມູນທີ່ບໍ່ແມ່ນເທັກນິກ, ເຊັ່ນຖານລູກຄ້າ, ກົນລະຍຸດການຕະຫລາດຫລືແຜນທຸລະກິດ. ເຖິງຢ່າງໃດກໍ່ຕາມ, ສິ່ງທີ່ຈະເກີດຂື້ນກັບຂໍ້ມູນນີ້ເມື່ອພະນັກງານຂອງທ່ານເລີ່ມເຮັດວຽກຢູ່ບໍລິສັດຂອງ […]
ລູກຄ້າຂອງພວກເຮົາ
ໃນປະຫວັດສາດ, ປະເທດເນເທີແລນໄດ້ເປັນສະຖານທີ່ທີ່ ໜ້າ ສົນໃຈສູງໃນການສ້າງໂຄງປະກອບ EU ແລະກິດຈະ ກຳ ທົ່ວໂລກຂອງຕົນຈາກ, ການລົງທືນ, ການພັດທະນາແລະການເຮັດທຸລະກິດ. ປະເທດເນເທີແລນໄດ້ດຶງດູດເອົາບໍລິສັດຫລາຍໆຊາດດ້ານເຕັກໂນໂລຢີແລະທັນສະ ໄໝ ເປັນ ຈຳ ນວນຫລວງຫລາຍພ້ອມທັງ“ ພົນລະເມືອງຂອງໂລກ”.
ຂອງພວກເຮົາ ລູກຄ້າຂອງບໍລິສັດ ການປະຕິບັດໄດ້ສຸມໃສ່ບໍລິສັດທີ່ມີການເຄື່ອນໄຫວໃນລະດັບສາກົນເຊັ່ນບໍລິສັດສາທາລະນະແລະເອກະຊົນລວມທັງໃນປະເທດເນເທີແລນແລະຂ້າມຊາຍແດນ.
ໄດ້ ລູກຄ້າສ່ວນຕົວ ການປະຕິບັດຂອງ Law & More ສຸມໃສ່ການຊ່ວຍເຫຼືອຂອງບຸກຄົນແລະຄອບຄົວສາກົນ, ເຊິ່ງໂຄງສ້າງກິດຈະ ກຳ ທຸລະກິດຂອງພວກເຂົາຜ່ານ ອຳ ນາດການປົກຄອງໂຮນລັງ. ລູກຄ້າສາກົນຂອງພວກເຮົາມາຈາກປະເທດແລະພື້ນຖານທີ່ແຕກຕ່າງກັນ. ພວກເຂົາເປັນຜູ້ປະກອບການທີ່ປະສົບຜົນ ສຳ ເລັດ, ຄົນຕ່າງປະເທດທີ່ມີຄຸນວຸດທິສູງແລະບຸກຄະລິກກະພາບອື່ນໆທີ່ມີຜົນປະໂຫຍດແລະຊັບສິນໃນຂອບເຂດ ອຳ ນາດຕ່າງໆ.
ລູກຄ້າຂອງບໍລິສັດແລະເອກະຊົນຂອງພວກເຮົາສະເຫມີໄດ້ຮັບຄຸນນະພາບສູງເທົ່າທຽມກັນກັບການບໍລິການດ້ານກົດ ໝາຍ ທີ່ຖືກຕ້ອງ, ອຸທິດຕົນແລະເປັນຄວາມລັບ, ຖືກອອກແບບມາເພື່ອຕອບສະ ໜອງ ຄວາມຕ້ອງການແລະຄວາມຕ້ອງການສະເພາະຂອງພວກເຂົາ.
ເຈົ້າຢາກຮູ້ວ່າແມ່ນຫຍັງ Law & More ສາມາດເຮັດໄດ້ ສຳ ລັບທ່ານທີ່ເປັນບໍລິສັດກົດ ໝາຍ ຢູ່ Eindhoven ແລະ Amsterdam?
ຫຼັງຈາກນັ້ນຕິດຕໍ່ຫາພວກເຮົາທາງໂທລະສັບ +31 40 369 06 80 ຫຼືສົ່ງອີເມວຫາ:
ທ້າວ. Tom Meevis, ຜູ້ສະ ໜັບ ສະ ໜູນ ທີ່ Law & More - [email protected]
ທ້າວ. Maxim Hodak, ຜູ້ສະ ໜັບ ສະ ໜູນ ທີ່ & More - [email protected]


text:
ເຂົ້າຮ່ວມພິທີ, ຝ່າຍຫວຽດນາມ, ມີທ່ານເອກອັກຄະລັດຖະທູດ ຫວຽດນາມ ປະຈຳ ລາວ ຫງວຽນບາຮຸ່ງ; ທ່ານ ຫງວຽນ ຍູ່ຍ ຈູງ, ປະທານສະມາຄົມ ຫວຽດນາມ ປະຈຳ ລາວ; ບັນດາພະນັກງານຂອງສະຖານທູດ, ອົງການທີ່ຢູ່ໃກ້ຄຽງສະຖານທູດ; ຜູ້ຕາງໜ້າສະມາຄົມຊາວຫວຽດນາມ ຢູ່ນະຄອນຫຼວງວຽງຈັນ. ຝ່າຍລາວ, ມີທ່ານ ສອນໄຊສີພັນດອນ, ກຳມະການກົມການເມືອງ, ຮອງນາຍົກລັດຖະມົນຕີ, ລັດຖະມົນຕີກະຊວງແຜນການ ແລະ ການລົງທຶນ; ທ່ານພົນເອກ ຈັນສະໝອນ ຈັນຍາລາດ, ກຳມະການກົມການເມືອງ, ລັດຖະມົນຕີກະຊວງປ້ອງກັນປະເທດລາວ.
ທ່ານເອກອັກຄະລັດຖະທູດ ຫງວຽນບາຮຸ່ງ ກ່າວຄຳເຫັນທີ່ລາຍການ “ບຸນເຕັດມິດຕະພາບຫວຽດນາມ - ລາວ, ສະເຫຼີມສະຫຼອງປີໃໝ່ປະຈຳຊາດຫວຽດນາມ ປີ 2020”. (ພາບ: TTXVN)
ກ່າວຄຳເຫັນທີ່ລາຍການ “ຕ້ອນຮັບປີໃໝ່ປະຈຳຊາດຫວຽດນາມ ປີ 2020”, ທ່ານເອກອັກຄະລັດຖະທູດ ຫງວຽນບາຮຸ່ງ ເນັ້ນໜັກວ່າ ປີ 2019 ການພົວພັນຫວຽດນາມ - ລາວ ແລະ ການພັດທະນາຂອງສອງປະເທດ ບັນລຸໝາກຜົນດີ. ພາຍໃຕ້ການນຳພາຂອງພັກກອມມູນິດຫວຽດນາມ ແລະ ພັກປະຊາຊົນປະຕິວັດລາວ, ປະຊາຊົນຂອງສອງປະເທດ ໄດ້ຊ່ວຍເຫຼືອ, ສະໜັບສະໜູນເຊິ່ງກັນ ແລະ ກັນ ເພື່ອຜ່ານຜ່າຄວາມຫຍຸ້ງຍາກ, ແລະ ສືບຕໍ່ກ້າວໄປໜ້າຢ່າງບໍ່ຢຸດຢັ້ງ, ເສດຖະກິດຂອງສອງປະເທດສືບຕໍ່ ຂະຫຍາຍຕົວໃນລະດັບສູງສຸດໃນອາຊີ. ທ່ານເອກອັກຄະລັດຖະທູດ ກ່າວວ່າ, ກອງປະຊຸມຄັ້ງທີ 42 ຂອງຄະນະກຳມະການຮ່ວມມື ຫວຽດນາມ - ລາວ ໃນມໍ່ໆນີ້ໄດ້ປະສົບຜົນສຳເລັດດ້ວຍບັນດາຂໍ້ຕົກລົງທີ່ສຳຄັນຫຼາຍຢ່າງ, ເປີດໄລຍະການຮ່ວມມືໃໝ່, ສະແດງໃຫ້ເຫັນວ່າປີ 2020 ຈະເປັນປີແມ່ນມີຄວາມຟົດເຟືອນ ແລະ ໝາກຜົນໃນການພົວພັນລະຫວ່າງສອງປະເທດ.
ກ່າວຄຳເຫັນທີ່ການຕ້ອນຮັບ, ທ່ານພົນເອກ ຈັນສະໝອນ ຈັນຍາລາດ ໄດ້ສະແດງຄວາມຮູ້ບຸນຄຸນຢ່າງເລິກເຊິ່ງຕໍ່ພັກ, ລັດ, ກອງທັບ ແລະ ປະຊາຊົນຫວຽດນາມ ທີ່ໄດ້ໃຫ້ການສະໜັບສະໜູນ ແລະຊ່ວຍເຫຼືອຢ່າງໃຫຍ່ຫຼວງ ແລະ ທັນການ, ປະສິດທິຜົນ ສຳລັບພາລະກິດແຫ່ງການຕໍ່ສູ້ປົດປ່ອຍຊາດໃນອະດີດ, ພ້ອມທັງການປົກປ້ອງ ແລະ ການພັດທະນາຂອງປະເທດລາວໃນປະຈຸບັນ. ທ່ານພົນເອກ ຈັນສະໝອນ ຈັນຍາລາດ ສະແດງຄວາມໄວ້ເນື້ອເຊື່ອໃຈວ່າ ສາຍພົວພັນທີ່ຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງສອງພັກ, ລັດ ແລະ ປະຊາຊົນສອງປະເທດຫວຽດນາມ ແລະ ລາວ ຈະໄດ້ຮັບການເສີມຂະຫຍາຍຢ່າງບໍ່ຢຸດຢັ້ງ, ນຳເອົາຜົນປະໂຫຍດຕົວຈິງມາສູ່ປະຊາຊົນ ຂອງສອງປະເທດ, ປະກອບສ່ວນສຳຄັນເຂົ້າໃນພາລະກິດຂອງການປົກປ້ອງສັນຕິພາບ, ສະຖຽນລະພາບ ແລະ ການຮ່ວມມືດ້ານການພັດທະນາໃນພາກພື້ນ ແລະ ໃນໂລກ.
ບັນດາ ບົດເພງກ່ຽວກັບຄວາມສາມັກຄີ ແລະ ມິດຕະພາບລະຫວ່າງສອງປະເທດ ທີ່ລາຍການ “ບຸນເຕັດມິດຕະພາບຫວຽດນາມ - ລາວ, ສະເຫຼີມສະຫຼອງປີໃໝ່ປະຈຳຊາດຫວຽດນາມ ປີ 2020”. (ພາບ: TTXVN)
ໃນບັນຍາກາດທີ່ອົບອຸ່ນ, ຈິງໃຈ, ສະໜິດສະໜົມ ແລະ ມີຄວາມຮັກແພງໄມຕີຈິດອັນດູດດື່ມອ້າຍນ້ອງ ລາວ - ຫວຽດນາມ, ບັນດາຜູ້ນຳ ແລະ ແຂກໄດ້ຊິມອາຫານພິເສດຕາມປະເພນີໃນວັນປີໃໝ່ປະຈຳຊາດຫວຽດນາມ, ບັນດາບົດເພງກ່ຽວກັບຄວາມສາມັກຄີ ແລະ ມິດຕະພາບລະຫວ່າງສອງປະເທດ.
(ຄຳຮຸ່ງ)


text:
ວັນທີ 14-15 ມິຖຸນາ ຜ່ານມານີ້ ຢູ່ສະໂມສອນໃຫຍ່ຂອງເມືອງວຽງຄໍາໄດ້ຈັດຕັ້ງພິທີເຜີຍແຜ່, ມະຕິກອງປະຊຸມໃຫຍ່ XI ຂອງພັກ, ມະຕິ VIII ຂອງອົງພັກແຂວງຫຼວງພະບາງ ແລະມະຕິ XII ຂອງອົງຄະນະພັກເມືອງວຽງຄຳ ມີ ສະຫາຍ ມອນໄຊ ລາວມົວຊົ່ງ ກຳມະການສຳຮອງສູນກາງພັກ, ກຳມະການປະຈຳພັກແຂວງ, ຮອງເຈົ້າແຂວງຫຼວງພະບາງ, ສະຫາຍ ສະຫາຍ ຊາຍພອນ ຈັນທຸມມາ ກໍາມະການພັກແຂວງ ເລຂາພັກເມືອງ ເຈົ້າເມືອງ-ເມືອງວຽງຄຳ, ພ້ອມດ້ວຍ ກຳມະການປະຈຳພັກເມືອງ, ກຳມະການພັກເມືອງ, ຫົວໜ້າ-ຮອງຫົວໜ້າກອງບັນຊາການ-ຫ້ອງການອ້ອມຂ້າງເມືອງ ເຂົ້າຮ່ວມ. ພິທີ ໄດ້ຮັບຟັງການເຜີຍແຜ່ ມະຕິກອງປະຊຸມໃຫຍ່ ສະໄໝ XI ຂອງພັກ, ມະຕິ VIII ຂອງອົງພັກແຂວງຫຼວງພະບາງ ແລະ ມະຕິ XII ຂອງອົງຄະນະພັກເມືອງວຽງຄຳ ເພື່ອປະຕິບັດເນື້ອໃນຂອງມະຕິກົມການເມືອງສູນກາງພັກ, ກໍ່ຄືແຜນພັດທະນາ
ເສດຖະກິດ-ສັງຄົມໃນໄລຍະ 5 ປີ ຂອງແຂວງຫຼວງພະບາງ ໂດຍສະເພາະ ແຜນພັດທະນາເສດທະກິດ-ສັງຄົມ 5 ປີ ຂອງເມືອງ ແລະຕີລາຄາຄືນຄວາມຮັບຜິດຊອບໜ້າທີ່ການເມືອງ, ການຈັດຕັ້ງປະຕິບັດວຽກງານ ແຕ່ລະຂົງເຂດວຽກງານໃນໄລຍະຜ່ານມາ, ການກຳນົດທິດທາງແຜນການວຽກງານຈຸດສຸມ, ຄາດໝາຍສູ້ຊົນ ຕ້ອງເຮັດບັນລຸຕາມແຜນການທີ່ວາງໄວ້, ການແບ່ງງານ ແບ່ງຄວາມຮັບຜິດຊອບໃຫ້ຄະນະພັກແຕ່ລະຂັ້ນ ເພື່ອຍົກສູງຄຸນນະພາບ, ສ້າງການຫັນປ່ຽນໃໝ່ແບບແຜນ ແລະວິທີການນໍາພາ ຂອງຄະນະພັກແຕ່ລະຂັ້ນ ໃຫ້ມີປະສິດພາບສູງກວ່າເກົ່າ, ເສີມຂະຫຍາຍປະຊາທິປະໄຕໃຫ້ຄະນະພັກແຕ່ລະຂັ້ນ ໄດ້ຮັບຮູ້ການເຄື່ອນໄຫວນໍາພາລວມ ແລະຄວາມຮັບຜິດຊອບການເມືອງ, ທີ່ໄດ້ຮັບການມອບໝາຍ ຂອງຄະນະພັກແຕ່ລະຂັ້ນ ເພື່ອເສີມຂະຫຍາຍດ້ານດີທີຕັ້ງໜ້າ ແລະແກ້ໄຂຈຸດອ່ອນຂໍ້ຄົງຄ້າງ ໃຫ້ທັນກັບສະພາບການຄວາມເປັນຈິງໃນແຕ່ລະຂົງເຂດ ຄວາມຮັບຜິດຊອບຂອງຕົນ. ຕອນທ້າຍ ສະຫາຍ ມອນໄຊ ລາວມົວຊົ່ງ ໄດ້ຍ້ອງຍໍຊົມເຊີຍ ຜົນງານທີ່ອົງຄະນະພັກເມືອງວຽງຄຳຍາດມາໄດ້ໃນໄລຍະຕົ້ນ ຂອງການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ 5 ປີ ຂອງເມືອງ ແລະມີຄໍາເຫັນຊີ້ນໍາໃຫ້ສືບຕໍ່ ເອົາໃຈໃສ່ບາງວຽກງານຕື່ມ ເປັນຕົ້ນ ການສັງລວມບັນຫາປະກົດການຫຍໍ້ທໍ້ ທີ່ເກີດຊື້ນຢູ່ພາຍໃນເມືອງ ເພື່ອແກ້ໄຂໃຫ້ທັນການ, ເພີ່ມທະວີການຕ້ານ ແລະສະກັດກັ້ນພະຍາດໂຄວິດ 19, ຊຸກຍູ້ສົ່ງເສີມ ໃຫ້ມີຄອບຄົວຕົວແບບການປູກຝັງລ້ຽງສັດ, ຕັ້ງໜ້າສ້າງໜ່ວຍພັກປອດໃສ, ເຂັ້ມແຂງ, ໜັກແໜ້ນ ແລະຈັດຕັ້ງປະຕິບັດແຜນການ 5 ປີ ຂອງແຕ່ລະຂົງເຂດວຽກງານ ໃຫ້ໄດ້ຮັບຜົນດີ.
ມີ 5 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌


text:
ສຳນັກຂ່າວຕ່າງປະເທດລາຍງານເມື່ອວັນທີ 12 ພະຈິກ 2017 ທີ່ຜ່ານມາວ່າ: ທ່ານ ສີ ຈິ້ນຜິງ ປະທານປະເທດຈີນ ແລະ ທ່ານ ຫງວຽນ ຟູ ຈອງ ເລຂາທິການໃຫຍ່ພັກຄອມມູນິດຫວຽດນາມ ຊົມແຖວກອງທະຫານກຽດຕິຍົດ ກ່ອນທີ່ຈະເຂົ້າປະຊຸມປຶກສາຫາລືກັນເປັນການສະເພາະພາຍໃນ, ຖືເປັນການເດີນທາງຢ້ຽມຢາມຕ່າງປະເທດເປັນຄັ້ງທຳອິດຂອງທ່ານ ສີ ນັບຕັ້ງແຕ່ທ່ານກ້າວຂຶ້ນສູ່ການເປັນຜູ້ນຳຈີນອີກໜຶ່ງສະໄໝໃນລະຫວ່າງການປະຊຸມໃຫຍ່ພັກຄອມມູນິດຈີນ ເມື່ອເດືອນທີ່ຜ່ານມາ.
ທ່ານ ເຈິ່ນ ວຽດ ໄທ ນັກວິຊາການຂອງສະຖາບັນການທູດຫວຽດນາມກ່າວວ່າ: ການຢ້ຽມຢາມຂອງທ່ານ ສີ ໃນຄັ້ງນີ້ມີຄວາມໝາຍຄວາມສຳຄັນຫຼາຍຕໍ່ການສ້າງຄວາມເຊື່ອໃຈເຊິ່ງກັນ ແລະ ກັນ, ເປັນບາດກ້າວໃໝ່ໄປສູ່ຄວາມສຳພັນຫວຽດນາມ-ຈີນ ແລະ ຫວັງວ່າຄວາມສຳພັນຈະດຳເນີນໄປຢ່າງໝັ້ນຄົງ ເນື່ອງຈາກປັດຈຸບັນທັງ 2 ຝ່າຍຕ່າງມີຜົນປະໂຫຍດຮ່ວມກັນມະຫາສານ ໃນການຂະຫຍາຍການຮ່ວມມື ແລະ ການຮັກສາຄວາມໝັ້ນຄົງ.


text:
Demon Deck Sigil ຂອງ Demon Sallos, ແທ່ນບູຊາບ້ານເຮືອນ ສຳ ລັບ Witchcraft
ການກະຕຸ້ນ
ຈຳ ນວນທີ່ຍັງເຫຼືອ:
ເດີນທາງໄປສຶກ Magic Demon Deck Sigil ຂອງ ເດີນທາງໄປສຶກ Sallos, ແທ່ນບູຊາພິທີ ກຳ ສຳ ລັບບ້ານ Witchcraft, ຜີປີສາດຫລືພິທີ ກຳ ຕ່າງໆ
ປະສົບການຂອງພວກເຮົາ: ນີ້ແມ່ນ daemon ທີ່ດີເລີດທີ່ຈະເຮັດໃຫ້ມີຄວາມປາຖະຫນາແລະຄວາມປາຖະຫນາໃນຕົວທ່ານເອງແລະຄົນອື່ນ
Ars Goetia ເວົ້າວ່າ: ພຣະວິນຍານທີສິບເກົ້າແມ່ນ Sallos (ຫຼື Saleos). ພຣະອົງເປັນດາບທີ່ຍິ່ງໃຫຍ່ແລະມີອໍານາດ, ແລະປາກົດຢູ່ໃນຮູບແບບຂອງນັກສມັກເລ່ນທີ່ຂ້ອນຂ້າງຂີ່ມ້າຂີ່ມ້າ, ທີ່ມີກະດູກພຸທດ Ducal ເທິງຫົວຂອງລາວ, ແຕ່ສັນຕິສຸກ. ພຣະອົງໄດ້ເຮັດໃຫ້ຄວາມຮັກຂອງແມ່ຍິງກັບຜູ້ຊາຍ, ແລະຜູ້ຊາຍກັບແມ່ຍິງ; ແລະປົກຄອງຈໍານວນສັດຕະວັດທີ 30 ຂອງພຣະວິນຍານ.
ບັດຂອງຜີປີສາດ Sallos ມີທັງສອງດ້ານຖືກແກະສະຫຼັກ. ດ້ານ ໜ້າ ສະແດງປະທັບຕາຂອງປະຕູໂຂງຂອງ ນະລົກແລະທາງດ້ານຫລັງທ່ານຈະພົບກັບການແກະສະຫລັກລະອຽດພ້ອມກັບ sigil ຂອງຜີປີສາດ Sallos, ທິດທາງຂອງລາວ, ອົງປະກອບຂອງມັນ, ດາວເຄາະແລະໂລຫະ, ພ້ອມກັນກັບກະແສໄຟຟ້າແລະສິ່ງທີ່ຜູກມັດ. ບັດການປ່ຽນແປງເຮືອນແບບ ທຳ ມະຊາດເຫຼົ່ານີ້ແມ່ນມີເອກະລັກສະເພາະແລະສາມາດຊື້ໄດ້ຜ່ານ World of Angels and Demons ເທົ່ານັ້ນ. (ພວກມັນຖືກປົກປ້ອງລິຂະສິດ)
ບັດແຕ່ລະມາພ້ອມກັບຄໍາແນະນໍາກ່ຽວກັບວິທີການນໍາໃຊ້ແລະເຮັດແນວໃດເພື່ອເຮັດພິທີແຕ່ງງານ.
ທ່ານສາມາດເລືອກລະຫວ່າງບັດທີ່ມີພະລັງງານຂອງ Sallos ທີ່ຖືກຜູກມັດກັບບັດຫລືບັດໂດຍບໍ່ມີການເປີດໃຊ້ເພື່ອເຮັດຕົວທ່ານເອງ.


text:
ລາຍງານ 8 ມັງກອນ 2020, ທຳນຽບຂ່າວອອກຖະແຫຼງການວ່າ ທ່ານ ໂດໂນ ທຣຳ ປະທານປະເທດ ສ.ອາເມຣິກາ ໄດ້ເຊີນເຈົ້າໜ້າທີ່ລະດັບສູງດ້ານຄວາມໝັ້ນຄົງປຶກສາຫາລືຮ່ວມກັນທີ່ທຳນຽບຂາວ ພາຍຫຼັງທີ່ກອງທັບປະຕິວັດອີຣານ ລະດົມຍິງຈະຫຼວດຫຼາຍກວ່າ 20 ລູກໂຈມຕີຖານທັບ ສ.ອາເມຣິກາ 2 ແຫ່ງໃນອິຣັກ ທີ່ແຂວງອັນບາ ທາງພາກຕາເວັນຕົກ ແລະ ເມືອງເອີບິວ ເຊິ່ງເປັນເມືອງເອກຂອງເຂດປົກຄອງຕົນເອງເຄີດິດສະຖານ ຕັ້ງຢູ່ທາງພາກເໜືອຂອງອິຣັກ.
ເຖິງຢ່າງໃດກໍ່ຕາມ, ສ.ອາເມຣິກາຍັງບໍ່ມີຄຳຖະແຫຼງ ຫຼື ການສະແດງຈຸດຢືນຢ່າງເປັນທາງການໃນມື້ນີ້ ແຕ່ຢືນຢັນວ່າຈະມີການຖະແຫຼງໃນຕອນເຊົ້າຂອງວັນພຸດ 9 ມັງກອນ ທີ່ຈະມາເຖິງຕາມເວລາທ້ອງຖິ່ນ, ຂະນະທີ່ທ່ານ ໄມ ພອມແພວ ລັດຖະມົນຕີກະຊວງການຕ່າງປະເທດ ສ.ອາເມຣິກາ ໄດ້ສົ່ງຈົດໝາຍການທູດໄປຍັງສຳນັກງານທົ່ວໂລກ ຫ້າມນັກການທູດອາເມຣິກາພົບກັບບຸກຄົນ ແລະ ອົງກອນທີ່ມີຈຸດຢືນກົງກັນຂ້າມກັບອີຣານໂດຍບໍ່ໄດ້ຮັບອະນຸຍາດ ເພື່ອປ້ອງກັນບໍ່ໃຫ້ສະຖານະການບານປາຍໄປກວ່ານີ້.
ໃນດ້ານຂອງທ່ານ ໂມຮຳໝັດ ຈາວາດ ຊາຣີບ ລັດຖະມົນຕີກະຊວງການຕ່າງປະເທດອີຣານ ກ່າວເຖິງປະຕິບັດການທາງທະຫານຂອງກອງທັບປະຕິວັດອີຣານວ່າ ເປັນການປ້ອງກັນຕົນເອງ ໂດຍອ້າງອີງຕາມມາດຕາ 51 ຂອງກົດບັດສະຫະປະຊາຊາດ ພ້ອມທັງຢືນຢັນວ່າອີຣານບໍ່ມີຈຸດປະສົງເຂົ້າສູ່ສົງຄາມກັບ ສ.ອາເມຣິກາ, ສ່ວນກະຊວງປ້ອງກັນປະເທດ ສ.ອາເມຣິກາ ແລະ ກອງທັບ ສ.ອາເມຣິກາ ຍັງບໍ່ສະແດງຂໍ້ມູນກ່ຽວກັບຂອບເຂດຂອງຄວາມເສຍຫາຍທີ່ຖານທັບທັງສອງແຫ່ງ.


text:
ທ່ານປະທານປະເທດ ຫງວຽນຊວັນຟຸກ ພົບປະກັບການນຳບັນດາປະເທດແລະອົງການຈັດຕັ້ງສາກົນ
ໃນການເຄື່ອນໄຫວທຳອິດຢູ່ນິວຢອກ, ວັນທີ 21 ກັນຍາ (ຕາມເວລາທ້ອງຖິ່ນ), ທ່ານປະທານປະເທດຫວຽດນາມ ຫງວຽນຊວັນຟຸກ ໄດ້ມີບັນດາການພົບປະກັບການນຳຂັ້ນສູງບັນດາປະເທດ.
ທ່ານປະທານປະເທດ ຫງວຽນຊວັນຟຸກ ພົບປະກັບທ່ານປະທານາທິບໍດີສ.ເກົາຫຼີ Moon Jae in. (ພາບ: TTXVN)
ທີ່ການພົບປະກັບທ່ານປະທານາທິບໍດີສ.ເກົາຫຼີ Moon Jae in, ທ່ານປະທານປະເທດ ຫງວຽນຊວັນຟຸກ ຖືວ່າ, 2 ປະເທດຄວນແກ້ໄຂໂລກລະບາດໂດຍໄວເພື່ອນຳການພົວພັນຄູ່ຮ່ວມມືຍຸດທະສາດໃນປະຈຸບັນໃຫ້ພັດທະນາຢ່າງເລິກເຊິ່ງ ກວ້າງຂວາງ, ຮອບດ້ານກວ່າອີກໃນໄລຍະຈະມາເຖິງ. ພ້ອມກັນນັ້ນ, ທ່ານປະທານປະເທດສະເໜີໃຫ້ ສ.ເກົາຫຼີ ສືບຕໍ່ເພີ່ມຂອບເຂດ ແລະ ຈຳນວນໂຄງການລົງທຶນ ໄປພ້ອມກັບການຖ່າຍຖອດເຕັກໂນໂລຊີໃຫ້ແກ່ຫວຽດນາມ ແລະ ຈະສືບຕໍ່ສ້າງເງື່ອນໄຂເພື່ອໃຫ້ວິສາຫະກິດສ.ເກົາຫຼີ ເຂົ້າມາລົງທຶນຢູ່ຫວຽດນາມ.
ແລະກໍ່ໃນວັນດຽວກັນ, ທີ່ການພົບປະກັນທ່ານນາຍົກລັດຖະມົນຕີ ອຽກລັງ Micheal Martin, ທ່ານປະທານປະເທດ ຫງວຽນຊວັນຟຸກ ປາດຖະໜາວ່າ ການນຳ ອຽກລັງ ເອົາໃຈໃສ່, ຊຸກຍູ້ສະພາແຫ່ງຊາດປະເທດນີ້ໃຫ້ສັດຕະຍາບັນສັນຍາອາລັກຂາການລົງທຶນຫວຽດນາມ - ອີຢູ (EVIPA); ສືບຕໍ່ຮັກສາແຫຼ່ງທຶນ ODA ສະຫງວນໃຫ້ແກ່ຫວຽດນາມ ໃນໄລຍະຈະມາເຖິງ. ທ່ານປະທານປະເທດສະເໜີໃຫ້ ອຽດລັງ ໜູນຊ່ວຍ ຫວຽດນາມ ສຳພັດກັບແຫຼ່ງສະໜອງວັກຊິນ, ພິຈາລະນາສະໜອງບັນດາເຄື່ອງອຸປະກອບການແພດໃຫ້ແກ່ຫວຽດນາມ.
ທີ່ການພົບປະກັບທ່ານນາຍົກລັດຖະມົນຕີ ແດນມາກ Mette Frederiksen, ທ່ານປະທານປະເທດ ຫງວຽນຊວັນຟຸກ ສະເໜີໃຫ້ທ່ານນາຍົກລັດຖະມົນຕີ ແດນມາກ ເອົາໃຈໃສ່ໜູນຊ່ວຍຫວຽດນາມ ສຳພັດກັບແຫຼ່ງວັກຊິນກັນໂຄວິດ-19 ໂດຍໄວ, ລວມທັງຜ່ານກົນໄກ COVAX. ທ່ານນາຍົກລັດຖະມົນຕີ ແດນມາກ ໄດ້ເຫັນດີຕໍ່ຂໍ້ສະເໜີຂອງທ່ານປະທານປະເທດ ຫງວຽນຊວັນຟຸກ ກ່ຽວກັບບັນຫາວັກຊິນ, ພ້ອມທັງໃຫ້ຮູ້ວ່າ ຈະສົ່ງເສີມບັນດາວິສາຫະກິດຂອງ ແດນມາກ ຍູ້ແຮງການລົງທຶນເຂົ້າຫວຽດນາມ.
ແລະກໍ່ໃນວັນທີ 21 ກັນຍາ, ທ່ານປະທານປະເທດ ຫງວຽນຊວັນຟຸກ ກໍ່ໄດ້ມີບັນດາການພົບປະກັບປະມຸກລັດ, ການນຳຂັ້ນສູງບັນດາປະເທດ ໄທ, ບັງກະລາເທດ, ສີລັງກາ, ເລັດເວຍ, ໂດມີນິກ, ຊູແອດ… ແລກປ່ຽນມາດຕະການຫຼາຍຢ່າງເພື່ອຍູ້ແຮງ, ພັດທະນາການພົວພັນ 2 ຝ່າຍ.
(ແຫຼ່ງຄັດຈາກ VOV)


text:
ກົມສັງລວມ ເປີດຊຸດຝຶກອົບຮົມວຽກງານສັງລວມ-ຫາງສຽງສັງຄົມ ທີ່ແຂວງ ຊຽງຂວາງ.
ໃນລະຫວ່າງ ວັນທີ 28-29 ມິຖຸນາ 2021 ຜ່ານມາ, ກົມສັງລວມ ຄະນະໂຄສະນາອົບຮົມສູນ ກາງພັກ ໄດ້ສົມທົບກັບຄະນະໂຄສະນາອົບຮົມແຂວງ ຊຽງຂວາງ ຈັດຊຸດຝຶກອົບຮົມວຽກງານສັງລວມ-ຫາງສຽງສັງຄົມ ໃຫ້ແກ່ພະນັກງານບັນດາພະແນກການ, ກົມກອງອ້ອມຂ້າງແຂວງ, ຊຶ່ງຈັດຂຶ້ນທີ່ຫ້ອງປະ ຊຸມຂອງຫ້ອງວ່າການແຂວງ ພາຍໃຕ້ການເປັນປະທານຂອງທ່ານ ຄອນສະມຸດ ບຸນແພງພັນ ກຳມະການພັກແຂວງ ຫົວໜ້າຄະນະໂຄສະນາອົບຮົມແຂວງ.
ຊຸດຝຶກອົບຮົມຄັ້ງນີ້ ມີນັກສໍາມະນາກອນເຂົ້າຮ່ວມທັງຫມົດ 32 ທ່ານ, ຍິງ 04 ທ່ານ, ເອກະສານທີ່ນຳມາຝຶກອົບຮົມໃນຄັ້ງນີ້ມີປຶ້ມຄູ່ມືໃຫ້ແກ່ນັກຝຶກອົບຮົມ ຈຳນວນ 4 ບົດ, ເອກະສານກ່ຽວກັບວຽກງານຫາງ ສຽງສັງຄົມ ຈຳນວນ 3 ບົດ ແລະ ວຽກງານຄົ້ນຄ້ວາສັງລວມ 1 ບົດ
ຈຸດປະສົງຂອງການຝຶກອົບຮົມຄັ້ງນີ້ ແມ່ນເພື່ອເຮັດໃຫ້ນັກຝຶກອົບຮົມ ມີຄວາມຮັບຮູ້, ເຂົ້າໃຈ ກ່ຽວກັບວຽກງານຄົ້ນຄວ້າ-ສັງລວມ ແລະ ການເກັບກຳສະພາບແນວຄິດ-ຫາງສຽງສັງຄົມ, ຮັບຮູ້ພາລະ ບົດບາດ, ຫນ້າທີ່, ຄວາມຮັບຜິດຊອບຂອງຜູ້ຮັບຜິດຊອບວຽກງານຕິດຕາມ, ເກັບກຳສະພາບແນວຄິດ-ຫາງສຽງສັງຄົມ ແລະ ນຳໃຊ້ຫາງສຽງສັງຄົມເຂົ້າໃນວຽກງານການເມືອງ-ແນວຄິດ;ພາຍຫຼັງສຳເລັດການຝຶກອົບຮົມຈະເຮັດໃຫ້ຜູ້ເຂົ້າຮ່ວມຝຶກອົບຮົມສາມາດນຳເອົາບົດຮຽນທີ່ໄດ້ໄປນຳໃຊ້ໃນການຈັດຕັ້ງປະຕິບັດວຽກງານຕິດຕາມ, ເກັບກຳສະພາບແນວຄິດ-ຫາງສຽງສັງຄົມ ແລະ ວຽກງານສັງລວມໄດ້ດີຂຶ້ນກວ່າເກົ່າ; ໃຫ້ກຽດມອບໃບຢັ້ງຢືນໃຫ້ແກ່ນັກຝຶກອົບຮົມ ແລະ ໂອ້ລົມໂດຍທ່ານ ໜໍບີ ຫາຕົງປາວ, ຮອງເລຂາພັກແຂວງ, ຜູ້ຊີ້ນຳວຽກງານການເມືອງ-ແນວຄິດ.


text:
ສື່່່່່ມວນຊົນ ກູບາ ເຊີດຊູຄຸນຄ່າຂອງ 75 ປີ ແຫ່ງວັນປະກາດເອກະລາດຂອງ ຫວຽດນາມ
ເພື່ອສະເຫຼີມສະຫຼອງ 75 ປີ ແຫ່ງວັນຫວຽດນາມປະກາດເອກະລາດ (ວັນທີ 2/9/1945 – 2/9/2020), ສື່ມວນຊົນ ແລະ ບັນດາພາຫະນະສື່ມວນຊົນ ກູບາ ໄດ້ມີບົດຂຽນຫຼາຍບົດ ເຊີດຊູຄຸນຄ່າຂອງເຫດການປະຫວັດສາດດັ່ງກ່າວ ກໍຄື ຊີວິດ ແລະ ພາລະກິດຂອງປະທານໂຮ່ຈີມິນ.
Micro ທີ່ປະທານໂຮ່ຈີມິນກ່າວບົດຖະແຫຼງການເອກະລາດ ໃນວັນທີ 2 ກັນຍາ 1945 (ພາບ: baotintuc.vn)
ໜັງສືພິມລາຍວັນ Granma ໄດ້ລົງພິມບົດຂຽນກ່ຽວກັບຊີວິດຂອງ ປະທານໂຮ່ຈີມິນຂອງນັກຂ່າວອາວຸໂສ Marta Rojas. ຜູ້ຂຽນ ໄດ້ຫວນຄືນບັນດາຈຸດພົ້ນເດັ່ນໃນແຕ່ລະໄລຍະທີ່ແຕກຕ່າງກັນໃນພາລະກິດແຫ່ງການປະຕິວັດຂອງ ປະທານໂຮ່ຈີມິນ.
ໃນຂະນະນັ້ນ, ສອງບົດຂຽນທີ່ມີຫົວຂໍ້ວ່າ “ຫວຽດນາມ ໄຊຊະນະຕະຫຼອດການ” ຂອງ Prensa Latina ແລະ “ຫວຽດນາມ: 75 ປີ ແຫ່ງພື້ນຖານເອກະລາດປະທານໂຮ່ຈີມິນ” ຂອງ Cubadebate ໄດ້ພັນລະນາຄືນວິວັດແຫ່ງການຕໍ່ສູ້ຢ່າງບໍ່ຢຸດຢັ້ງຂອງຊາດຫວຽດນາມ ໃນ 3/4 ສະຕະວັດຜ່ານມາ, ນັບແຕ່ຕໍ່ສູ້ປົກປັກຮັກສາປະເທດຊາດ ຕະຫຼອດຮອດການສ້າງສາ ແລະ ພັດທະນາປະເທດຊາດ.
ໜັງສືພິມ Juventud Rebelde ອົງການກະບອກສຽງຂອງ ຄະນະຊາວໜຸ່ມກອມມູນິດ ກູບາ, ໄດ້ລົງພິມບົດຂຽນ ດ້ວຍຫົວຂໍ້ “ຈາກ ກູບາ, ລຸງໂຮ່ສົ່ງສານແຫ່ງຄວາມຮັກແພງ ເຖິງຫວຽດນາມ” ກໍໄດ້ຢັ້ງຢືນເຖິງອາລົມຈິດຄວາມຮັກແພງເປັນພິເສດທີ່ຕິດພັນກັບພັກ, ລັດ ແລະ ປະຊາຊົນສອງປະເທດ.
ເນື່ອງໃນໂອກາດນີ້, ບັນດາອົງການສື່ສວນຊົນຂອງທ້ອງຖິ່ນຕ່າງໆ, ບັນດາລາຍການກະຈາຍສຽງ ແລະ ຊ່ອງໂທລະພາບຂອງ ກູບາ ກໍໄດ້ສົ່ງຄຳອວຍພອນຂອງການນຳພັກ ແລະ ລັດ ກູບາ ມາຍັງການນຳພັກ, ລັດ ແລະ ປະຊາຊົນ ຫວຽດນາມ ແລະ ໃຫ້ຂ່າວຫຼາຍຢ່າງຫຼວງຫຼາຍກ່ຽວກັບບັນດາການເຄື່ອນໄຫວສະເຫຼີມສະຫຼອງຢູ່ຫວຽດນາມ ກໍຄືບັນດາພາບພົດປະເທດ ຫວຽດນາມໃນວັນນີ້.
(ແຫຼ່ງຄັດຈາກ VOV)


text:
ທ່ານເອກອັກຄະລັດຖະທູດ ດັ້ງດິ່ງກຸຍ ໄດ້ເນັ້ນໜັກວ່າ ຫວຽດນາມ ສືບຕໍ່ໃຫ້ຄຳໝັ້ນສັນຍາພ້ອມກັບບັນດາປະເທດຊຸກຍູ້ສັນຕິພາບ, ຄວາມໝັ້ນຄົງສາກົນ ແລະ ແກ້ໄຂບັນດາບັນຫາຢູ່ພາກພື້ນ, ໃນນັ້ນ ມີເລື່ອງປະຕິບັດບັນດາມະຕິຂອງສະມັດຊາໃຫຍ່ສະຫະປະຊາຊາດ ແລະ ກອງປະຊຸມສະພາຄວາມໝັ້ນຄົງ.
ຫວຽດນາມ ປະຕິບັດນະໂຍບາຍຢ່າງສະເໝີຕົ້ນສະເໝີປາຍກ່ຽວກັບການຕ້ານການແຜ່ຂະຫຍາຍ, ຫຼຸດຜ່ອນອາວຸດລ້າງຜານ, ມຸ່ງໄປເຖິງການລົບລ້າງອາວຸດລ້າງຜານ. ການປະຕິບັດບັນດາສົນທິສັນຍາກ່ຽວກັບອາວຸດທຳມະດາຕ້ອງສອດຄ່ອງກັບກົດໝາຍສາກົນ, ມີຄວາມສົມດຸນ, ບໍ່ມີການຈຳແນກ, ບໍ່ຫັນເປັນການເມືອງ ແລະ ຕ້ອງເຄົາລົບສິດອັນຊອບທໍາຂອງບັນດາປະເທດໃນການປ້ອງກັນຊາດ ແລະ ຄວາມໝັ້ນຄົງ.
ທ່ານເອກອັກຄະລັດຖະທູດສະເໜີໃຫ້ບັນດາປະເທດຮ່ວມມື, ສ້າງບັນດາຂໍ້ກຳນົດມາດຕະຖານລວມເຫັນດີເຫັນພ້ອມກ່ຽວກັບການກະທຳທີ່ມີຄວາມຮັບຜິດຊອບ ເພື່ອແນໃສ່ແກ້ໄຂບັນດາສິ່ງທ້າທາຍລວມໃຫ້ເໝາະສົມກັບກົດໝາຍສາກົນ.
ໄຊພອນ


text:
ໃນວັນທີ 21 ຕຸລາ 2021 ກົມຄຸ້ມຄອງລັດຖະກອນ ກະຊວງພາຍໃນ ໄດ້ຈັດກອງປະຊຸມສ້າງແຜນການກຳນົດພະນັກງານນຳພາ-ຄຸ້ມຄອງ ຮອບທີ I ໂດຍການເປັນປະທານຂອງ ທ່ານ ນິສິດ ແກ້ວປັນຍາ ຮອງລັດຖະມົນຕີກະຊວງພາຍໃນ ເຂົ້າຮ່ວມມີ… ໃນວັນທີ 08 ຕຸລາ 2021 ນີ້, ບໍລິສັດໄຊຍະສິດ ທີ່ປືກສາໄອທີ ຈໍາກັດຜູ້ດຽວ ໄດ້ນໍາເອົາອຸປະກອນວັດແທກອຸນຫະພຸມ ແລະ ອຸປະກອນປ້ອງກັນການແຜ່ລະບາດຂອງເຊື້ອພະຍາດ ໂຄວິດ-19 ມາມອບໃຫ້ ກະຊວງພາຍໃນ ໂດຍການເຂົ້າຮ່ວມພິທີມອບ-ຮັບອຸປະກອນດັ່ງກ່າວ… ກະຊວງພາຍໃນ ໄດ້ຈັດພິທີມອບ-ຮັບ ພາບແຕ້ມສີນໍ້າມັນຂອບສີຄໍາຂອງ ປະທານປະເທດ ແຫ່ງ ສປປ ລາວ ໃນວັນທີ 15 ກັັນຍາ 2021 ໂດຍການມອບຂອງ ທ່ານ ປຣະເສີດ ບັນຈົງພັກດີ… ກົມພັດທະນາການບໍລິຫານລັດ ຈັດກອງປະຊຸມເຜີຍແຜ່ນິຕິກຳການຄຸ້ມຄອງ ແລະ ນຳໃຊ້ຕາປະທັບ ໃນ ສປປ ລາວ ແລະ ວຽກງານສ້າງ ແລະ ປັບປຸງ, ໂຄສະນາເຜີຍແຜ່ກົດໝາຍ ແລະ ນິຕິກໍາ ໃຕ້ກົດໝາຍ… ໃນວັນທີ 14 ກັນຍາ 2021 ກົມການປົກຄອງທ້ອງຖິ່ນ ກະຊວງພາຍໃນ ໄດ້ຈັດກອງປະຊຸມສ້າງແຜນການກຳນົດພະນັກງານນຳພາ-ຄຸ້ມຄອງ ຮອບທີ I ໂດຍການເປັນປະທານຂອງ ທ່ານ ນິສິດ ແກ້ວປັນຍາ ຮອງລັດຖະມົນຕີກະຊວງພາຍໃນ ເຂົ້າຮ່ວມມີ… ກອງປະຊຸມເປີດການນຳໃຊ້ແອັບພິເຄຊັ່ນການບໍລິການຜ່ານປະຕູດຽວ (ODSC Mobile Application) ໄດ້ ຈັດຂຶ້ນໃນວັນທີ 09 ກັນຍາ 2021 ທີ່ ຫ້ອງປະຊຸມຫ້ອງວ່າການເມືອງໄຊເສດຖາ ໂດຍການເປັນປະທານຮ່ວມ ຂອງ ທ່ານ… ໃນວັນທີ 08 ກັນຍາ 2021 ຫ້ອງການ ກະຊວງພາຍໃນ ໄດ້ຈັດກອງປະຊຸມສ້າງແຜນການກຳນົດພະນັກງານນຳພາ-ຄຸ້ມຄອງ ຮອບທີ I ໂດຍການເປັນປະທານຂອງ ທ່ານ ປອ ທອງຈັນ ມະນີໄຊ ລັດຖະມົນຕີກະຊວງພາຍໃນ… ໃນວັນທີ 01 ກັນຍາ 2021 ກົມກວດກາ ກະຊວງພາຍໃນ ໄດ້ຈັດກອງປະຊຸມສ້າງແຜນການກຳນົດພະນັກງານນຳພາ-ຄຸ້ມຄອງ ຮອບທີ I ໂດຍການເປັນປະທານຂອງ ທ່ານ ປອ ທອງຈັນ ມະນີໄຊ ລັດຖະມົນຕີກະຊວງພາຍໃນ… ວັນທີ 2 ກັນຍາ 2021 ນີ້ ທ່ານ ປອ ທອງຈັນ ມະນີໄຊ ລັດຖະມົນຕີກະຊວງພາຍໃນ ໄດ້ຕ້ອນຮັບການເຂົ້າຢ້ຽມອໍາລາ ຂອງ ທ່ານ Lodoidamba GALBADRAHK…
ແຈ້ງເຊີນເຂົ້າຮ່ວມການປະມູນສົມທຽບລາຄາຊຸດໄມຫ້ອງປະຊຸມ ແລະ ຊຸດໂທລະໂຄ່ງ
ກອງປະຊຸມສ້າງແຜນການກຳນົດພະນັກງານນຳພາ-ຄຸ້ມຄອງ ຮອບທີ I ຂອງ ກົມຄຸ້ມຄອງລັດຖະກອນ ກະຊວງພາຍໃນ
ກະຊວງພາຍໃນ ໄດ້ຮັບອຸປະກອນວັດແທກອຸນຫະພຸມ ແລະ ອຸປະກອນປ້ອງກັນການແຜ່ລະບາດຂອງເຊື້ອພະຍາດ ໂຄວິດ-19
ກະຊວງພາຍໃນ ໄດ້ຮັບຮູບພາບຂອງ ປະທານປະເທດ ແຫ່ງ ສປປ ລາວ
ເຜີຍແຜ່ນິຕິກຳການຄຸ້ມຄອງ ແລະ ນຳໃຊ້ຕາປະທັບ ແລະ ປະກອບຄໍາເຫັນໃສ່ຮ່າງຂໍ້ຕົກລົງ ວ່າດ້ວຍວຽກງານໂຄສະນາເຜີຍແຜ່ກົດໝາຍ ແລະ ນິຕິກຳໃຕ້ກົດໝາຍ ຂອງ ກະຊວງພາຍໃນ ໃນໄລຍະໃໝ່
ກົມການປົກຄອງທ້ອງຖິ່ນ ກະຊວງພາຍໃນ ກຳນົດພະນັກງານນຳພາ-ຄຸ້ມຄອງ ຮອບທີ I
ກອງປະຊຸມເປີດການນຳໃຊ້ແອັບພິເຄຊັ່ນການບໍລິການຜ່ານປະຕູດຽວ (ODSC Mobile Application)
ກອງປະຊຸມສ້າງແຜນການກຳນົດພະນັກງານນຳພາ-ຄຸ້ມຄອງ ຮອບທີ I ຂອງ ຫ້ອງການ ກະຊວງພາຍໃນ
ກອງປະຊຸມສ້າງແຜນການກຳນົດພະນັກງານນຳພາ-ຄຸ້ມຄອງ ຮອບທີ I ຂອງ ກົມກວດກາ ກະຊວງພາຍໃນ
ລັດຖະມົນຕີກະຊວງພາຍໃນ ຕ້ອນຮັບເອກອັກຄະລັດຖະທູດມົງໂກລີ ເຂົ້າຢ້ຽມອໍາລາ
ໃນວັນທີ 21 ຕຸລາ 2021 ກົມຄຸ້ມຄອງລັດຖະກອນ ກະຊວງພາຍໃນ ໄດ້ຈັດກອງປະຊຸມສ້າງແຜນການກຳນົດພະນັກງານນຳພາ-ຄຸ້ມຄອງ ຮອບທີ I ໂດຍການເປັນປະທານຂອງ ທ່ານ ນິສິດ ແກ້ວປັນຍາ ຮອງລັດຖະມົນຕີກະຊວງພາຍໃນ ເຂົ້າຮ່ວມມີ…
ໃນວັນທີ 08 ຕຸລາ 2021 ນີ້, ບໍລິສັດໄຊຍະສິດ ທີ່ປືກສາໄອທີ ຈໍາກັດຜູ້ດຽວ ໄດ້ນໍາເອົາອຸປະກອນວັດແທກອຸນຫະພຸມ ແລະ ອຸປະກອນປ້ອງກັນການແຜ່ລະບາດຂອງເຊື້ອພະຍາດ ໂຄວິດ-19 ມາມອບໃຫ້ ກະຊວງພາຍໃນ ໂດຍການເຂົ້າຮ່ວມພິທີມອບ-ຮັບອຸປະກອນດັ່ງກ່າວ…
ກະຊວງພາຍໃນ ໄດ້ຈັດພິທີມອບ-ຮັບ ພາບແຕ້ມສີນໍ້າມັນຂອບສີຄໍາຂອງ ປະທານປະເທດ ແຫ່ງ ສປປ ລາວ ໃນວັນທີ 15 ກັັນຍາ 2021 ໂດຍການມອບຂອງ ທ່ານ ປຣະເສີດ ບັນຈົງພັກດີ…
ກົມພັດທະນາການບໍລິຫານລັດ ຈັດກອງປະຊຸມເຜີຍແຜ່ນິຕິກຳການຄຸ້ມຄອງ ແລະ ນຳໃຊ້ຕາປະທັບ ໃນ ສປປ ລາວ ແລະ ວຽກງານສ້າງ ແລະ ປັບປຸງ, ໂຄສະນາເຜີຍແຜ່ກົດໝາຍ ແລະ ນິຕິກໍາ ໃຕ້ກົດໝາຍ…
ໃນວັນທີ 14 ກັນຍາ 2021 ກົມການປົກຄອງທ້ອງຖິ່ນ ກະຊວງພາຍໃນ ໄດ້ຈັດກອງປະຊຸມສ້າງແຜນການກຳນົດພະນັກງານນຳພາ-ຄຸ້ມຄອງ ຮອບທີ I ໂດຍການເປັນປະທານຂອງ ທ່ານ ນິສິດ ແກ້ວປັນຍາ ຮອງລັດຖະມົນຕີກະຊວງພາຍໃນ ເຂົ້າຮ່ວມມີ…
ກອງປະຊຸມເປີດການນຳໃຊ້ແອັບພິເຄຊັ່ນການບໍລິການຜ່ານປະຕູດຽວ (ODSC Mobile Application) ໄດ້ ຈັດຂຶ້ນໃນວັນທີ 09 ກັນຍາ 2021 ທີ່ ຫ້ອງປະຊຸມຫ້ອງວ່າການເມືອງໄຊເສດຖາ ໂດຍການເປັນປະທານຮ່ວມ ຂອງ ທ່ານ…
ໃນວັນທີ 08 ກັນຍາ 2021 ຫ້ອງການ ກະຊວງພາຍໃນ ໄດ້ຈັດກອງປະຊຸມສ້າງແຜນການກຳນົດພະນັກງານນຳພາ-ຄຸ້ມຄອງ ຮອບທີ I ໂດຍການເປັນປະທານຂອງ ທ່ານ ປອ ທອງຈັນ ມະນີໄຊ ລັດຖະມົນຕີກະຊວງພາຍໃນ…
ໃນວັນທີ 01 ກັນຍາ 2021 ກົມກວດກາ ກະຊວງພາຍໃນ ໄດ້ຈັດກອງປະຊຸມສ້າງແຜນການກຳນົດພະນັກງານນຳພາ-ຄຸ້ມຄອງ ຮອບທີ I ໂດຍການເປັນປະທານຂອງ ທ່ານ ປອ ທອງຈັນ ມະນີໄຊ ລັດຖະມົນຕີກະຊວງພາຍໃນ…
ວັນທີ 2 ກັນຍາ 2021 ນີ້ ທ່ານ ປອ ທອງຈັນ ມະນີໄຊ ລັດຖະມົນຕີກະຊວງພາຍໃນ ໄດ້ຕ້ອນຮັບການເຂົ້າຢ້ຽມອໍາລາ ຂອງ ທ່ານ Lodoidamba GALBADRAHK…